نه‌ورۆزو هه‌ڵه‌بجه…. عارف که‌ریم – Denegkan\nنه‌ورۆزو هه‌ڵه‌بجه…. عارف که‌ریم\nبا گه‌نده‌ڵخوازه‌کانی کوردستان شه‌رمی کۆمه‌ڵکوژییه‌که‌ی هه‌ڵه‌بجه‌و ئه‌نفال بیانگرێ\nبا سه‌رکرده‌ی هه‌ردوو حزبه‌که به دۆسییه‌ی ئه‌قڵی سیاسی خۆیاندا بچنه‌وه\nبیست ساڵ له‌مه‌وبه‌ر دانیشتوانی شاری هه‌ڵه‌بجه خۆیان کۆده‌کرده‌وه و ده‌یانویست وه‌رزی زستان به‌رێبکه‌ن و پیشوازی بکه‌ن له به‌هار و نه‌ورۆز ، شاخ و ده‌شت و دۆڵ و که‌نار و قه‌دپاڵه‌کان به‌رگی ڕه‌نگاوڕه‌نگیان پۆشیبوو ، ئاوازی دلفرێنی مه‌ل و بولبول و قه‌قنه‌ز له ئاسمانی هه‌ڵه‌بجه‌دا گوێی پڕده‌کرد و مژده‌ی ڕۆژێکی نوێی ده‌دا ، هه‌ورامان پێده‌که‌نی و شادی ده‌به‌خشییه‌وه و زمناکۆ سه‌ری ده‌له‌قاند و بۆیده‌سه‌نده‌وه ، خوره‌و هاژه‌هاژهی سیروان و ئه‌حمه‌داوا و زه‌ڵم گوێی کاسده‌کرد ، زه‌ردوسوور تێکه‌ڵاو ، به‌چه‌پکه گوڵی نێرگزی به‌هار یه‌کتریان گوڵبارانده‌کرد و گۆرانییان ده‌چڕی بۆ نه‌ورۆز و به‌هار ، ئاله‌مکاته‌دا که‌خه‌ڵکیی سه‌رقاڵی شایی و زه‌ماوه‌ند و هه‌ڵپه‌ڕکێ بوون ، ناڵه و گرمه‌گرم ده‌ستیپێکرد ، ئاسمان ناوچه‌وانی خۆی گرژکردو ژه‌هروزوخاوی ده‌باراند و خه‌نده‌و بزه‌ی سه‌رلێوانی ده‌مراند ، ڕۆژ بوو به شه‌و ، هه‌ورامان ده‌ستیکرد به باوکه‌ڕۆ و زمناکۆ بۆی سه‌نده‌وه ، مه‌ل و بولبول و باڵنده‌کان باڵیان شکاو له خوێندن که‌وتن و که‌وتنه به‌ر گێژه‌ڵۆکه‌ی دۆزه‌خ ، گوڵاڵه‌سووره‌ی شاره‌زوور که به جۆشه‌وه پڕبه‌ده‌م گۆرانی ده‌چری بۆ نه‌ورۆز ، سیس بوو به‌لاداکه‌وت ، شیری مه‌مکی دایک له قورگی کۆرپه‌که‌یدا وشکبوو ، دایک خۆیشی تاسا و هه‌ناسه‌ی لێبڕا ، عومه‌ری خاوه‌ر ده‌یویست نه‌مرێ ، به‌ڵام بوو به سیمبولێ .\nبه‌ڵێ له‌م ڕۆژه‌دا بوو ، واته له 16ی ئازاری 1988 دا ، ڕژێمی به‌عسی فاشیست له ڕێگه‌ی علی حسن المجید ( عه‌لی کیمیایی )یه‌وه که‌وته گیانی گه‌لی کورد و هه‌ڵه‌بجه‌یان کیمیاباران کرد و شاره‌که‌یان شه‌هیدکرد که پێنج هه‌زار ( 5000 ) کوزراو و پازده هه‌زار ( 15000 ) زیاتر بریندارو ده‌یان جۆری نه‌خۆشی لێکه‌وته‌وه که هه‌تا ئێستایش خه‌ڵکی هه‌ڵه‌بجه پێوه‌ی ده‌ناڵینن ، ئه‌مه جگه له وێرانبوونی شاره‌که و ئاواره‌بوونی خه‌ڵکه‌که‌ی بۆ دیوی ئێران .\nئه‌م تاوانه چه‌په‌له به یه‌کێک له تاوانه گه‌وره‌کانی جینۆساید ده‌ژمیردری له دنیادا له‌دوای قه‌تڵوعامکردنی ئه‌رمه‌نه‌کان له تورکیا و هۆلۆکۆس _ی جوله‌که‌کان و لێدانی هه‌ردوشاره‌که‌ی ژاپۆن ، هێرۆشیما و ناکازاکی به بۆمبی ئه‌تۆم که دنیای هه‌ژاند و هه‌ڵسانده‌سه‌رپێ و وه‌رچه‌رخانێکی سیاسی گه‌وره‌ی خولقاند له میژووی خه‌باتی گه‌له‌که‌ماندا و کوردی گه‌یانده ئاستێکی به‌رزی سیاسی و دیپلۆماسی له جیهاندا و ئه‌گه‌ر ئه‌قڵی سیاسی کورد کاریبکردایه ، ئێستا ڕۆژمان به‌مڕۆژه نه‌ده‌بوو !! …….\nپێش کیمیابارانه‌که خه‌ڵکی شاره‌که ویستبویان هه‌ڵه‌بجه جێبهێڵن و بڕۆنه ده‌ره‌وه‌ی شار ، به‌ڵام به‌رپرسه بێهۆش و سه‌رخۆش و هیچنه‌زانه‌کانی ئه‌وسا _ که‌ئێستا به سه‌رکرده‌و قاره‌مان ناویان ده‌برێت _ پێشیان به خه‌ڵکه‌که گرتبوو ، له ڕێگای بڵندگۆی مزگه‌وته‌کانه‌وه که‌وتبوونه هه‌ڕه‌شه و گوڕه‌شه و ڕێگه‌یان نه‌دابوو خه‌ڵکه‌که شاره‌که جێبهێڵن ، به پێچه‌وانه‌ی ئه‌مه‌وه خۆیان و پاسداره‌کانی ئێران که ئه‌مان چاوساخییان ده‌کردن ، وه‌کوو به‌رزه‌کی بانان بۆی ده‌رچوون و له پێش هه‌موو که‌سێکه‌وه ڕایانکرده ده‌ره‌وه‌ی شاره‌که و خه‌ڵکه‌که‌یان تووشی ئه‌و کاره‌ساته دڵته‌زێن و جه‌رگبڕه کرد که قه‌ت بیرناچێته‌وه ، دواتریش له‌ڕۆژی دواییدا پاش کاره‌ساته‌که، وه‌کوو داڵ و سیسارکه که‌چه‌ڵه هاڵیانکوتایه سه‌ر لاشه‌ی خنکاوی به‌لادا که‌وتووی ئه‌م شاره کۆستکه‌وتوو و به‌دبه‌خته و که‌وتنه داماڵینی زێڕ و خشڵ و شتی به نرخ له په‌نجه‌و له‌شی مندال و کیژ و ژنه‌کان و دواتریش پیکئاب و لۆرییان نا به ماڵه‌کانیانه‌وه و چی شتی به‌نرخ هه‌بوو هه‌موویان بارکرد بۆ دیوی ئێران . سه‌رکرده‌کانی هه‌ردو حزبه‌که ئه‌مه‌یان به چاکی ده‌زانی ، که‌چی بێده‌نگییان لێکرد چونکه هه‌ڵه‌ی سیاسی خۆیان بوو که کیمیاباران و ئه‌نفالی بۆ کورد هێنا به دیاری ! .\nئه‌مڕۆ ده‌سه‌ڵاتی سیاسی له کوردستاندا ده‌بی ئه‌و ڕاستییه بزانن که پاش تێپه‌ڕبوونی 20 ساڵ به‌سه‌ر کیمیابارانه‌که‌ی هه‌ڵه‌بجه‌دا ، ئه‌وان وه‌کوو پیویست به‌ره‌وپیری شاره‌که و خه‌ڵکه‌که نه‌چوون و باوه‌شیان نه‌گرتۆته‌وه بۆیان . بیانووی یه‌کێتی و پارتی که جڵه‌وی حوکم و بریار له ده‌ستیاندایه هه‌رچییه‌ک بیت سه‌باره‌ت به هێشتنه‌وه‌ی شاره‌که به‌م شیوه‌یه‌ی ئێستای ، له‌وه‌زیاترکه خه‌ڵکه‌که بێزار و تووڕه و یاخی ده‌کات ، هیچیتری لێناکه‌وێته‌وه .\nناسنامه‌ی سیاسی هه‌ڵه‌بجه‌ییه‌کان هه‌رچییه‌ک بێت ، که‌چی هێشتا هه‌ڵه‌بجه شاریكی کوردستانییه و سیمبولی تێکۆشانی گه‌له‌که‌مانه و دانیشتوانه‌که‌یشی هاوڵاتی ئه‌م نیشتمانه‌ن و پیویستبوو له پێش هه‌موو شاره‌کانی کوردستانه‌وه حسابی بۆ بکرایه .\nدروستکردنی مه‌زارو مه‌رقه‌د و مۆنۆمێنت و مۆزه‌خانه ، گێڕانی ئاهه‌نگ و کۆڕو کۆبوونه‌وه و سیمینار ، دانانی پرسه و کۆڕی ماته‌م ، هیچ بۆ هه‌ڵه‌بجه و هه‌ڵبجه‌ییه‌کان ناکه‌ن و ناتوانن خه‌ڵک بگێڕنه‌وه بۆ سات و چرکه‌کانی پێش رووداوه‌که و خه‌نده و بزه بگێرنه‌وه بۆ سه‌ر لێوی ئه‌وان . خه‌لکی هه‌ڵه‌بجه له‌ناخیاندا بریندارو بێزارن ، بیست ساڵه ، به‌رپرسه‌کان ، ڕێکخراوه‌کان ، که‌سایه‌تییه ناسراو و جیاجیاکان ، به‌ڵێن ده‌ده‌ن و درۆیان بۆ که‌ڵه‌که ده‌که‌ن که هیجی لێسه‌وز نه‌بووه و کار گه‌یشته ئه‌وه‌ی کا‌تی خۆی هه‌ره‌شه له به‌رپرسه‌کان بکه‌ن که چیتر نه‌یه‌نه ناو شاری هه‌ڵه‌بجه‌وه و پێش شانده بیانییه‌کان نه‌که‌ون و به‌ناوی ئه‌وانه‌وه قسه‌نه‌که‌ن ! تا له دوایین جاردا بێزاریی و تووڕه‌بوونی ئه‌وان به سووتاندنی مۆنۆمێنته‌که کۆتایی هات که شه‌ڕ و ئاژاوه و کوشتنی لێکه‌وته‌وه و هه‌موو دنیاش پێیزانی ، به‌رپرسه بێباکه‌کانیش ده‌یانوت : ده‌ستێک هه‌یه له پشتی ئه‌مه‌وه !!!!\nهه‌تا ئێستا نوێنه‌رانی خه‌ڵکی شاره‌که چه‌ندجارێک له ڕێگای کۆبوونه‌وه و ڕێکخراو و کۆنفرانسی جیاجیاوه داواکاری و پێشنیاری خۆیان داوه‌ته حکومه‌ت و په‌رله‌مانی کوردستان تا به زووترینکات بریاری له‌سه‌ر بده‌ن و پاره‌ی بۆدابین بکه‌ن و ده‌ست بکرێت به جوانکردن و ئاوه‌دانکه‌دنه‌وه‌ی شاره‌که ، به‌ڵام به‌داخه‌وه هه‌مووی پشتگوێ خراوه و هیچ لایه‌ن و به‌رپرسێک وه‌کوو پێوست ئاوڕی نه‌داوه‌ته‌وه له‌م شاره ، بۆ نموونه به‌مزوانه ( به‌پێی قسه‌وباسی ڕاگه‌یاندنه‌کان ) کۆننفرانسی شاره‌وانییه‌کانی جیهان  له کوردستان ده‌ست به کاره‌کانی ده‌کات که بریار بوو له شاری هه‌ڵه‌بجه ببه‌سترایه ، به‌ڵام به‌هۆی نه‌بوونی هۆڵێک له‌شاره‌که‌دا بۆ کۆبوونه‌وه‌کان ، ئه‌وا به ناچاری کۆنفرانسه‌که ده‌گوازرێته‌وه بۆ شاری سلێمانی ….. به‌رپرسه‌کانیش هه‌ر قسه‌ی زل ده‌که‌ن !!!!!! لاف و گه‌زافی ئاوه‌دانکردنه‌وه‌ی هه‌ڵه‌بجه لێده‌ده‌ن .!!!!!!\nهه‌ڵه‌بجه‌ی شه‌هید پێویستی به بودجه‌یه‌کی تایبه‌تی ئابووری هه‌یه که بواره‌کانی ئاوه‌دانکردنه‌وه ، پیشه‌سازی ، کشتوکاڵ به خۆوه‌بگرێت و ده‌بێ په‌رله‌مانی کوردستان بیگرێته ئه‌ستۆی خۆی و بریاری له‌سه‌ربدات و به‌ره‌وڕووی حکومه‌تی بکاته‌وه ، تاوه‌کوو ئه‌وانیش له‌لای خۆیانه‌وه به‌ره‌وڕووی خه‌ڵکانی پاک و به ویژدانی بکه‌نه‌وه و ده‌ست به‌کاربن .\nخه‌سته‌خانه‌و قوتابخانه و زانکۆ و خانووبه‌ره و به‌نداو و جوانکردن و ده‌ستپیاهێنانی باخ و کێڵگه‌و بێستانه‌کان و ڕاکێشانی شه‌قام و دروستکردنی پرد و چاککردنی ئاوه‌ڕۆ و شۆسته‌کان و شوێنه وێرانه‌کان ، بنیاتنانی ده‌زگای ئاو و کاره‌با و درووستکردنی فرۆکه‌خانه‌و شاری یاری و …..تاد به‌و ده‌تا پازده ( 10_15 ) ملیۆن دۆلاره ته‌واو نابێت که گوایا ته‌رخانکراوه بۆ پرۆژه‌ی ئاوه‌دانکردنه‌وه و خزمه‌تگوزاری ، به‌تایبه‌تی ئه‌گه‌ر کۆنتڕۆڵ و لێپرسینه‌وه نه‌بێت له‌سه‌ر ئه‌و پاره‌یه ، ئه‌وا له ڕیوه به‌رپرسه گه‌نده‌ڵه‌کان له‌سه‌دا حه‌فتای 70% پاره‌که لووشده‌ده‌ن و پرۆژه‌کانیش تووشی ئیفلیجبوون ده‌که‌ن و هیچی لێ جێبه‌جێ ناکرێت ، به‌ڵگه بۆ قسه‌کانم ئه‌م چه‌ند ساڵه‌ی ڕابوردووه ، به‌تایبه‌تی دوای ڕووخانی سه‌ددام که هه‌ردوو حزبه‌که ساڵانه به شینه‌یی بودجه‌ی کوردستان لووشده‌ده‌ن و شتێکی که‌م نه‌بێت ، هیچ ناهێڵنه‌وه بۆ میلله‌ت و پرۆژه‌خزمه‌تگوزارییه‌کان و ئاوه‌دانکردنه‌وه‌ی کوردستان!! …. به ده‌یان پرۆژه له‌سه‌رانسه‌ری کوردستاندا به شێوه‌یه‌کی فه‌رمی و له‌به‌ر چاوی میلله‌ت و دنیا ، له شاشه‌ی ئه‌له‌فزیۆنه‌کانی خۆیانه‌وه قردێله‌ی بۆ قرتێنراوه و ناوی لێنراوه که چه‌ند پاره‌ی بۆ ته‌رخان کراوه !!!!! که‌چی هه‌ر هه‌موویان پاره‌که‌ی لووشدراوه و هیچ بۆ پرۆژه‌کان نه‌ماوه‌ته‌وه . عه‌بدولکه‌ریم قاسمی سه‌رۆکی عێراق که به‌عسییه‌کان له ساڵی 1963دا کۆده‌تایان به‌سه‌رداکردو به‌خوتوخۆڕایی کوشتیان ، پێنج ( 5) دینار له گیرفانیدا نه‌بوو !!! له‌ولاشه‌وه به‌رپرسه‌کان خۆڵ ده‌که‌نه چاوی خه‌ڵکییه‌وه و کاره‌کان ده‌شیوێنن و خه‌ریکی شیوه‌ن و گریانن له‌سه‌ر شاشه‌ی ته‌له‌فزیۆنه‌کانیان و ناوبه‌ناویش بۆ ڕۆژنامه‌کان ده‌دوێن ، گوایه له‌توانادا نییه 182 هه‌زار که‌س مووچه‌ی بۆ ببڕدرێته‌وه !! یاخود ده‌ڵێن له‌سه‌دا 65 تا 70ی بودجه‌ی کوردستان بۆ مووچه‌ی خه‌ڵک ده‌روات !!! له‌وه‌ڵامی ئه‌م قسانه‌دا من ده‌ڵێم : 30ساڵ له‌مه‌وبه‌ر ده‌وڵه‌ته میرنشینه‌کانی عه‌ره‌بی یه‌کگرتوو ، که تازه بووبوون به ده‌وڵه‌ت ، به‌هه‌شتێکی بچکۆله‌یان بۆ خۆیان درووستکردبوو له ناو وڵاتانی خه‌لیجدا ( چونکه خاوه‌نیان هه‌بوو !! ) که پێشکه‌وتنێکی به‌رچاوی به‌خۆوه بینیبوو له هه‌موو کایه‌کاندا _ ئه‌وکاته به‌نده یه‌کێک بووم له‌وانه‌ی 4 ساڵ له‌وێ کارم کرد وه‌کوو کارمه‌ندێکی حکومه‌ت _ ئێستا پاش 30ساڵ له‌گه‌شه‌کردنی ئابووری و پێشکه‌وتن ، بودجه‌ی ئه‌و وڵاته له 9 ملیار دۆلار تێناپه‌ڕێت !!! پێم ناڵێن چه‌نابتان بودجه‌ی کوردستان بۆ کوێ ده‌به‌ن و چی لێده‌که‌ن ؟!!!! کامه‌تا ئه‌و ڕوونکردنه‌وانه‌ی ئێوه به‌ژماره له‌م چه‌ند ساڵانه‌ی دواییدا داوتانه‌ته گه‌لی کورد ده‌رباره‌ی خه‌رجکردنی بودجه‌ی هه‌رێمی کوردستان ؟ !!! کامانه‌ن ئه‌و ملهووڕ و به‌رپرس و گه‌نده‌ڵانه‌ی ئێوه لێپرسینه‌وه‌تان له‌گه‌ڵدا کردوون داوتاننه‌ته ده‌دگا ؟!!! \nله‌ڕاستیدا گه‌نده‌ڵیی دیارده‌یه‌که له هه‌موو دنیادا هه‌یه ، ته‌نانه‌ت له ناو ڕێکخراوه خێرخوازه‌کان و ڕێکخراوی خاچی سوور و مافی مرۆڤ و نه‌ته‌وه‌یه‌کگرتووه‌کاندا ، به‌ڵام به‌هۆی ئه‌وه‌ی له وڵاتان و شوێنانیتر لێپرسینه‌وه هه‌یه ، ئه‌وا گه‌نده‌لییه‌کان هیچیان به وێنه‌ی ئه‌وه‌ی کوردستان نییه . له‌وڵاتانی پێشکه‌وتوودا ، که‌سێک ، به‌رپرسێک ، ده‌زگایه‌ک ، گه‌نده‌ڵیی لێده‌ر‌که‌وێ ، خێرا لێپرسینه‌وه‌ی له‌گه‌ڵدا ده‌کرێت و ڕاگه‌یاندنی ئه‌و وڵاته ( ڕادیۆ ، ته‌له‌فزیۆن ، ڕۆژنامه‌و شورنالیست وکامێرای ته‌له‌فزیۆن ) که‌له‌هه‌ندێ وڵاتدا به ده‌سه‌ڵاتی چواره‌م حسابده‌کرێن ، دێنه ناو کێشه‌که‌وه و ده‌ست وه‌رده‌ده‌ن له‌کاره‌کان و سه‌رودڵی گه‌نده‌ڵه‌کان ده‌گرن و ناچاریانده‌که‌ن پۆسته‌کانیان جێبهێڵن و ده‌ست له‌کاره‌کانیان بکێشنه‌وه ، جاری واش هه‌یه به‌ره‌وڕووی دادگا ده‌بنه‌وه بۆئه‌وه‌ی سزای خۆیان وه‌ربگرن ، ئه‌مه جگه‌له‌وه‌ی ڕیسواده‌کرێن له‌ناو میلله‌تدا ، که‌چی له‌کوردستاندا ته‌واو به‌پێچه‌وانه‌ی ئه‌مه‌وه‌یه ، به‌هۆی ئه‌وه‌ی حزب و سه‌رۆک حزبه‌کان سه‌روه‌رن و له‌سه‌روو یاساوه خۆیان حسابده‌که‌ن و ده‌بیننه‌وه ، شه‌رمکردن و ته‌ریقبوونه‌وه لا‌ی ئه‌وان بوونی نییه ، له‌به‌رئه‌وه هیچ نرخ و به‌هایه‌ک دانانێن بۆ خوارخۆیان ، به‌تایبه‌تی حکومه‌ت و په‌رله‌مان و هه‌رهه‌موویان به به‌نۆکه‌ر و خزمه‌تکاری خۆیان ده‌زانن!! ، دێن به‌به‌ر چاوی میلله‌ته‌وه به هه‌موو توێژو چینه‌کانیه‌وه ، ئه‌وشتانه ده‌که‌ن که به‌هیچ شێوه‌یه‌ک ڕێكناکه‌ون و یه‌کناگرنه‌وه له‌گه‌ڵ ده‌ستوور و یاسادا (که‌لێره‌دا به وتارێک کۆتایییان نایه‌ت و ده‌بێ چه‌نده‌ها کتێبی له‌سه‌ر بنووسرێته‌وه ) به‌لاشیانه‌وه گرنگ نییه میلله‌ت چه‌ند بێزار و وه‌ڕس و تووڕه‌یه ، له‌وه‌وپێش چه‌ند قوربانی داوه ، چه‌ند بێبه‌شه له مافه‌ڕه‌واکانی…. کێ بیستوویه‌تی یان بینیویه‌تی ؟! له‌کوێ ڕوویداوه ؟! ده‌سه‌ڵاتێک یان سه‌رکردایه‌تی حزبێک که بریاری له‌ده‌ستدایه ، داهات و سامان و بودجه‌ی وڵات و میلله‌ته‌که‌ی بۆخۆی حه‌ڵال بکات و شتێکی که‌می لێبهێڵێته‌وه بۆ میلله‌ت و تڕومنه‌تیش بکات و ئه‌وانیتر قه‌رزارباربکات و دواتریش پشتبکاته هه‌موو مه‌سه‌له چاره‌نووسسازه‌کانی گه‌له‌که‌ی و ته‌نهاوته‌نها بیر له بازرگانی و پاره‌په‌یداکردن و گیرفانپڕکردن بکاته‌وه و هیچیتر …… له‌وه‌ڵامدا ده‌ڵێم : ئه‌م دیارده‌یه ، ئه‌م شێوه‌یه له گه‌نده‌ڵیی ئیداری ، ئابووری ، کۆمه‌ڵایه‌تی ، سیاسی …..تاد ته‌نهاوته‌نها له کوردستاندا لای یه‌کێتی و پارتی هه‌یه‌و و شتێکیتری وه‌کوو ئه‌مه له هیچ کون و قوژبنێکی ئه‌م دنیایه‌دا بوونی نییه ، له‌به‌رئه‌وه به‌ته‌نها هه‌ڵه‌بجه نییه که پشتی تێکراوه و هێچی بۆنه‌کراوه ، ته‌نها گه‌رمیان و ڕۆڵه‌کانی ئه‌نفال نییه که به ڕۆژی ڕووناک بازرگانییان پێوه‌ده‌کرێ ….. نه‌خێر ، 16 ساڵه گه‌له‌که‌مان له تاریکستانیدا ده‌ژی و ژیان به ژانه‌وه ده‌باته‌سه‌ر ، 16 ساڵه میلله‌تێک ژێرخانی کۆمه‌ڵایه‌تی نییه ، ده‌خواو ده‌نوێ و به‌رهه‌می نییه ، 16 ساڵه داهات و ده‌ستکه‌وته‌کان بۆ گیرفانی به‌رپرسه‌کانه نه‌ک میلله‌ت ، 16 ساڵه به پێی‌یاسا چه‌په‌ڵه‌کانی به‌عسی فاشیست مامه‌له‌ی میلله‌ت ده‌که‌ن و گوڕانکارییان تێدانه‌کردووه . بؤخۆتان هه‌موو شتێک هه‌یه ، به‌ڵم بۆ میلله‌ت هیچ نییه !!!\nجاران ، سه‌رده‌می خه‌باتی شاخ ، به‌هۆی دڕنده‌یی ڕژێمی به‌عسه‌وه ، هه‌رچی که‌موکوڕی و عه‌یبوعاری سه‌رانی کورد هه‌بوو _ به شه‌ڕی یه‌کتر کوشتنیشه‌وه _ هه‌مووی شاردرابۆوه ، ئه‌گه‌ر پێشبزانرایه ، ئه‌وا به‌هۆی ئه‌وه‌ی دوژمنه‌که‌مان له حاڵه‌تی په‌لامارداندا بوو ، چاوپۆشییان لێده‌کرا ، ته‌نانه‌ت له دوای ڕاپه‌ڕینیش که‌له‌سه‌ر گومرکی خاڵی سه‌رسنووری ئیبراهیم خه‌لیل سه‌دان پێشمه‌رگه‌ی ئازایان به‌کوشت دا به‌بێئه‌وه‌ی داوای لێبوردن له که‌سوکار و گه‌له‌که‌یان بکه‌ن ، ئه‌وه‌شیان هه‌ر چاوپۆشی لێکراو میلله‌ت چاوی خؤی لێنووقاند و هه‌ر هاواری بوو که شه‌ڕه‌که ڕابگرن و هه‌ردوو ئیداره‌که یه‌کخه‌نه‌وه و خه‌ریکی به‌لاداخستنی مه‌سه‌له چاره‌نووسسازاکانی گه‌له‌که‌مان بن که ئه‌وسا و ئێستایش پشتیان تێکردووه و گوێیناده‌نێ .\nئێستا له‌دوای ڕووخانی سه‌ددام ، گومرکی ئیبراهیم خه‌لیل ئه‌همییه‌تێکی ئه‌وتۆی نه‌ماوه و تاڕاده‌یه‌ک بیرچۆته‌وه چونکه پاره و‌پوولێکی زیاتر هاتۆته ده‌ستی ده‌سه‌ڵاتی سیاسی له کوردستاندا که ده‌بوایه به‌زه‌یییان به‌و خه‌ڵکه لێقه‌وماوه‌دا بهاتایه‌ته‌وه و بۆ خزمه‌تکردنی ئه‌وان خه‌رجیان بکردایه ، به‌ڵام به‌داخه‌وه ئه‌وان وه‌کوو که‌سانی سه‌رخۆش و بێباک و تینوو بۆ پاره و خۆده‌وڵه‌مه‌ندکردن و گیرفانپڕکردن ، پشتییان کردۆته خه‌ڵکه‌که و بازیانداوه به‌سه‌ر هه‌ڵه‌بجه‌و ئه‌نفال و گۆڕی به‌کۆمه‌ڵ و کوردستانه وێرانه‌که‌ی ئێمه‌دا که دوژمنانمان بۆیانکردبووین به گۆڕستان و ته‌نها و ته‌نها له‌خه‌می خۆیاندان و که‌سیتر ، بازیاندا به‌سه‌ر سه‌دان خێزانی شه‌هیدو هه‌زاران خه‌ڵکی لێقه‌وماو و ڕه‌شوڕووت و برسی و ده‌ست سپیدا و که‌وتنه درووستکردنی کۆشک و شوێنی حه‌وانه‌وه‌ی خۆیان و کڕینی شتی مۆدێرن له ئوتومبیل و ناوماڵ و پێویستییه‌کانی تر ، ده‌ستیان گرت به‌سه‌ر بازاری جگه‌ره‌و مه‌شرووب و که‌لوپه‌لدا ، ده‌ستیان کرد به درووستکردنی شاری جۆراوجۆر ، کۆشکوته‌لاری 10_30 نهۆمیی ، میوانخانه‌ی جۆراوجۆر ، سۆپه‌رمارکیت و بازاری گه‌وره گه‌وره و …….تاد به‌ناوی بازاری ئازاده‌وه ، که‌چی له‌ولاشه‌وه میلله‌ته‌کامان ده‌ناڵێنێ به‌ده‌ست نه‌بوونی کاره‌با ، ئاو ، سووته‌مه‌نی که به‌به‌شێکی گرنگ و زیندووی پێداویستییه‌کانی ژیان حسابیان بۆده‌کرێ ، ئه‌مه جگه له سه‌دان خێزان که ماڵ و حاڵ و جێی حه‌وانه‌وه‌ی خۆیان نییه و له شوێنی ناسروشت و نابه‌جێ ژیان به‌سه‌رده‌به‌ن .\nبه‌باشی ده‌زانم به‌م بۆنه‌یه‌وه نموونه‌یه‌ک بخه‌مه به‌رچاوی خوێنه‌ری به‌ڕێز :\nله‌م ڕۆژانه‌ی پێشوودا به‌ڕێز مه‌سعود بارزانی _ سه‌رۆکی هه‌رێمی کوردستان _ سه‌ردانی قوتابخانه‌یه‌کی نموونه‌یی کرد و سه‌رسامیی خۆی پیشاندا به‌رامبه‌ر به ڕێکوپێکییی قوتابخانه‌که و جۆری په‌روه‌رده و به ڕێوه‌بردن و هه‌ر ستایشی ده‌کردن و سوپاسی ده‌کرد که ڕۆڵه و سه‌رکرده‌کانی داهاتووی گه‌له‌که‌مان له قوتابخانه‌ی وه‌کوو ئه‌مه‌دا فێرده‌بن و په‌روه‌رده‌ده‌کرێن !!\nمن به کاک مه‌سعود ده‌ڵێم : ئه‌گه‌ر ده‌یه‌وی له ڕاستییه‌کان تێبگات ، با گه‌شتێک ده‌ستپێبکات له سه‌رانسه‌ری کوردستاندا و به‌بێ به‌رنامه‌و به شێوه‌یه‌کی کوتوپڕ ده‌یان قوتابخانه به‌سه‌ربکاته‌وه ، ئیتر ئه‌وسا ده‌گاته ئه‌و قه‌ناعه‌ته که له‌زۆر شوێنی کوردستاندا قوتابخانه هه‌ر بوونی نییه و قوتابی له‌که‌لاوه‌دا ده‌رس ده‌خوێنن ، ڕێژه‌یه‌کی زۆر له‌قوتابخانه‌کانمان له شاره‌کاندا زیاتر له 3 ده‌وامی تێدا ده‌کرێت و پۆلی واهه‌یه 50 قوتابی ده‌رسی تێدا ده‌خوێنێت و هیچ فێرنابن!!! پێویستییه‌کانی قوتابخانه له هۆیه‌کانی ڕوونکردنه‌وه ، کورسی و شوێنی دانیشتن ، ڕاخه‌ر و سۆپا و هۆیه‌کانی خۆفێنککردنه‌وه ، پێویستییه‌کانی وه‌رزش و یاریکردن ، به‌رنامه‌ی خواردن پێشکه‌شکردن به‌قوتابی ، دابینکردنی هۆیه‌کانی گواستنه‌وه بۆ ئه‌و قوتابیانه‌ی دوورن له قوتابخانه‌کانیانه‌وه ……و ده‌یانیتر هه‌ر بوونیان نییه !! بۆیه پێوسته پسپۆرانی بواری ڕاگه‌یاندن و په‌روه‌رده خۆیان بێبه‌ش نه‌که‌ن له‌م گه‌شته‌ی کاک مه‌سعود و چی ڕاسته ئه‌وه بگه‌یه‌نن ! جگه له‌وه ئێمه خاوه‌نی سیستمێکی په‌روه‌رده‌ی کۆنین که ده‌بی له‌بنه‌ڕه‌ته‌وه گۆڕانی به‌سه‌ردا بێت و هه‌ڵته‌کێ به‌مه‌رجێک له‌گه‌ڵ واقیعی کوردستاندا بگونجێت و لاسایی هه‌موو شتێکی ئه‌وروپا نه‌کرێته‌وه !! . جارێ هیچ نه‌بێ مامۆستا فێری ئه‌وه بکرێت به تێڵایه‌که‌وه خۆی نه‌کات به پۆله‌کاندا و نه‌که‌وێته گیانی قوتابی به‌سته‌زمان و به ئه‌قڵ و به‌رنامه و بیرکردنه‌وه کاربکات !!!\nله‌دواجاردا بۆئه‌وه‌ی له باسه‌که لانه‌ده‌م ، پێویسته کاربه‌ده‌ست و به‌رپرس و ده‌سه‌ڵاتداره‌کانی کوردستان ، ڕێزیان هه‌بێت بۆ میلله‌ت ، به‌خۆیاندا بچنه‌وه و هه‌ڵسه‌نگاندنی نوێ بکه‌ن و گۆڕانی مه‌زن بکه‌ن له بواره جیاجیاکانی ئیداری ، ئابوری ، دارایی ، سیاسی ، کۆمه‌ڵایه‌تیدا ، ئاوڕێک له یاساناس و ئابوریناس و هونه‌رمه‌ند و ڕۆشبیرو ئه‌کادیمیست و پسپۆرو شاره‌زاکانی بواره جیاجیاکان بده‌نه‌وه له‌وانه‌ی مه‌له‌فیان نییه ، پاک و دڵسۆز و سه‌ربه‌رزن و سه‌ر به هیچ حزبێک نین . جگه‌له‌مانه ئێمه له‌کوردستاندا خاوه‌نی سیستمێکی خێڵه‌کین و هه‌ر حزبه ده‌یه‌وی خۆی ده‌سه‌ڵات بگرێته ده‌ست و سه‌روگوێلاکی ئه‌ویتر بکوتێته‌وه و هه‌تا مردنی سه‌رکرده‌کانی ، وه‌چه له‌دوای وه‌چه حوکمی له‌ده‌ستدابێت ، ئه‌وانه‌ی کوردستان فێری ئه‌وه نه‌بوون که به نۆره یاخود له ڕێگای هه‌ڵبژاردنێکی ئازاده‌وه حوکم بکه‌ن بۆئه‌وه‌ی نرخ بهێڵنه‌وه بۆ ئازادی ، دیموکراتی ، مافی مرۆڤ و کۆمه‌ڵگاکه‌مان گه‌شه‌کردنی پێویست به خۆیه‌وه ببینێت و به‌ره‌و کۆمه‌ڵگایه‌کی مه‌ده‌نی ملبنێ . هه‌تا کاره‌کان وه‌کوو ئه‌وه‌ی ئێستا بڕوات ، ده‌سه‌ڵاتی سیاسی له کوردستاندا هیچ به هیچ ناکه‌ن و ده‌بێ هه‌ر ته‌پوتۆز بکه‌ن له دوای ڕووداوه‌کانه‌وه .\nبا یادی ساڵڕۆژی کیمیابارانی هه‌ڵه‌بجه بکه‌ینه ڕۆژی به‌پیره‌وه‌چوونی هه‌ڵه‌بجه و قوربانییه‌کانی ئه‌نفال له هه‌موو شوێنێکی کوردستاندا .\nعارف که‌ریم _ ستۆکهۆڵم\nPrevious گفتوگۆیەكى توانا ئەمین لەگەل شیركۆ بێكەس\nNext یادی 20 ساڵه‌ی تاوانی ئه‌نفال و کیمیا بارانی هه‌ڵه‌بجه


1. شێوەكارانی تاران و سنە لە سلێمانی پێشانگایان کردەوە\nجام کوردی: ١٠ شێوەكاری ناوداری ئێرانی لە شارەکانی تارانی پایتەخت و سنەی ناوەندی پارێزگای کورستان لە ئەمنە سوورەکەی سلێمانی هەندێ لە بەرهەمەکانیان خستە بەر دیدی هۆگرانی هونەری شێوەکاری. بە پێی ڕاپۆرتی ...\n2. "گوڵ نسا" لە سنە نمایش کرا / ڕێزگرتن لە بەرهەمهێنەران\nجام کوردی: فیلمی سینەمایی "گوڵ نسا" لە دەرهێنانی "ستار چەمەنی گوڵ" دەرهێنەری کوردستانی، بۆ یەکەمین لە شاری سنەی ناوەندی پارێزگای کوردستان نمایش کرا. بە پێی ڕاپۆرتی جام کوردی، فیلمی سینەمایی "گوڵ نسا" ...\n3. که‌رتی ته‌ندرووستی هه‌رێمی کوردستان و عێراق پێویستی به گۆڕانکاری جیدی هه‌یه / دوو پرۆژه‌م بۆ ئه‌م گۆڕانکارییه ڕاده‌ستی وه‌زیری ته‌ندرووستی عێراق کردووه\n... جیدی هه‌یه. به پێی ڕاپۆرتی جام کوردی، میران محه‌ممه‌د که پێشتر به‌ڕێوه‌به‌ری گشتی ته‌ندرووستی پارێزگای سلێمانی بووه و ئێستا ئه‌ندامی فراکسیۆنی یه‌کێتی نیشتمانی کوردستانه له په‌رله‌مانی عێراق له ...\n4. "گوڵ نسا" پاش گەشتێکی جیهانی لە سنە نمایش دەکرێت\n... پارێزگای کوردستان نمایش بکرێت. گوڵ نسا بە ئامادەبوونی ستار چەمەنی گوڵ دەرهێنەر، ڤیدا ساڵحی نووسەر و ئەکتەران و ژمارەیەکی دیکە لەوانەی لە بەرهەمهێنانیدا بەشداربوون و هەروەها ژمارەیەک لە هونەرمەندان و نووسەرانی ...\n5. خەڵاتی ئۆسکاری ئەفریقایی پێشکەش بە ژن و مێردی کوردستانی کرا\n... دارئەلسەلام شەممە ٣ی ڕەشەمە 1397 لە ناوەندی فەرهەنگ و هونەری شاری میلیمانی لە پارێزگای دارئەلسەلام لە وڵاتی تانزانیا بەڕێوەچوو. فیلمی سینەمایی "گوڵ نسا" تەنیا نوێنەری ئێران بەشداریی ئەم خولەی فێستیڤاڵی ...\n6. یه‌که‌مین دیداری نێرگزی گه‌شتیاری له سلێمانی به‌ڕێوه‌چوو\n... به‌ڕیوه‌به‌ری گه‌شتوگوزاری پارێزگای سلێمانی ڕایگه‌یاند: کۆمپانیاکانی هه‌رێمی کوردستان، عێراق و ژماره‌یه‌ک له کۆمپانیاکانی پارێزگاکانی سنه و هه‌مه‌دان له ئێرانه‌وه به‌شدارییان له‌م کۆنفرانسه‌دا کرد. ...\nدروستکراوە لە 22 شوبات 2019\n7. ئه‌مریکییه‌کان ته‌نیا گرنگی به به‌رژه‌وه‌ندییه‌کانی خۆیان ده‌ده‌ن / گرنگی به په‌یوه‌ندییه‌کانمان له گه‌ڵ هه‌رێمی کوردستان ده‌ده‌ین / پێویستی به‌ره‌نگاربوونه‌وه‌ی ئایدۆلۆژیای داعش\n... هه‌ڵه‌بجه سه‌ردانی کرماشانی کرد و له چاوپێکه‌وتنی له گه‌ڵ گه‌وره به‌رپرسانی ئه‌م پارێزگایه ڕایگه‌یاند که خاڵی سنوری شۆشمێ له پاوه به فه‌رمی ده‌کرێته‌وه. به پێی ئه‌وه‌ی که حکومه‌تی ناوه‌ندی ...\n8. پارێزگاری سلێمانی پیرۆزبایی ساڵۆگەڕی سەرکەوتنی شۆڕشی ئیسلامی کرد\nجام کوردی: هاوکات لە گەڵ یادە مەزنەکەی ۲۲ ی ڕێبەندان و ساڵۆگەڕی سەرکەوتنی شۆڕشی ئیسلامی، ژمارەیەک لە بەرپرسان و کەسایەتییەکانی پارێزگای سلێمانی سەردانی کۆنسووڵخانەی کۆماری ئیسلامی ئێرانیان کرد و پیرۆزبایی ...\n9. نەوید محەمەد زادە: پێویستە بۆ ماوەیەک دەرنەکەوم\n... فێستیڤاڵی فیلمی فەجر لە تاران وتی: ساڵی داهاتوو بە هیچ فیلمێکەوە لە فێستیواڵی فەجر بەشداری ناکەم. پێویستە بۆ ماوەیەک دەرنەکەوم. نەوید محەمەد زادە لە ساڵی ١٩٨٦ لە پارێزگای ئیلام لەدایکبووە. ئەکتەر و سینەماکاری ...\n10. بەرهەمەکانی "ڕەحیم زەبێحی" لە سنە نمایش دەکرێن\nجام کوردی: بەرهەمە سینەماییەکانی "ڕەحیم زەبێحی" دەرهێنەری کۆچکردووی بانەیی لە شاری سنەی ناوەندی پارێزگای کوردستان نمایش دەکرێن. بە پێی ڕاپۆرتی جام کوردی، بڕیارە بەرهەمە سینەماییەکانی ڕەحیم زەبێحی دەرهێنەری ...\n11. سلێمانی له سه‌دا 65 کاڵای ئێرانی به کار دێنێت\n... هه‌نارده‌ی له سه‌ر به‌شێک له‌و کاڵایانه هه‌ڵگرتووه. ڕاشیگه‌یاند که پارێزگای سلێمانی له سه‌دا 65 کاڵای ئێرانی به کار دێنێت و ئه‌مه‌ش به هۆی سنورێکی به‌رفراوانی نێوانمانه و له مێژه ئاڵوگۆڕی بازرگانیمان ...\n12. سه‌رکۆنسووڵی ئێران و پارێزگاری سلێمانی پێشانگایه‌کی پیشه‌سازی ده‌ستی ئه‌م وڵاته‌یان به سه‌ر کرده‌وه\n... و هه‌ڤاڵ ئه‌بوبه‌کر پێشانگای پیشه‌سازی ده‌ستی نه‌ته‌وه‌کانی ئێرانیان له شاری سلێمانی کرده‌وه. له‌م پێشانگایه‌دا هونه‌رمه‌ندانی ئێرانی پیشه‌سازی ده‌ستی خۆیان نمایش کردووه. هونه‌رمه‌ندانی چه‌ندین پارێزگای ...\nدروستکراوە لە 06 کانونی دووەم 2019\n13. جوانییه‌کانی که‌ره‌ج، گه‌وره‌شاره‌که‌ی ته‌نیشت پایته‌ختی ئێران\nجام کوردی: که‌ره‌ج یه‌کێک له گه‌وره شاره‌کانی ئێران و ناوه‌ندی پارێزگای ئه‌لبۆرزه. ئه‌م شاره که له ئێستادا به‌شێک له کێشه‌کانی قه‌ره‌باڵغی و هه‌روه‌ها که‌م ئاوی تارانی چاره‌سه‌ر کردووه، له مێژه ...\n14. داهاتی گه‌شتیاری سلێمانی زیادیکردووه\n... پارێزگایه‌یان کردووه. به پێی ڕاپۆرتی جام کوردی، عه‌لی ڕه‌ئوف به‌ڕیوه‌به‌ری گه‌شتوگوزاری پارێزگای سلێمانی ڕایگه‌یاند: له گه‌ڵ هه‌بوونی قه‌یرانی دارایی و ڕاگرتنی به‌شێک له گه‌شته‌کانی فڕۆکه‌خانه‌ی سلێمانی، ...\n15. سه‌ردانه‌که‌مان بۆ کرماشان به‌رهه‌می باشی هه‌بووه\n... که سه‌رۆکایه‌تی ئه‌م شانده‌ی ده‌کرد، ڕایگه‌یاندووه: پاش دوو ڕۆژ له سه‌ردانه‌که‌مان بۆ لای پارێزگای کرماشان و قایمقامی قه‌زای قه‌سری شیرین و پێشکه‌شکردنی نووسراوێکی 12 خاڵی که سه‌رجه‌م کێشه و گرفته‌کانی ...\n16. ئێران هاوبه‌شێکی گرنگی بازرگانی هه‌رێمی کوردستانه\n... پێی ڕاپۆرتی جام کوردی، یاسین ڕه‌حیم فه‌ره‌ج که سه‌رۆکایه‌تی شاندێکی بازرگانی پارێزگای سلێمانی و ناوچه‌ی گه‌رمیانی بۆ کرماشان کرد، له کۆبوونه‌وه‌یه‌ک به ئاماده‌بوونی چالاکوانانی ئابوری ئه‌م پارێزگایه ...\n17. هه‌رێمی کوردستان ده‌بێته ڕێڕه‌وی هه‌نارده‌ی کاڵای ئێران بۆ سوریا\nجام کوردی: سه‌رۆکی ژووری بازرگانی و پیشه‌سازی کرماشان ڕایگه‌یاند له 8 مانگی سه‌ره‌تایی ئه‌مساڵی کۆچی هه‌تاوی، هه‌نارده‌ی پارێزگای کرماشان بۆ هه‌رێمی کوردستانی عێراق له سه‌دا 51 زیادی کردووه. به پێی ...\n18. کاتی ئه‌وه هاتووه په‌ره به په‌یوه‌ندییه‌کانی نێوان ئێران و هه‌رێمی کوردستان بده‌ین / له نزیکه‌وه به‌دواداچوون بۆ کێشه و گرفته‌کانی په‌روێزخان ده‌که‌م\n... په‌یوه‌ندییانه نابێت. به پێی ڕاپۆرتی جام کوردی، ئه‌ندازیار هوشه‌نگ بازوه‌ند پارێزگاری کرماشان له کۆبوونه‌وه‌ی له گه‌ڵ شاندی بازرگانی پارێزگای سلێمانی که له دیوانی پارێزگای کرماشان به‌ڕێوه‌چوو به ...\n19. شاندێکی بازرگانانی سلێمانی سه‌ردانی کرماشان ده‌که‌ن\nجام کوردی: بڕیاره شاندێکی بازرگانی له پارێزگای سلێمانییه‌وه سه‌ردانی پارێزگای کرماشان بکه‌ن. به پێی ڕاپۆرتی جام کوردی، به پێی نووسراوێکی ژووری بازرگانی و پیشه‌سازی سلێمانی، بڕیاره ڕۆژی یه‌ک شه‌ممه‌ی ...\n20. ئه‌مریکا له‌وه‌دا شکستی هێنا که ڕێگری له په‌یوه‌ندییه بازرگانییه‌کانی هه‌رێم و ئێران بکات\n... په‌یوه‌ندییه‌کان له گه‌ڵ هه‌رێمی کوردستان به تایبه‌ت پارێزگای سلێمانی له سه‌رجه‌م بواره‌کان به‌ره‌وپێشتر ده‌ڕوات، بۆ نموونه له ماوه‌ی یه‌ک ساڵی ڕابردوو زیاتر له 700 خوێندکاری کوردی عێراق له زانکۆکانی ...


سبه‌ی نوسینگەی پاسپۆرت لەچەمچەماڵ دەكرێتەوە – ڕێژنه میدیا\nسبه‌ی نوسینگەی پاسپۆرت لەچەمچەماڵ دەكرێتەوە\nتشرینی دووه‌م 25, 2020\tكوردستان, هه‌واڵ 155 بینین\nبڕیارە سبەینێ نوسینگەی پاسپۆرت لەقەزای چەمچەماڵ بكرێتەوەو یەكەم و دووەم پاسپۆرتیش بەكوڕی شەهیدێك و تاقانەیەكی ئەنفال دەربهێنرێت.\nرەمەك رەمەزان قائیمقامی قەزای چەمچەماڵ لەبارەی كردنەوەی نوسینگەی پاسپۆرت لەچەمچەماڵ رایگەیاند: دوای سەردانێكی قوباد تاڵەبانی جێگری سەرۆك وەزیرانی هەرێم لە 16ی ئابی 2018 بۆ چەمچەماڵ داواكارییەكمان پێدا بۆ كردنەوەی نوسینگەی پاسپۆرت و دواتر لایەنە پەیوەندیدارەكانی راسپارد بۆ كردنەوەی نوسینگەی پاسپۆرت، دواتریش لە 1ی ئەیولی 2019دا رەزامەندی وەزارەتی ناوخۆی عیراقمان هێنایەوە بۆ كردنەوەی.\nوتیشی:دوای رەزامەندییەكەی وەزارەتی ناوخۆی عیراق، لەلایەن بەڕێوەبەرایەتی پاسپۆرتی سلێمانی و وەزارەتی ناوخۆی هەرێمەوە كارەكانی كردنەوەی نوسینگەكە تەواو كراو وەك لایەنی ئیداریش هەموو پێداویستیەكانی نوسینگەی پاسپۆرتمان دابینكرد.\nقائیمقامی چەمچەماڵ راشیگەیاند: بڕیارە سبەینێ بەئامادەبوونی وەزیری ناوخۆی هەرێم نوسینگەی پاسپۆرتی چەمچەماڵ بكرێتەوەو یەكەم پاسپۆرتیش بۆ كوڕی شەهێدیك دەردەكرێت كە باوكی تاقانەی ئەنفال بووەو شەهید بووە، باپیریشی هەر شەهیدە، دووەم پاسپۆرتیش بۆ تاقانەیەكی ئەنفالە كە تاكە رزگاربووی بنەماڵەكەیانە.\nباسی لەوەشكرد كە بەكردنەوەی نوسینگەی پاسپۆرت لەقەزاكە، كارئاسانی باش بۆ كەسوكاری ئەنفالكراوان و شەهیدان و هاووڵاتیانی سنوركە دەكات كە پایتەختی شەهیدان و ئەنفالكراوانەو ژمارەی دانیشتوانەكە زیاتر لە 300 هەزار كەسەو پێشتر دەبوایە بۆ دەرهێنانی پاسپۆرت سەردانی سلێمانی یان گەرمیان یان كەركوك یاخود هەولێریان بكردایە.\nپێشوو لە رێگای بەکارهێنانی تەکنەلۆژیا، رێگایەکی نوێ بۆ چارەسەرکردنی شێرپەنجە دەدۆزرێتەوە\nدواتر هۆكاره‌كانى گه‌ووره‌بوونى ڕان و كه‌مه‌ر له خانماندا ئه‌مانه‌ن


لێکۆڵینەوەیەک: ئۆتۆمبێلە کارەباییەکان بەئاستێکی بەرز هۆکارن بۆ پیسبوونی ژینگە\n21/11/2021 291 جار خوێندراوه‌ته‌وه\nبەگوێرەی پێگەی " کارکۆپس"، ئەنجامی لێکۆڵینەوەیەکی نوێ کە لەلایەن کۆمپانیای ڤۆڵڤۆی سویدییەوە ئەنجادراوە ئەوەی دەرخستووە کە ڕێژەی دەردانە کاربۆنییەکان لەکاتی درووستکردنی ئۆتۆمبێلە کارەباییەکان زۆر بەرزە.\nلێکۆڵینەوەکە دەڵێت درووستکردنی ئۆتۆمبێلی کارەبایی لەشێوەی مۆدێلی C40 ڕیچارج بەراورد بە درووستکردنی ئۆتۆمبێلی لەنموونەی ڤۆڵڤۆ XC40 کە بە سووتەمەنی ئاسایی کاردەکات، لەسەدا 70 زیاتر دەردراوی کاربۆنی ژەهراویی بۆناو هەوا هەیە.\nلەلێکۆڵینەوەکەدا ئاماژە بەوەکراوە کە هەرچەندە بەرهەمهێنانی ئۆتۆمبێلە کارەباییەکان دەبێتە هۆی دەردانی بڕێکی زۆر لە کاربۆن بۆناو هەوا، بەڵام ئەو ئۆتۆمبێلانە لەکاتی کارکردنیاندا بەراورد بە کارکردنی ئۆتۆمبێلە کلاسییکییەکان بڕێکی یەجگار کەمتر ئەو گازە دەردەدەن.\nهەروەک بەپێی راپۆرتێک کە بەناوی "ئاسۆکانی گواستنەوەی وزە ٢٠٢١" کە لەلایەن کۆمپانیای DNVی نەرویجیەوە ئامادە کراوە و پێشبینییەکانی دەربارەی ئۆتۆمبێلی ژینگە دۆستی لە خۆگرتووە، کۆیکردووەتەوە و ھەڵسەنگاندنی بۆ کردووە، سەدا ٥٠ی فرۆشتنی جیھانیی ئۆتۆمبێل تاکو ساڵی ٢٠٣٢، لە ئۆتۆمبێلی کارەبایی پێکدێت.\nھاوکات بە پێی راپۆرتی ئاژانسی وزەی نێودەوڵەتی، ژمارەی ئەو ئۆتۆمبێلە کارەباییانەی کە ساڵی رابردوو فرۆشراوە، سەدا ٤١ زیادیکردووە و ئاستی سێ ملیۆنی تۆمارکردووە. رێژەی فرۆشتنی ئۆتۆمبێلی کارەبایی لە ساڵی رابردوودا سەدا ٤،٦ی کۆی فرۆشتنی ئۆتۆمبێلی لە جیھان پێکھێناوە.


باڵوێزخانەی ئێران لە عێراق داوای ناس کرانی ھۆکارانی ڕووداوەکانی کەربەلای کرد - SAHAR KURDISH (Sorani)\nMay 11, 2021 08:20 Asia/Tehran\nباڵوێزخانەی کۆماری ئیسلامیی ئێران لە عێراق وێڕای ئیدانەکردنی تیرۆری ھەڵسوڕاوێکی کۆمەڵایەتی و ھێرشکردنە سەر کۆنسولخانەی ئێران لە کەربەلا، داوای ناس کران و ناساندنی ھۆکارانی ڕووداوەکانی کەربەلای کرد لە دەوڵەتی عێراق.\nبە پێی ڕاپۆرتی ڕۆژی دووشەممەی ئیرنا، باڵوێزخانەی کۆماری ئیسلامیی ئێران لە عێراق بە بڵاوکردنەوەی بەیاننامەیەک وێڕای ئیدانەکردنی تیرۆری «ئیھاب ئەلوەزنی» ھەڵسوڕاوی کۆمەڵایەتی لە کەربەلا لەگەڵ خزم و کەسی ناوبراودا ھاودەردیی دەربڕی.\nلەم بەیاننامەیەدا وێڕی ئیدانە کردنی ھەرچەشنە تیرۆرێک، جەخت لەوە کراوەتەوە کە، ئێران قەت خوازیاری گیان سپاردنی شارومەندانی عێراقی نەبووەو تیرۆریزم ئیدانە دەکات، ئاسایشت، ھێوری و ئەرخەیانیی جەماوەری عێراق بەردەوام خواستی ئێران بووە.\nبەیاننامەکەی باڵوێزخانەی ئێران وێڕای ئیدانەکردنی ھەوڵی ھەڵکوتانەسەر کۆنسولخانەی ئێران لە کەربەلا، ڕایگەیاندووە: شوێنە دیپلۆماسییەکان لە تەواوی دنیا شوێنی خزمەتگوزاریی مەدەنی و کۆمەڵایەتییە بۆ ھەموو خەڵک، بەم پێیە گێرەشێوێنی لە کارەکەی دا دەبێتە ھۆی بێ بەری کرانی وڵاتی میواندارو زیان گەییشتن بە بازرگانان، نەخۆشان، گەشتکاران، بنێران و چینەکانی دیکەی خەڵک.\nلە کۆتایی بەیاننامەکەی باڵوێزخانەی ئێران ھیوای ئەوە خوازراوە کە بە ھەڵگیرانی بەرتەسکییەکانی سەرچاوەگرتوو لە ڤایرۆسی کۆرۆنا،ھەرچی خێراتر پیرۆزگەکان گەشتکاران وەرگرنەوەو ئەمەش ببێتە ھۆی ھێزمەند بوونی پەیوەندییەکانی نێوان دو وڵاتی براو برادەری ئێران و عێراق.


باشترینی (کات و حاڵه‌ت )ه‌کان بـۆ ئـه‌نجامـدانی سـه‌رجـێـیی هاوسه‌ران - سوزی میحراب\nخانه/اصول/فتاوی/باشترینی (کات و حاڵه‌ت )ه‌کان بـۆ ئـه‌نجامـدانی سـه‌رجـێـیی هاوسه‌ران\nســــۆزی میــــحڕاب Send an email ۲۰ فروردین ۱۳۹۸\n۱ / بــه‌ره‌بــه‌یــانــیــان زوو : بـاشـتـریـن کــاتـه بـۆ ئـه‌نـجـامـدانـی کـاری سـه‌رجـێـیـی نـێـوان هـاوســه‌ران, چـونـکـه لـه‌و کـاتـانـه‌دا جـه‌سـتـه‌ی هـه‌ردوولا لـه‌وپـه‌ڕی ئـارامـی و پـشـوودانـدایـه و شـاره‌زایـانـی بـواری ده‌روونـی و سـێـکـسـیـش ده‌ڵـێــن کـه‌ئـه‌نـجـامـدانـی کـاری سـه‌رجـێـیـی خـێـزانـی بـاشـتـریـن کـارێـکـه کـه‌ژن و مــێـرده‌کـان سـه‌ره‌تـای ڕۆژه‌کـه‌یـانـی پـێ ده‌سـتـپـێـبـکـه‌ن, چـونـکـه لـه‌و کـاتـانـه‌دا ئـاسـتـی ( تـسـتـوسـتـیـرون ) بـه‌رزه و هـاوکـارێـکـی زۆر بـاشــه .\n۲ / بــه‌ر لــه‌ده‌ســتــپــێــکــردنــی کــۆبــوونــه‌وه یــان هــه‌ر کــارێــکــی گـــرنــگ : هـه‌ر کـاتـێـک ویـسـتـت ده‌سـت بـده‌یـتـه کـارێـکـی گـه‌وره, یـان لـه ( فـه‌رمـانـگـه , کـۆمـپـانـیـا , وه‌زیـفــه ) کـه‌تـدا کـۆبـوونـه‌وه‌یـه‌کـی گــرنـگـت هـه‌بـوو, ئـه‌وا سـه‌ره‌تـا کـارێـکـی خــێـری خـێـزانـی ئـه‌نـجـام بـده و ئـه‌وســا بــڕۆ بـه‌ره‌و کـۆبـوونـه‌وه‌کـه‌ت, چـونـکـه بـاری ده‌روونـیـت زۆر ئــارامـه و دڵـه ڕاوکـێ و قـه‌لـه‌قـیـیـه‌کـانـت بـه‌ڕێـژه‌یـه‌کـی بـه‌رچـاو کــه‌مـتـر ده‌بـنـه‌وه و ئـاسـتـی فـشـاری خـوێــنـیــشــت بـه‌بـاشـی داده‌بـه‌زێـت .\n۳ / لـه‌پــاش مــه‌شــق و ڕاهــێـنــانـه وه‌رزشــیـه‌کــان : زۆر گــرنـگ و بـه‌ســووده کـه‌لـه‌پـاش ئـه‌نـجـامـدانـی وه‌رزشــی ڕۆژانـه, یـان مـه‌شــق و ڕاهـێـنـانـه‌کـانـت, بـۆ نـمـونـه پـاســکـیـل ســواری, مـه‌شـقـی لـه‌شــجـوانـی, بـه‌شـداریـکـردن لـه‌یـاریـیـه‌کـی تــۆپـی پـێ, یـان مــه‌لـه‌وانـی کـردن, کـه‌واچـاکـه مـاوه‌ی هـه‌ر یـه‌کـێـک لـه‌وانـه ( ۲۰ خـولـه‌ک ) کـه‌مـتـر نـه‌بـێـت, کـۆبـوونـه‌وه‌ی خـێـزانـی ئـه‌نـجـام بـدرێـت, چـونـکـه هـه‌م جــه‌سـتـه زۆر چــالاک و ئـامـاده‌یــه بـۆ ئـه‌و کـاره و هـه‌مـیـش پـشــوویـه‌کـی تـه‌واوه‌تـیـت ده‌داتـێ لـه‌و مــانـدوویــی و هــیـلاک بـوونـه‌ت بـه‌هـۆی مـه‌شــقـه‌کـانـتـه‌وه .\n۴ / لـه‌پــاش بـه‌ڕێـکــردنـی ڕۆژێــکــی ســه‌خــت و خــراپ : هـه‌ر کـات ڕۆژێـکـی ســه‌خـت و مـانـدووکـه‌رت بـه‌ڕێ کـرد, ئـه‌وا شــه‌و لـه‌گـه‌ڵ هـاوســه‌ره‌کـه‌ت کـۆ بـبـه‌وه تـامــانـدوویــی و خــه‌م و پــه‌ژاره‌ی ڕۆژه‌کـه‌ت بـه بــا بـده‌یـت و ئــاسـووده‌یـیـت بـۆ بـگـه‌ڕێـتـه‌وه و دلـَـئـارام بـبـیـت .\n۵ / ئـه‌و کــاتـانـه‌ی کـه‌هــه‌ســت ده‌کـه‌یـت خــه‌ریـکــه نــه‌خــۆش بـکــه‌ویـت : ڕه‌نـگـه ئـه‌مـه‌ت بـه‌لاوه سـه‌یـر بـێـت کـه‌لـه‌کـاتـی هـه‌سـتـکـردنـت بـه‌لاوازی و نـه‌خــۆش کـه‌وتـن کـاری ســه‌رجـێـیـی و جــیـمـاع ئـه‌نـجـام بـده‌یـت, بـه‌ڵام شـاره‌زایـان و پـسـپـۆڕان ده‌ڵـێـن کـه‌لـه‌و کـاتـانـه‌دا کـاری سـه‌رجـێـیـی ده‌زگــای بـه‌رگـریـی جـه‌سـتـه‌ی مــرۆڤ بـه‌هـێـز تـر ده‌کـات و بـه‌تـایـبـه‌تـیـش لـه‌م وه‌رزی بـه‌ره‌و ســه‌رمـا و ســۆڵـه چـوونـه‌دا ئـه‌و کـاره بـاشــتـریـن شـتـێـکــه کـه‌بـیـکـه‌یـت بـۆ خــۆ پـاراسـتـنـت لـه‌نـه‌خـۆشـیـیـه‌کـانـی ســه‌رمــا بــرده‌لـَـه‌یــی و ئــه‌نـفــلـۆنــزاش .\n۶ / لـه‌کــاتـی ڕووتـیـَـکــردنـی تــرس و دلـَـه ڕاوکــێــدا : لـه‌هـه‌ره بـاشـتـریـنـی کــاتـه‌کــانـه بـۆ ئـه‌نـجـامـدانـی کـاری ســـێـکسـیـی نـێـوان هـاوســه‌ره‌کـان و تـاڕادده‌یـه‌کـی زۆر بــاش ئــارامـی و هـێـور بـوونـه‌وه ده‌بـه‌خــشـێـتـه تـاکــه‌کـان, چـونـکـه لـه‌و کـاتـانـه‌دا تــرس و دلـَـه ڕاوکــێ دای ده‌گـرێ و دوور نـیـه کـه‌بــیـر لـه‌کـارێـکـی هــه‌ڵـه نـه‌کـاتـه‌وه, یـان ئـه‌و تـرســه کـاریـگــه‌ریـی خــراپ نـه‌کـاتـه سـه‌ر ژیـانـی تـایـبـه‌تـی و گـــشتـیـی, چـونـکـه لـه‌و کـاتـانـه‌دا ئـاسـتـی ( ئـه‌نـدریـنـالـیـن ) لـه‌بـه‌رزتـریـن ئــاسـتـیـدا ده‌بـێـت, بـۆیـه بـه‌گــوێـی ڕێــنـمـایــی شــاره‌زایـان و پــسـپـۆڕان بـکــه و تـاقــیـی بـکـه‌ره‌وه\n۷ / ڕۆژی ( ۱۴ ) هـه‌مـیـنـی ســوڕی مــانـگــانـه‌ی خــێـزانـه‌کـان : پـسـپـۆڕان ده‌ڵـێـن کـه‌ئـه‌و ڕۆژانــه بـاشـتـریـن کــاتـی تـاقـیـکـردنـه‌وه‌ی ســه‌رجـێـیـیــن بـۆ ئـه‌و هـاوسـه‌رانـه‌ی کـه‌هــێـشــتـا خــودای گــه‌وره نــیــعــمـه‌تـی مـنـداڵـی پـێ نـه‌بـه‌خــشـیـون, چـونـکـه لـه‌و ڕۆژانـه جــه‌سـتــه و هـێـلـکـۆکـه‌کـانـی خـانــمـه‌کـان زۆرتـریـن ئـامـاده‌یـیــان هـه‌یـه بـۆ وه‌ڵامــدانـه‌وه و وه‌رگـرتـنـی تــۆوی هـاوســه‌ره‌کـانـیـان و پـیـتــانـدنـی و دروســتـبـوونـی کــۆرپـه‌لـه, ئـه‌وه جـگـه لـه‌وه‌ش کـه‌قــه‌بـاره‌ی مــیـتـکــه – قــیـتـکــه ( بـڤـرت ) یـشــیـان بـه‌ڕێــژه‌ی ( ۲۰% ) گـه‌وره تـر ده‌بـێـت و بـه‌وه‌ش حـــه‌ز و ئـاره‌زووی بـۆ ئـه‌نـجـامـدانــی کـاره ســێــکــســیــیـه‌کــه زۆر زیـاتـر ده‌بـێـت .\nعه‌باس ڕه‌حیم شوانی\nسه رجیی هاوسه ران\nاحکام مربوط به خسوف و کسوف


بازنه‌ى هه‌ڵه‌بجه‌ى ئه‌نجومه‌نى گه‌نجانى كوردستان به‌شدارییان له چالاكییه‌كانى ڕۆژى ژینگه‌دا كرد – ئەنجومەنی گەنجانی کوردستان\nسەرەتا / گرنگ / بازنه‌ى هه‌ڵه‌بجه‌ى ئه‌نجومه‌نى گه‌نجانى كوردستان به‌شدارییان له چالاكییه‌كانى ڕۆژى ژینگه‌دا كرد\nبازنه‌ى هه‌ڵه‌بجه‌ى ئه‌نجومه‌نى گه‌نجانى كوردستان به‌شدارییان له چالاكییه‌كانى ڕۆژى ژینگه‌دا كرد\nAhang Hussein گرنگ, نوێترین هەواڵمان کۆمێنت بنوسە 24 بینین\nگروپێك له ئه‌ندامانى بازنه‌ى هه‌ڵه‌بجه‌ى ئه‌نجومه‌نى گه‌نجانى كوردستان به‌شدارییان له چالاكییه‌كانى ڕۆژى ژینگه‌ى كوردستاندا كرد.\nچالاكییه‌كه له لایه‌ن گروپێك له گه‌نجانى چالاكه‌وانى ژینگه به به‌شدارى به‌شێك له ئه‌ندامانى ئه‌نجومه‌نى گه‌نجانى كوردستان به‌ڕێوه‌چوو تێیدا خه‌ڵات به‌خشرایه ئه‌و خێزانانه‌ى كه خاوه‌نى زۆرترین ڕوبه‌رى سه‌وزایین له ماڵه‌كانیاندا وه‌ك پێزانین بۆ خه‌مخۆییان بۆ پاراستنى ژینگه و به‌رگرتن له گه‌رمبوونى هه‌وا.\nزانیار محه‌مه‌د، ئه‌ندامى ئه‌نجومه‌نى گه‌نجانى كوردستان له بازنه‌ى هه‌ڵه‌بجه به پێگه‌ى فه‌رمى ئه‌نجومه‌نى ڕاگه‌یاند “به‌شداریكردنى ئێمه له چالاكییه‌كانى ڕۆژى ژینگه‌دا درێژكراوه‌ى به‌شداریكردنمانه له چالاكییه‌كانى ترى شارى هه‌ڵه‌بجه‌دا”.\nوتیشى “ئه‌ندامانى ئه‌نجومه‌نى گه‌نجانى كوردستان به به‌رده‌وامى به‌شدارى له چالاكییه‌كانى شارى هه‌ڵه‌بجه‌دا ده‌كه‌ن به مه‌به‌ستى خزمه‌تكردنى گه‌نجانى ئه‌و شاره له سه‌رجه‌م بواره‌كاندا”.\nدواتر زێڕین تراڤڵ – هەلی کار\nپێشتر IRC is looking for Senior Education Officer


په‌روه‌رده كاتی راگه‌یاندنی ناوی دامه‌زرێنراوانی كه‌ركوك ئاشكراده‌كات\nكه‌ركوك، تشرینی دوه‌می 2019، كۆنگره‌ی رۆژنامه‌وانی عه‌بد عه‌لی توعمه، به‌ڕێوه‌به‌ری گشتی په‌روه‌رده له‌سه‌ر دامه‌زراندن و تاقیكردنه‌وه‌ی ده‌ره‌كی فۆتۆ: كه‌ركوك ناو\nبه‌ڕێوه‌به‌رایه‌تی گشتی په‌روه‌رده‌ی كه‌ركوك، له هه‌فته‌ی داهاتووه‌وه ده‌ستده‌كات به جیاكردنه‌وه‌ی فۆڕمه پێشكه‌شكراوه‌كان بۆ دامه‌زراندن و هه‌ڵبژاردنی ئه‌وانه‌ی ده‌بنه خاوه‌نی زۆرترین خاڵ، تا له ماوه‌ی 10 رۆژدا ناوی دامه‌زێنراوه‌كان بڵاوبكاته‌وه.\nعه‌بد عه‌لی توعمه، به‌ڕێوه‌به‌ری گشتی په‌روه‌رده‌ی كه‌ركوك به وه‌كاله‌ت ئه‌مڕۆ پێنجشه‌ممه 14ی تشرینی یه‌كه‌م له كۆنگره‌یه‌كی رۆژنامه‌وانیدا كه په‌یامنێری (كه‌ركوك ناو) ئاماده‌ی بوو، دوایین زانیاری له‌سه‌ر كه‌رتی په‌روه‌رده له نێویاندا دامه‌زراندن و تاقیكردنه‌وه‌ی ده‌ره‌كی ئاشكراكرد.\nله باره‌ی دامه‌زراندنی مامۆستایانه‌وه كه زیاتر له دوو مانگ به‌سه‌ر كۆتایی پێشكه‌شكردنی فۆڕمدا تێپه‌ڕبووه، عه‌بد توعمه وتی "له یه‌كشه‌ممه‌ی داهاتووه‌وه ده‌ستده‌كه‌ین به فه‌رزكردنی ناوی ئه‌وانه‌ی فۆڕمیان پێشكه‌شكردووه و ماوه‌ی 10 رۆژی پێده‌چێت، دواتر ناوی براوه‌كان و ئه‌وانه‌ی هه‌ڵبژێردراون راده‌گه‌یه‌نین".\nبه‌پێی یاسای بودجه‌ی ئه‌مساڵ و له‌سه‌ر بڕیاری وه‌زاره‌تی په‌روه‌رده، له 27ی ئاب به‌ڕێوه‌به‌رایه‌تی گشتی په‌روه‌رده‌ی كه‌ركوك، پڕكردنه‌وه‌ی فۆڕمی ئه‌لیكترۆنی ده‌ستپێكرد بۆ دامه‌زراندنی دوو هه‌زار و 841 كه‌س له مامۆستا، فه‌رمانبه‌ر، كارگوزار و پله وه‌زیفییه‌كانی تر، تا 15ی ئه‌یلول پرۆسه‌كه به‌رده‌وامی هه‌بوو.\nبه‌ڕێوه‌به‌ری په‌روه‌رده ده‌ڵێت جیاكردنه‌وه و هه‌ڵبژاردنی ناوه‌كان به‌رێی رێنماییه‌كان و خاڵه‌كانی تێكڕای نمره، ساڵی ده‌رچون، كه‌سوكاری شه‌هیدان و بڕوانامه‌یه.\n"دوای راگه‌یاندنی ناوه‌كان ده‌رگای تانه ده‌كرێته‌وه و پاشانیش ناوه‌كان به‌رزده‌كرێنه‌وه بۆ به‌غدا تا وه‌زاره‌تی په‌یوه‌ندیدار فه‌رمانی ده‌ستبه‌كاربونیان ده‌ربكات".\nعه‌بد عه‌لی توعمه نیوه‌ی پله‌كانی دامه‌زراندن بۆ وانه‌بێژانی گرێبه‌سته و هه‌ر له‌و چوارچێوه‌یه‌شدا رێژه‌یه‌ك دانراوه بۆ پاسه‌وان، كارمه‌ندی خزمه‌تگوزار و نوسه‌ر و فه‌رمانبه‌ری تری خوێندنگه.\nله به‌ڕێوه‌به‌رایه‌تی په‌روه‌رده، لیژنه‌یه‌ك له سێ پێكهاته‌ی كه‌ركوك پێكهێنراوه، بۆ هه‌ڵسه‌نگاندن و بڕیار له لیستی ناوه پێشكه‌شكراوه‌كان بۆ دامه‌زراندن، له‌گه‌ڵ لیژنه‌یه‌كی تری لاوه‌كی.\nكه‌ركوك، 2019، گردبونه‌وه‌یه‌كی مامۆستایانی وانه‌بێژ بۆ داواكردنی دامه‌زراندن فۆتۆ: كه‌ركوك ناو\nبه‌ڕێوه‌به‌ری په‌روه‌رده باسی له‌وه‌شكرد وانه‌بێژان به‌سه‌ر خوێندنگه‌كان و به‌پێی پسپۆڕی و پێویستی هه‌ر شوێنێك دابه‌شكراون، وه‌زاره‌تیش به‌پێی رێنماییه‌كان بڕیاریداوه به ئه‌نجامدانی گرێبه‌ست له‌گه‌ڵیاندا.\nله ساڵی 2013وه، په‌روه‌رده‌ی گشتی كه‌ركوك ده‌رچوانی كۆلێژ و په‌یمانگاكانی دانه‌مه‌زراندووه، له ئێستاشدا هه‌زاران كه‌س چاوه‌ڕێی ده‌ستپێكردنه‌وه‌ی ئه‌و پرۆسه‌یه ده‌كه‌ن و ده‌یانجار ناڕه‌زاییان ده‌ربڕیووه، ئه‌وه‌ش له هه‌موو به‌شه‌كانی خوێندنی كوردی، عه‌ره‌بی، توركمانی و سریانی.\nعه‌بد توعمه له كۆنگره‌كه‌دا ئاماژه‌ی به تاقیكردنه‌وه‌ی ده‌ره‌كی كرد، كه دوای چه‌ند ساڵێك له راگرتنی، ئه‌مساڵ بڕیاردراوه ده‌ستپێبكاته‌وه و ره‌گه‌زی نێر-یش بگرێته‌وه، بۆ ئه‌وه‌ش چاوه‌ڕێی پارێزگار و لایه‌نی ئه‌منی ده‌كه‌ن تا به‌پێی داواكارییه‌كان له‌وباره‌یه‌وه به‌ڵێننامه ئاراسته‌ی وه‌زاره‌ت بكه‌ن و له رۆژانی داهاتوو ده‌ستبكه‌ن به وه‌رگرتنی داواكاری تاقیكردنه‌وه.\nوەزارەتی پەروەردەی عیراق، چوارشەممە 13ی تشرینی دووەم، بڕیاریدا هاوشێوەی پارێزگاكانی تر، له كه‌ركوكیش خوێندكارانی رەگەزی نێر لە هەردوو قۆناغی ناوەندیی و ئامادەیی به‌شداری تاقیكردنەوەی دەرەكی بكەن بۆ ساڵی خوێندنی 2019 – 2020\nبەپێی بڕیارەكە تاقیكردنەوەكان لە ناوەندی شار ئەنجام دەدرێن و هۆڵەكان لەیەكترەوە نزیك بن، داوای بەڵێنی دەستنوسیش لە پارێزگاری كەركوك و فەرماندەیی پۆلیس كردووە بۆ ئەوەی پاراستن و كۆنترۆڵكردنی تاقیكردنەوەكان.\nبڕیارێك لە وەزارەتی پەروەردەوە بۆ كەركوك\nدامه‌زراندن له كه‌ركوك؛ له‌سه‌ر شه‌ش بنه‌ما یه‌كلاییده‌كرێته‌وه


سەرچاوەیەكی سەربازی عێراقی: سەربازانی ئەمەریكا لەسوریا بەرەو عێراق پاشەكشە دەكەن\n2018-12-26 [06:47 AM]\nسه‌رچاوه‌یه‌كی سه‌ربازی عێراقی ئاشكرای كرد، حكوومه‌تی عێراقی گه‌یشتووه‌ته ئه‌و باوه‌ڕه‌ی پاشه‌كشه‌ی هێزه‌كانی ئه‌مه‌ریكا له سووریاوه به‌ره‌و عێراق ده‌بێت.\nرۆژنامه‌یه‌كی عه‌ره‌بی لەڕاپۆرتێكیدا بڵاوی كردەوە كە سه‌رچاوه‌یەكی سه‌ربازیی نەیویستووە ناوەكەی ئاشكرا بكرێت گوتوویه‌تی: "لایه‌نی عێراقی له چه‌ند رۆژی رابردوودا كۆمه‌ڵێك نیشان و ئاماژه‌یان بۆ ده‌ركه‌وتووه‌و حكوومه‌تی عێراق گه‌یشتووه‌ته ئه‌و باوه‌ڕه‌ی كه كشانه‌وه‌ی هێزه‌كانی ئه‌مه‌ریكا له سووریا به ئاراسته‌ی خاكی عێراقه".\nئه‌و سه‌رچاوه‌یه‌ی وه‌زاره‌تی به‌رگری عێراق : "هه‌موو نیشانه‌كان ئه‌وه‌یان ده‌رخستووه، ئه‌و هێزانه‌ی ئه‌مه‌ریكا به‌ره‌و دوو بنكه له عێراق ده‌كشێنه‌وه، یه‌كه‌میان له هه‌رێمی كوردستانه و دووه‌میشیان بنكه‌ی عه‌ین ئه‌سه‌د له شاره‌دێی به‌غدادی له نزیك سنووری عێراق و سووریا ده‌بێت له رۆژئاوای وڵات".\nهه‌روه‌ها چاودێری ئه‌وه‌كراوه ئاماده‌كاریی له بنكه‌یه‌كی سه‌ربازی هه‌رێمی كوردستان ده‌كه‌ن كه نوێترین بنكه‌ی سه‌ربازی هێزه‌كانی ئه‌مه‌ریكایه له ناو (خاكی عێراق) دا، ئاماده‌كارییه‌كانیش به‌و جۆره‌ن كه پێده‌چێت بۆ پێشوازیكردن بێت له یه‌كه‌یه‌كی سه‌ربازی پڕ چه‌ك و ته‌قه‌مه‌نی و رووبه‌رێكی فراوانی زه‌وییان بۆ ته‌رخان كردووه".\nبه‌ڵام ھێشتا هیچ لایه‌نێكی هه‌رێمی كوردستان و عێراق و ئه‌مه‌ریكا تا ئێستا به فه‌رمی ئه‌و زانیاریانه‌یان پشتڕاست نه‌كردووه‌ته‌وه.


هەردوو جێگرەکەی سەرۆکی پەرلەمان لە پۆستەکانیان دەمێننەوە\nپەرلەمانتارێکی پارتی ڕایگەیاند هانگاوی یەکەمی پەرلەمانی کوردستان پاش دیاریکردنی سەرۆکی نوێی پەرلەمان، هەموارکردنەوەی یاسای سەرۆکایەتیی هەرێمە.\nهێڤیدار ئەحمەد پەرلەمانتاری پارتی لە پەرلەمانی کوردستان لە لێدوانێکی تایبەتیدا بە ناس کورد-ی ڕاگەیاند: "وەك پارتی نامانەوێ لەم خولە ئەزموونی خولی پێشوو دوبارە بكەینەوە، نامانەوێت كێشەی حیزبەكان بێنینە پەرلەمانەوە، نوێترین كار بیكەین هەڵبژاردنی سەرۆكی نوێی پەرلەمانە، كە لە پشكی یەكێتی دەبێت، دواتر یەكەم هەنگاومان هەموارکردنەوەی یاسای سەرۆکایەتی هەرێمە، كە دەبێتە یاسای ژمارە یەكی ئەم خولە، هەڵبژاردنی سەرۆكی حكومەت و كابینەی حكومەت بە دوای خۆیدا دێنێت".\nلە بارەی کاتی هەڵبژاردنی سەرۆکی نوێی پەرلەمانەوە، ئەو پەرلەمانتارە ڕایگەیاند: "لە ماوەی 24 كاتژمێری داهاتوودا یەكێتی ڕەنگە كاندیدی خۆی یەكلا بكاتەوە، دواتر دكتۆر ڤاڵا لە پۆستەكەی خۆی لا دەبرێت و كاندیدەكەی یەكێتی دەبێتە سەرۆكی پەرلەمانی كوردستان، وە هەردوو جێگری سەرۆكی پەرلەمانیش لە پۆستەكانی خۆیاندا دەمێننەوە".\nپێشتر بە شێک لە پەرلەمانتارانی خولی چوارەمی پەرلەمانی کوردستان باسیان لە گرنگی دەرکردنی یاسای چاکسازی دەکرد هێڤیدار ئەحمەد ئاماژەی بەوەکرد: "یاسای چاكسازی یەكێكە لەو یاسایانەی دەبێت لەم خولەدا دەربچێت، كە میللەت سوودمەند دەبێت لێی، وە ئەوانەی مووچەخۆری بندیوارن لێی زەرەرمەند دەبن".\nلە پاش واژووکردنی ڕێککەوتنە دووقۆڵییەکەی نێوانیان، پارتی و یەکێتی جەختیان لە خێرا دەستبەکاربوونی سەرۆکی نوێی پەرلەمان و دەستبەکاربوونی حکومەتی نوێ کردەوە. \nپێشبینی کەشوهەوای هەرێمی کوردستان\n2019.03.24 - 11:26


منداڵانی کەمتەمەنی پەناخواز بە مەبەستی جنسیی بەکار دەهێنرێن - Radio Sweden Kurdish - رادیۆی سوید Radyoya Swêdê | Sveriges Radio\nمنداڵانی پەناخواز بە مەبەستی جیاوازکەلکیان لێوەردەگیرێ\nبڵاو کرایه‌وه torsdag 27 april 2017 kl 09.35\nمنداڵێکی بێ سەرپەرشتی بە تەنیاهاتوو لە لایەن چەند کەسێکەوە بردراوە بۆ لای مشتەرییەکانیان لە مالمۆ و لەوێ لە بری پارە لەشی خۆی فرۆشتووە.\nسەنتەری توانا خزمەتگوزارییە جنسیەکان (Kompetenscentrum sexuella tjänster) لە مالمۆ چەندین زانیاری بەدەست گەیشتووە کە پەناخوازانی کەمتەمەن بە مەبەستی چێژوەرگرتنی جنسی بەکارهینراون. لیسا گرێن ڕێکخەر دژی بازرگانیکردن بە مرۆڤ لەو سەنتەرە دەڵێ: "ترسم لەوە هەیە ئەوە شتێک بێ زیاتر و زیاترتووشی ببین، ئیمە هەوڵ دەدەین کە پێشگیری لە پەرەگرتنی ئەو دیاردەیە بکەین بەڵام دەبینین پەرە دەستینێ، بە تایبەت لە نێو ئەو کوڕانەدا کە پەراوێز خراون و لە دۆخێکی خراپ دان. مەرج نیە تەنیا بە مەبەستی کەلکوەرگرتنی جنسی بێ، دەکرێ شێوەکانی دیکەی خراپ کەلک لێوەرگرتن بێ."\nلە حوکمی دادگای کارگێڕی دا (Förvaltningsrätt) لەبارەی بەزۆری خستنە ژێرچاودێری کۆمەڵایەتیی ئەو کوڕەدا هاتووە، کە ئەو منداڵە بێ سەرپەرشتە لە پاییزی رابردووەوە حاڵی باش نەبووە، لە مانگی ژانوییە دا چووە بۆ مالمۆ تا لەشی خۆی بفرۆشێ لە بری هێندێک پارە و بتوانێ هاوکاری بنەماڵەکەی لە ئەفغانستان بکا، هەروەها دەڵێ بە خەڵکانێک ناسێنراوە کە ئەوانیش بە نۆبەی خۆیان بردوویانە بۆ چەند شوێنێکی جیاواز لە مالمۆ بە مەبەستی لەشفرۆشی.\nپۆلیس ئاگادارکردنەوەیەکی بە دەست گەیشتبوو کە بازرگانی بە مرۆڤەوە دەکرێ، بەڵام ئەو کوڕە نەیویستبوو لە لێکۆڵینەوەکەدا بەشداری بکا، لیسا گرین دەڵێ ئەوە رووداوێکی دەگمەن نیە.\nــ ئەو ئاماژانەی بە دەست ئێمە دەگەن زیاتر باس لەو منداڵانە دەکەن کە لە رێگەی هاتنیان بۆ سوێد کەلکی خراپیان لێ وەرگیراوە و ئەو دیاردەیە لێرەش هەر درێژە دەکێشێ. زۆرجار منداڵێک لە شوێنی نیشتەجێبوونی دەبەنە دەرێ و دوایەش بە مەبەستی لەشفرۆشی بۆ زۆر جیگەی دیکەی ببەن.\nجێی ئاماژەیە لە ساڵی رابردووەوە پێنج راپۆرت لە بارەی بازرگانی کردنی بە مرۆڤەوە دراوە بە پۆلیسی هەرێمی باشوور کە باس لە کەلک وەرگرتنی جنسی دەکەن، هیج یەک لەو کەیسانە تا ئێستا یەکلا نەکراونەتەوە، شتێک کە بۆ لیسا گرێن جێی سەرسوڕمان نیە.\nــ ئەوەی لەبارەی بازارگانی کردن بە مرۆڤەوە دەتوانین بیڵیین ئەوەیە کە سیستیمی دادوەریی سوید لە ئاست چاوەروانیەکان دا نیە.


📝 دەقی نامەکەی دەمیرتاش بۆ رووداو بەبۆنەی هەڵبژاردنییەوە وەک گەنجی ساڵی 2015 بەڵگەنامێ\n📅 کاتوو تۆمارکەردەی Jan 7 2016 4:01PM\nبۆ بەڕێزان لە تۆڕی میدیایی رووداو نامەکەتانم بەدە [ زیاتەر... 👁] ✖ ✖ 0 0 ✔ 99% ✍ هـ.ب. 7-1-2016 16:01:04\n📊 راپرسی دەزگایەکی بەناوبانگی ئەمریکی : زۆرینە لە مەسعود بارزانی ناڕازین ئامار و ڕاپەرسی\n📅 کاتوو تۆمارکەردەی Jan 7 2016 10:04PM\n👁 ئی بابەتە 6,558 جارێ وینیان\nبەپێی راپرسییەکی دەزگای بەناوبانگی (Greenberg Quin [ زیاتەر... 👁] ✖ ✖ ✖ 0 0 ✔ 77% ✍ هـ.ب. 7-1-2016 22:04:35\n📊 راوکردن لەگەرمیان کەمیکردووە ئامار و ڕاپەرسی\n📅 کاتوو تۆمارکەردەی Jan 7 2016 1:36PM\n👁 ئی بابەتە 1,561 جارێ وینیان\nدواڕۆژ، هەردی عوسمان بەپێی ئامارەکانی پۆلیسی دار [ زیاتەر... 👁] ✖ ✖ ✖ 0 2 ✔ 93% ✍ هـ.ب. 7-1-2016 13:36:16


ڕۆباتی زیرەک بۆ نەشتەرگەریی هەستیار چێکرت - Mehr News Agency\nAP ١٣٩٨ Bahman ٢٣ ١٩:٠٦\nNews Code 30991\nبە مەبەستی کردنەوەی دەمارەکان؛\nڕۆباتی زیرەک بۆ نەشتەرگەریی هەستیار چێکرت\nبۆ یەکەمجار توێژەرانی هۆلەندی ڕۆبۆتێکی زیرەکی زۆر وردبین‌یان بە ناوی "مووسا" بۆ نەشتەرگەریی هەستیار و لەوان کردنەوەی دەمارەکان و نەشتەرییە سارێژییەکان داڕشتووە.\nبە ڕاپۆرتی ئاژانسی هەواڵی مێهر بە گێڕانەوە لە نیوئەتڵەس، نەشتەرگریی سارێژی دەمارە گەستیارەکانی خوێنی و دەمارگەلی لەنفاوی بۆ بووژانەوەی بەشە زیان پێگەیشتووەکان لەش ئەنجام دەدرێن و پێویستیان بە پسپۆڕی و لێهاتووییەکی زۆر هەیە و لەو پێناوە بۆ یەکەم جار توێژەرانی هۆلەندی ڕۆبۆتێک‌یان بە ناوی "مووسا" داڕشتووە کە دەتوانێ دەمارگەلی خوێنی بە مەترسیی ٠.٣ تا ٠.٨ میلی مەتری دووبارە پێکەوە بلکێنێتەوە و ڕەوتی هاتوچۆی خوێنیان تێدا ئاسایی بکاتەوە.\nئەو ڕۆبۆتە ئەگەرچی لە لایەن مرۆڤەوە کۆنتڕۆڵ دەکرێت، بەڵام جووڵەی باڵەکانی لە مرۆڤ وردبینانەترە و بە بێ هیچ جۆرە جووڵەیەکی زیادی ڕەوتی سازدانەوە و گرێ دانەوەی دەمارگەلی ناسک و بارک بە لێهاتوویی ئەنجام دەدەن.\nگرینگترین شوێنی بە کار هێنانی ئەم ڕۆبۆتە، نەشتەرگەریی نەخۆشینی وەک هەڵماسانی لەنفاوییە کە گەلێ جار لە کاتی وەشاندنی دەرمان بۆ نەخۆشیی شێرپەنجەی سینگ ڕوو دەدا و دەبێتە هۆی هەڵماسان و مەیووبوونی شوێنی هاتوچۆی ئاو و خوێنی لەش کە مەترسیی مەرگی بە دواوەیە.


چەند زانیاریەک لەسەر فڕۆکە و فڕۆکەوان کە جێی سەرسوڕمانە - تۆڕی میدیایی خەڵک\nئەمەی خوارەوە چەند زانیاریەکە لەسەر فڕۆکە و فڕۆکەوان کە جێی سەرسوڕمانە:\nبۆچی ئاوێنەی فڕۆکە هێلکەییە؟\nسەرەتا ئاوێنەی فڕۆکە چوارگۆشە بوو، بەڵام پەستانی زۆری دەخستە سەر فڕۆکەکە و مەترسیدار بوو، هەر بۆیە دواتر گۆڕدار بۆ هێلکەی\nلوتی فڕۆکە بۆ شێوەیان جیاوازە؟\nتا فڕۆکە لوتی درێژتر بێت خێراتر دەتوانێت بڕوات، بەڵام گەر زۆر درێژ بێت کاپتنی فڕۆکەکە بەردەمی خۆی نابینێت، هەر بۆیە هەر کۆمپانیایە و بەشێوازێک چارەسەری دەکات، وێنەکەی سەرەوە فڕۆکەیەکی ڕووسییە کە لوتەکەی لە خوارترەوەیە و خێراترین فڕۆکە بووە لە کاتی خۆیدا.\nبۆچی ڕەنگی فڕۆکەکان سپییە؟\n– ڕەنگی سپی تایبەتمەندیەکی هەیە کە گەرمی تیشکی خۆر وەرناگرێت و هەمووی دەداتەوە، جگە لەوەی بەهۆی رەنگی سپیەوە گەر هەر لێچونێک یان شکانێک لە فڕۆکەکەدا هەبێت یەکسەر هەستی پێدەکرێت، هەروەها بۆیاخی فڕۆکە بۆیاخی ئاسایی نییە و ماددەی گرانبەهای تێدا بەکار دێت، بۆیە ڕەنگە سپیەکە تێچووی لەوانی دیکە کەمترە.\nبۆچی هەندێک لە فڕۆکەکانی دیکە شێوەیان جیاوازە؟\n-شێوەی جیاواز زیاتر لە فڕۆکە سەربازیەکاندا بەکار د‌ێت ئەویش بۆ زیادکردنی خێرایی و شاردنەوەیەتی لە ڕادارەکان.\nبۆچی نابێت کاپتن ڕیشی هەبێت؟\nزۆرێک لە هێڵەکانی فڕۆکەوانی ڕێگەنادەن کاپتنی فڕۆکە ڕیش بهێڵیتەوە، بۆئەوەی لەکاتی بەکارهێنانی ماسکی هەوادا ڕیش ڕێگر نەبێت و بەباشی بتوانێت کارەکی بکات.


میمی و راهێنەرە عێراقییەکەی لەپورتوگال سەنگەریان لەیەک گرتووە · Kurdsport\nدەستپێک/هەواڵ/میمی و راهێنەرە عێراقییەکەی لەپورتوگال سەنگەریان لەیەک گرتووە\n364 بە خولەکێک دەخوێندرێتەوە\nرۆژ لەدوای رۆژ هاندەرانی تۆپی پێ لەعێراق زیاتر رەخنەکانیان ئاڕاستەی موهەنەد عەلی دەکەن بەهۆی ئەوەی بەردەوام لەدەرەوەی پێکهاتەی سەرەکی و یەدەگی یانەی پۆرتیمینێنزیە و بانگهێشتی یارییەکان ناکرێت، بەڵام ئەو یاریزانە لەباتی وەڵامدانەوەی ڕەخنەکان، بەلێدوانەکانی پەیوەندی لەگەڵ یەکێک لەیاریدەدەرەکانی راهێنەرەکەی تێکدەدات کەعێراقییە.\nمیمی لەسەرەتای چوونی بۆ یانەی پۆرتیمینێنزی لەمانگی یەکی ئەمساڵ تا ئێستا نەیتوانیوە ببێتە جێی متمانەی راهێنەری ئەو یانەیە و بەوەش دووچاری رەخنەیەکی زۆر بۆتەوە لەلایەن میدیا و هاندەرانی عێراقییەوە، بەڵام ئەو یاریزانە رەتیدەکاتەوە یاریی نەکردنی بەهۆی خراپی ئاست و گوێڕایەڵ نەبوونیەوە بێت.\nمیمی لەکاتی ناساندنی لەیانەی پۆرتیمینێنزی\nئەو یاریزانە لەگەڵ رەتکردنەوەی دەنگۆکانی دوورخستنەوەی لەپێکهاتەی یانەکە بەهۆی پابەندنەبوونیەوە، لەلایەکی دیکەوە میمی ئاماژە بەوەدەکات لەدەستەی راهێنەرانی یانەکەی هیچ کەسێکی عێراقی تیانیە! ئەم لێدوانەی میمی لەکاتێکدایە هیچ بۆنەیەک و هۆکارێک بۆ ئەو لێدوانە نیە و لەڕاستیشدا یەکێک لەیاریدەدەرەکانی راهێنەر لەو یانەیە عێراقییە ناوی مالیک فیۆرییە.\nمیمی لەگەڵ مالیک فیۆری راهێنەر لەیانەی پۆرتیمینێنزی\nئەم لێدوانەی میمی بۆنی ئەوەی لێدێت کەکێشەیەک لەنێوان ئەو یاریزانە و مالیک فیۆری هەبێت، لەوەڵامی ئەو قسانەش فیۆری دەڵێت: من ٣ ساڵە خاوەنی بڕوانامەی پرۆفیشناڵم لەئەوروپا و لەیانەی پۆرتیمینێنزی ئەرکی من یاریدەدەری راهێنەرە بۆ ئامار و ئامادەکردنی راپۆرت لەسەر ئاست و توانای هێرشبەرەکان.\nئەمەش دەمان گەیەنێتە ئەو راستیەی رەنگە میمی راهێنەرە هاونیشتیمانییەکەی بەهۆکار بزانێت لەدوورخستنەوەی و وای لەو یاریزانە کردبێت لێدوانێکی لەو شێوەیە بدات.\nراهێنه‌رى هه‌ڵبژارده‌ى لاوانى عێراق گۆڵپارێزه كورده‌كه‌ى یانه‌ى كۆبنهاگنى دانیماركى پێویسته


بەڕیوەچوونی سمیناری یەکیەتیی ژنان لە کۆیە – کوردستان و کورد\nبەڕیوەچوونی سمیناری یەکیەتیی ژنان لە کۆیە\nبەرواری بڵاو کردنەوە 2021/03/13\nیەکیەتیی ژنانی دێموکراتی کوردستان، لەبەرەبەری یادی ٧٥ساڵەی دامەزرانیدا سمینارێکی بۆ خاتوو عیسمەت نستانی، لە ماڵی ڕۆشنبیرانی کۆیە پێکهێنا.\nدوای نیوەڕۆی ڕۆژی پێنجشەممە ٢١ی ڕەشەممەی ٩٩ی هەتاوی، یەکیەتیی ژنانی دێموکراتی کوردستان، لە بەرەبەری یادی ٧٥ساڵە دامەزرانیدا کۆڕێکی بۆ خاتوو “عیسمەت نستانی”، سکرتێری پێشووی ئەو ڕێکخراوەیە، لە ژێرناوی “ئاوڕێک لە مێژووی یەکیەتیی ژنانی دێموکراتی کوردستان” لە ماڵی ڕۆشنبیرانی کۆیە بو بەشێک لەئەندامانی یەکیەتیی ژنان و ڕێکخراوە دێموکراتیکەکانی کۆیە پێکهێنا.\nسەرەتای کۆڕەکە بە ساتێک ڕاوەستان بۆ ڕێزگرتن لە گیانی پاکی شەهیدان دەستی پێکرد وپاشان خاتوو “عیسمەت نستانی” مێژووی یەکیەتیی ژنانی بەسەر سێ قۆناغ، سەردەمی دامەزرانی لە کۆماری کوردستان، ساڵی ٥٧ی هەتاوی دوای شۆرشی گەلانی ئێران وچالاکیی ئێستای ئەو ڕێکخراوەیە دابەشکرد.\nلەبەشێکی دیکەی سمینارەکەدا خاتوو عیسمەت، بە ئاماژە بە نەخش و دەوری ژنان لە شۆڕشدا و ئاماژە بە مووشەکبارانی قەڵای دێموکرات لەلایەن ڕێژیمی ئێرانەوە و شەهیدبوونی دوو سکرتێری یەک لەدوای یەکی ڕێکخراوی یەکیەتیی ژنان، ڕۆڵی ژنانی لە شۆرشدا بەرزنرخاند.\nخاتوو عیسمەت لە کۆتایی سمینارەکەدا ئاورێکی لە چالاکیی ژنان لە ناوخۆ و باشوور و دەرەوەی وڵات دایەوە وهاتنە مەیدانی ژنانی لە ڕۆژهەڵاتی کوردستان، سەرەڕای گوشاری ڕێژیمی ئێران بۆ سەر چالاکانی نێوخۆ بەتایبەتیی ژنانی بە شانازی و ڕێزەوە باسکرد.\nتاگی بابەت: بەڕیوەچوونی سمیناری یەکیەتیی ژنان لە کۆیە٧٥ساڵەی دامەزرانیدا سمینارێکییەکیەتیی ژنانی دێموکراتی کوردستان


مریەم ئیبراھیم پوور - ویکیپیدیا، ئینسایکڵۆپیدیای ئازاد\nمریە‌م ئیبراھیم پوور (١٩٦٨ ز - ) گۆرانیبێژ و ژەنیاری کوردی لە دایک بووی مەشھەدە.\nمریەم ئیبراھیم پوور لە ١ی حوزەیرانی ١٩٦٨ لە شاری مەشھەد لە دایک بووە. باوکی «محەممەد ئیبراھیم پوور» خەڵکی کرماشانە و لە بواری مۆسیقای ئێرانی چالاکە و فێری ئامێرەکانی مۆسیقا و ئاوازی ئێرانیی کردی و دایکی «مەھجەبین» خەڵکی تارانە و ئاشنای ھەڵبەست و نووسینەکانی نووسەرە گەورەکانی ئێرانی کردی. ھەروەھا مامۆی بە ناوی فەریبورز ئیبراھیم پوور لە ھۆنراوەوانەکان و نووسەرەکانی بەناوبانگی شاری کرماشان بوو.\nلە خوێندندا بەشی تەرجومەی ئیتاڵی تەواو کردووە، لە بواری مۆسیقاشدا ئاوازی کلاسیکی خوێندووە. وەکو ژنێکیش ئەوەڵین کەس بووە ئۆپێرای خوێندووە. بۆ فێربوونی مەقامیش، لە سەر دەستی مامۆستای بە ناوبانگ موحسین کەرامەتی پەروەردە و ڕاھێنانی بینیووە، ئێستاش جگە لە گۆرانی، ئامێری کەمانچە و غەژەک دەژەنێت.\nمریەم لە منداڵییەوە ئەشق و خولیای ھونەری ھەبووە و ھێشتا منداڵ بوو خووی دایە بەر خوێندنی میلۆدی و، دەڵێت: کاتێک منداڵ بووم باوکم شەو و رۆژ سازی لێدەدا و ھەمیشەش مەشقی پێدە کردم تا بۆ قۆناغی شیاندن ئامادەم بکات بۆ ئەوەی لە دوارۆژدا ژەنیارێکی لێھاتووم لێدەرچێت، دایکیشم لەو رووەوەوە زۆر ھاوکاری کردووم.\nمریەم ئیبراھیم پوور لە ڕێگەی ھۆشەنگ کامکار کە یەکێک بووە لە دۆستە نزیکەکانی دایک و باوکی، ئەرسەلان کامکاری ناسیووە و دەڵێ ھەرگیز ئەو قسەیەی حەسەن کامکاری باوکی ئەرسەلانم لە یاد ناچێتە‌وە کە پێی دەگوتم: کچێک دەناسم، زۆر شیاوە بۆ ئەرسەلانی کوڕم.\nئەو، پێش زەواج زمانی کوردی نەدەزانی، بەڵام چەند مانگێک پێش شووکردنی زۆر شەیدای زمانی کوردی ببوو، ھەمیشە حەزی دەکرد بە کوردی بدوێت!! لەم رووەوە ئەرسەلانی ھاوسەری زۆر ھانیداوە بۆ ئەوەی موتاڵای زمانی کوردی بکات، تا وردە وردە لە سەر زمانی کوردی راھاتووە. ئەرسەلان کامکاری ھاوسەریشی لەتەک مۆسیقادا بەھرەی شیعریشی ھەیە و زیاتر ھۆنراوەی دوو بەیتی دەھۆنییەوە. مریەم ئیبراھیم‌پوور حەماسێکی مەزنەوە دەڵی: "من رۆحم کوردە"..، لە بیرمە ئەرسەلان لە سەرەتا زۆر خۆی لەگەڵم ھیلاک کرد تا ئەو شیعرەی لەدوا بڵێمەوە.\nکاتێک تەمەنی (٢٦) ساڵ بوو، بۆ یەکەمین جار ھاوشانی تیپی کامکاران لەساڵی ١٩٩٤ بۆ فیستیڤاڵی گەورەی سوئێد بانگھێشت کران و گۆرانی بولبولی باڵشکاوی پێشکەش کرد.\nمریەم ئیبراھیم پوور، دەڵی "زۆر بەتاسە و سەلیقەوە گۆرانی کوردیم دەچرِی، ھەستم کرد ھەوادارانی دەنگم لە زیاد بوون دان و خەڵکێکی زۆر ھۆگری دەنگی منن بەتایبەتی ئەرسەلانی ھاوسەرم، ھەمیشە تەشویقم کرد بوو. بەڵام ھاوسەرەکەم حەسوود نییە چونکە حەزی لە دەنگمە و ھەمیشە پێم دەڵێت بەردەوامبە". ئەو لەوساوە چەندین جار لە بۆنە و فیستیڤاڵەکان گۆرانی بە زمانی کوردی چڕیوە، بەڵام بەستایل و ڕیتمێکی تایبەت و جیاواز.\nمریەم ئیبراھیم پوور و ئەرسەلان کامکار دوو منداڵی خنجیلانەیان ھەیە.\n^ ھەواڵنێریی کوردپرێس: فەریبورز ئیبراھیم پوور نووسەر و ھۆنراوەوانی کۆنەکاری کرماشانی کۆچی دوایی کرد (بە فارسی)، نوسراو لە ٢٦ی ئایاری ٢٠٢١؛ بازدید در ٣٠ی تەممووزی ٢٠٢١.\nوەرگیراو لە «https://ckb.wikipedia.org/w/index.php?title=مریەم_ئیبراھیم_پوور&oldid=896776»\nئەم پەڕەیە دواجار لە ٠٩:٢٩ی ١ی شوباتی ٢٠٢٢ نوێ کراوەتەوە.


2019-08-15 [02:18 AM]\nنێچیرڤان بارزانی لە یادی 73 ساڵەی دامەزراندنی پارتیی دیموکراتی کوردستاندا رایگه‌یاند، پارتی و پارتییەكان شانازيی بەڕێوەبردنی سەركەوتووانەی پرۆسەی ئاوەدانكردنەوە و پێشخستنی هەمەلایەنەی هەرێمی كوردستان و پاراستنى يه‌كڕيزى و ته‌بايى و كولتوورى پێكه‌وه‌ژيان و لێبورده‌ييیان هەیە.\nوتیشی، دامەزراندنی پارتی بووە سەرەتای بووژانەوەیەكی گەورەی نیشتیمانی و نەتەوەیی و رۆشنبیری لەنێو كۆمەڵگەی كوردستاندا و گەلی كوردستان بووە خاوەن بزووتنەوەیەكی سیاسی حیساب بۆكراو لە ناوچەكە و رۆژهەڵاتی نێوەڕاست و جیهاندا.\nبەبۆنەی (73)ــەمین ساڵیادی دامەزراندنی پارتی دیموكراتی كوردستانه‌وه، پیرۆزبایی لە جه‌نابى سەرۆك بارزانى، مەكتەبی سیاسی، سەركردایەتی، هەموو لق و ناوچە و رێكخراو و بنكه‌كان، خانه‌واده‌ى شەهیدان و كادیران و جەماوەری پارتی دیموكراتی كوردستان دەكەم.\nدامەزراندنی پارتی لە ساڵی 1946دا وەرچەرخانێكی مێژوویى بوو له كوردستان، لەوكاتەوە ئیرادەی كوردستانييان به هه‌موو پێكهاته‌كانييه‌وه بۆ ئازادی و پێشكەوتن بووە هێز و بزووتنەوەیەكی رێكخراو و سەرتاسەری. دامەزراندنی پارتی بووە سەرەتای بووژانەوەیەكی گەورەی نیشتیمانی و نەتەوەیی و رۆشنبیری لەنێو كۆمەڵگەی كوردستاندا و گەلی كوردستان بووە خاوەن بزووتنەوەیەكی سیاسی حیساب بۆكراو لە ناوچەكە و رۆژهەڵاتی نێوەڕاست و جیهاندا.\nپارتی دیموكراتی كوردستان بە هەڵگیرساندنی شۆڕشی ئەیلوول بە رابه‌رايه‌تيى بارزانيی نەمر، بۆ یەكەمجار بووە خاوەن درێژترین و فراوانترین شۆڕش لە مێژووی هاوچەرخی كوردستاندا و توانی بەشێك لە ئامانجەكانی گه‌لى كوردستان لە رێككەوتنێكی سیاسيی فەرمیدا لەگەڵ حكومەتی عێراق جێبكاتەوە، ئەوەش بووە مایەی بەدەستهێنانی دانپێدانانێكی جیهانی بە رەوایەتيی دۆز و بزووتنەوەی رزگاریخوازی كوردستان، هەروەها لە شۆڕشی ئەیلوولدا پارتی بووە خاوەنی گەورەترین هێزی شۆڕشگێڕ لە رۆژهەڵاتی نێوەڕاستدا.\nپارتی نسكۆ و سەختی بینیون، بەڵام چونكە خاوەن باوەڕ و بنچینەیەكی ریشەداری بەهێزە، هەمیشە توانیویەتی هەموو نسكۆ و سەختییەكان تێپەڕێنێت و مایەی مانەوە و سەركەوتن بێت بۆ كوردستانييان، هەروەها بەشدارێكی بەهێز بووە لە بزووتنەوەی دیموكراسی و مەدەنيی عێراقدا، لەبەرئەوە لە مێژووی عێراقیشدا خاوەن پێگەیەكی بەهێزە.\nپارتی وەك هێزێكی ریشەدار و بزووتنەوەیەكی جەماوەريی بنكەفراوان، خاوەن هێزێكی زۆر بەهێزی ئاوەدانی و نوێبوونەوە و پێشكەوتنە. لاوان و قوتابيان و ئافره‌تانى پارتی حەزێكی گەورەیان هەیە بۆ كار و ئاوەدانكردنەوەی كوردستان، پارتی بە پشتیوانيی تێكۆشەرە دێرین و بەئەزموونەكانی و جه‌ماوه‌رى دڵسۆزى كوردستان بەهێزتردەبێت، هەر لەبەرئەوەش لە هەڵبژاردنەكانی هەرێمی كوردستان و عێراقدا سه‌رکه‌وتنی گه‌وره‌ی به‌ده‌ستهێنا، لەمەودواش پارتی بە كارنامە و پلانی بەرفراوانتر دەتوانێت زیاتر خزمەتی دۆز و ئامانجەكانی گەلی كوردستان به هه‌موو پێكهاته‌كانييه‌وه بكات.


كورده‌یل به‌غدا مه‌گه‌ر وه‌گڕ ئاگر نه‌ورووز داخ دڵه‌یلیان ساڕیژ بوود!! - شـه‌فـه‌ق نيـوز\nكورده‌یل به‌غدا مه‌گه‌ر وه‌گڕ ئاگر نه‌ورووز داخ دڵه‌یلیان ساڕیژ بوود!!\nنه‌زانن ك نه‌ورووز كورده‌وارى هیمان تام وله‌زه‌ت ئه‌وساى هه‌ر مه‌ندگه‌و ته‌نیا هس وه ئه‌وه بكه‌ن رووژ نه‌ورووز هه‌ر ئه‌وه بوود ك جنگ تازه بپووشن و بچنه سه‌یرانگاو شوونه‌یل جوان و دڵڕفن و خه‌ریك هه‌ڵپه‌ڕگه‌و چووپى كیشان و خواردنه‌وه‌و كه‌یف و سه‌فا بوون، نه‌خه‌یر، ئیمه گشتمان زانیم ئى عه‌یده تاریخى فره كویه‌نه‌و چووگه‌وه ئه‌را سه‌رده‌م حوكمڕانى زه‌حاك زاڵم و سته‌مكار له‌وه‌ختى وه مار بان شانیه‌وه حوكم ناعه‌ده‌ڵات خوه‌ى نیشانداو زوڵم و سته‌م فره‌یگ له مه‌ردم ژیر ده‌سڵاتى كردو ئه‌وه بوى هه‌ر ڕووژ چه‌ن جایه‌ڵ جوانیگ كردیاگه قوربانى ئاسووده‌یى خوه‌ى له‌وه‌ر ساقى و سه‌ڵامه‌تى لاشه‌ى، چوینكه ئه‌و داستانه باس دویرو دریژیگه‌و نیه‌توایم له‌یرا باسى بكه‌یم، وه‌لى ئیمه مه‌به‌س باسه‌گه‌مان ئه‌وه‌سه ك له‌گشت شوونه‌یل كوردنشین له رووژ نه‌ورووز له (21) ئادار مانگ (3)گشت ساڵیگ یاد ئى عه‌ید كورده‌واریه كریه‌یگ و هه‌ر ناوچه‌و شوونیگ تام و ڕه‌نگ خوه‌ى ده‌نه نه‌ورووز له‌ڕوى هسكردن و گوزارشه‌وه.\nئیمه زانیم عه‌ید نه‌ورووز وه‌ك عه‌یدیگ جه‌هانى ئاشكرا كریا له‌لایه‌ن ریكخریاگ (یونسكۆ)وه، یه‌یش ماناى ئه‌وه‌سه ئى عه‌یده له‌ڕاسى میرات گه‌ورایگه ئه‌ڕا ملله‌ته‌گه‌مان مه‌نده‌سه‌جى، ك هه‌رچه‌نى ملله‌ته‌یل فره‌یگیش شان وه‌شان ملله‌ت كورد یاد عه‌ید نه‌ورووز كه‌ن جویر ملله‌ته‌یل ئیران و توركیاو پاكستان و ئازه‌ربایجان و هندستان و ......هتد، وه‌لى ئه‌گه‌ر بایمنه پاى راسى و لاپه‌ڕه‌یل تاریخ به‌یمنه یه‌كا دوینیم ك نه‌ته‌وه‌ى كورد وه‌گووره‌ى به‌ڵگه‌یل تاریخى، عه‌ید نه‌ورووز وه عه‌یدیگ تاریخى و نه‌ته‌وه‌یى خوه‌ى زانیگ و له‌وه‌یش زیاتر ئه‌وه‌سه ك ساڵانه وه كردنه‌وه‌ى ئاگر و له‌ى ساڵه‌یل دویاخریشه له‌وه‌ختى پیره‌مێرد شاعر نه‌ته‌وه‌یى شعر (ئه‌مڕۆژى ساڵى تازه‌یه نه‌ورۆزه هاته‌وه)دانا تیه‌كه‌ڵ وه‌و خوه‌شى و هه‌ڵپه‌ڕگه‌و شادیه بوى و زیاتر حه‌ماسیه‌ت به‌خشا مه‌ردم ملله‌ت كورد له سه‌رانسه‌ر كوردستان.\nنه‌ورووز لاى فره كه‌س ماناى تایبه‌ت و ریزو حورمه‌ت فره‌یگ دیریگ و ره‌سه‌نایه‌تى كویه‌ن كورده‌وارى هیمان وه‌پیه‌وه مه‌ندگه‌و چه‌و دوشمنه‌یل وه‌پى كوور كریه‌یگ . ئه‌وه‌سه له به‌غداى پایته‌خت عراق رى وڕه‌سم نه‌ورووز جویر ئه‌وساى كورده‌وارى هه‌ر تام و له‌زه‌ته‌گه‌ى جارانى مه‌ندگه‌و له‌دڵ پاك و راسه‌قینه‌یگه‌وه كورده‌یل به‌غدا گوزارش له‌لى كه‌ن و یادى پیرووز كه‌ن له‌شوونه‌یل جیایا ك هه‌رچه‌نى وه‌زع به‌غدایش وه ته‌واوى روى له‌خاسى یه‌كجارى نه‌كردگه‌و هیمان ته‌قینه‌وه‌و توقانن له‌لى نه‌وڕیاگه، وه‌لى وه‌ل ئه‌وه‌یشا دوینید دویكه‌ڵ ئاگر نه‌ورووز له‌ناو جاده‌و شوونه‌یل كوردنشین به‌غدا وه ئازادى وه‌ره‌و ئاسمان سه‌رفرازى به‌رزه‌و بوود و ریڕه‌و خوه‌ى گرته‌سه وه‌ر، وه‌تایبه‌ت له (جاده‌ى كفاح)كوردنشین.\nئه‌را ئى رى و ڕه‌سم پیرووزیشه مه‌ردم فره‌یگ به‌شدارى جوانیگ وه روحیه‌ت و هس پاك و ئنتماى كورده‌واریه‌وه كه‌ن له كردنه‌وه‌ى ئاگر نه‌ورووز، چوینكه نه‌ورووز شوون تایبه‌تیگ دیریگ له‌ناو دڵ گشت كوردیگ ، وه‌تایبه‌ت له‌لاى ئه‌و كورده‌یله ك وه‌راسى تیه‌نگ رى و ڕه‌سمه‌یل باوگ و باپیره‌یل كورده‌واریین، وه‌لى دوینید چه‌رخ چه‌پگه‌رد وه مه‌یل و كامیان نیه‌شكیه‌یگه‌وه‌و ئه‌وه‌سه مه‌گه‌ر ته‌نیا وه‌گڕ ئاگر نه‌ورووز داخ دڵه‌یل خوه‌یان ساڕیژ بكه‌ن و ته‌نیا چشتیگ ئه‌ڕایان مه‌ندویگه‌وه له باوانیان هه‌ر نه‌ورووزه.\nنه‌ورووز له‌ڕوى زووانه‌وه ماناى رووژ تازه‌یگ ده‌یگ ك چیمنه ناو یه‌كم ساڵ تازه‌ى كوردیه‌وه‌و له هه‌مان وه‌خت وه‌رچه‌رخان وه‌رزیگه‌و هاتن وه‌رز خوه‌ش و دڵگیریگه ك ئه‌ویش وه‌رز وه‌هاره‌و ده‌ر وده‌یشت پڕ بوود له سه‌وزه‌ڵانى و گژوگیاو دیمه‌ن وڵاته‌گه‌مان جوانتر و ڕه‌نگین تره‌و بوود، وه‌لى ئاگر نیشانه‌ى نه‌ورووزه‌و كورده‌یل به‌غدایش وه كردنه‌وه‌ى ئاگر نه‌ورووز شانازى وه عه‌ید نه‌ورووزه‌وه كه‌ن تویه‌نن روح كوردایه‌تى وه‌ڕاسى نیشان بیه‌ن دویر له‌گشت مامڵه‌یگ سیاسى و تاج سه‌ربه‌رزى وه‌پیه‌وه بنه‌نه سه‌ر، چوینكه نه‌ورووز گشت سه‌رده‌مه‌یل زوڵم و سته‌مكارى و له‌ناوبردن و قه‌یه‌غه‌كردن بڕیه تا ره‌سیه‌سه ئى وه‌خته ك ئه‌وه‌سه په‌یوه‌ندى كرده نه‌وه‌یلى و میرات خوه‌ى ره‌سانه رووژگار ئمڕوو تا وه‌رده‌وام وه زنگى و یادكردن بمینیگ .\nداستان نه‌ورووز له‌گشت ماڵه كوردیگ به‌رقه‌راره‌و گه‌وراو بویچگ شانازى وه‌و داستانه كه‌ن ك ملله‌ت كورد له‌تى سه‌ربه‌رز و سه‌ركه‌فتگ بوى و كووتایى وه ده‌سڵات ناعادڵانه‌ى زه‌حاك هات وه ده‌س كاوه‌ى ئاسنگه‌ر. هه‌ر له‌وه‌ر ئه‌وه‌یش ئومیده‌واریم ئى عه‌یده ساڵ وه‌ساڵ وه خوه‌شى و شادى بایگه‌وه‌و گه‌وراو بویچگمان وه روح كورده‌واریه‌وه پیشوازى له‌لى بكه‌یم.


به‌خێرهاتن بۆ خۆرهه‌ڵاتی ناوه‌ڕاستی دوای داعش – Knwe.org\nسەرەکی » مانشێت » به‌خێرهاتن بۆ خۆرهه‌ڵاتی ناوه‌ڕاستی دوای داعش\nبه‌خێرهاتن بۆ خۆرهه‌ڵاتی ناوه‌ڕاستی دوای داعش\nرێكخراوی ده‌وڵه‌تی ئیسلامی كه به داعش ناسراوه ماوه‌ی رابردوو ڤیدیۆیه‌كی تایبه‌ت به ئه‌بوبه‌كر به‌غدادی بڵاو كرده‌وه، كه تیایدا له‌گه‌ڵ سێ كه‌س كۆبوونه‌وه ده‌كات‌و شوێنه‌كه‌ش ژوورێكی ته‌قلیدی عه‌ره‌بییه. ئه‌مه یه‌كه‌م جاره به‌غدادی ده‌ربكه‌وێت له دوای ئه‌و جاره‌وه كه ساڵی 2014 له مینبه‌ری مزگه‌وتێكی دێرینی دوو سه‌د ساڵه‌ی موسڵ ده‌ركه‌وت‌و خۆی وه‌ك خه‌لیفه ناساند. له‌گه‌ڵ ئه‌وه‌شدا بڵاو كردنه‌وه‌ی ئه‌و گرته ڤیدیۆییه‌و له‌م كاته‌دا، ته‌نیا په‌یامێكی ساده نه‌بوو كه بیه‌وێ بڵێ ئه‌وه‌تام ماوم‌و زیندوم، چونكه ده‌كرا گروپه‌كه‌ی به شێوه‌یه‌كی ئاسانتر ئه‌و بابه‌ته روون بكاته‌وه‌و به جیهانی رابگه‌یه‌نێت بێئه‌وه‌ی مه‌ترسی بۆ سه‌ر ژیانی دروست بكات، له كاتێكدا كه هێشتا هێزی هاوپه‌یمانان به سه‌ركردایه‌تی ئه‌مریكا له ناوچه‌كانی عیراق‌و سوریادا هه‌ن، به‌ڵكو په‌یامه‌كه‌یان زۆر له‌وه فراوانتره‌و به‌ر له هه‌موو شتێكیش راگه‌یاندنی خواستی گروپه‌كه‌یه بۆ ناوچه‌یه‌كی جوگرافی زۆر گه‌وره‌تر‌و فراوانتر.\nله به‌شێكی زۆری ئه‌و ڤیدیۆیه‌دا ئه‌بوبه‌كر به‌غدادی شێلگیرانه جه‌خت له‌سه‌ر ئه‌وه ده‌كاته‌وه كه رێكخراوه‌كه‌یان وه‌رزێكی نوێ‌و ژیانێكی نوێ ده‌ست پێده‌كات‌و تۆڵه‌ی هه‌موو ئه‌و زیانانه‌ش ده‌كاته‌وه كه له شه‌ڕه‌كانی ئه‌م دواییانه‌دا له سوریا‌و عیراق لێیان كه‌وتووه. هه‌ر له ڤیدیۆكه‌دا به‌غدادی شانازی به‌وه‌وه ده‌كات كه ژماره‌یه‌كی زۆر ئه‌ندامی تازه له جیهادییه‌كانی بۆركینا فاسۆ‌و ئه‌فغانستان‌و سریلانكا چوونه ریزی رێكخراوه‌كه‌یه‌وه‌و به‌یعه‌تیان بۆ داوه، باس له‌وه‌ش ده‌كات كه رێكخراوه‌كه‌یان چه‌ندان لقی تازه‌ی كردۆته‌وه یه‌كێك له‌و لقانه‌ش له توركیایه.\nبوونی ئه‌و لقانه له وڵاتانی دوور‌و تازه كردنه‌وه‌ی په‌یمان بۆ داعش، له كاتێكدا خه‌لافه‌ته‌كه‌ی داعش له سوریا‌و عیراق شكستی هێنا‌و رووخا، به سه‌ركه‌وتنێكی گه‌وره داده‌نرێت‌و ئاماژه‌یه بۆ ئه‌وه‌ش كه ئه‌و رێكخراوه ئاماده ئه‌و تیرۆره‌ی له عیراق په‌ره‌ی پێدا هه‌نارده‌ی بكات ناوچه‌یه‌كی زۆر فراوانتر كه له هیندستانه‌وه تا خۆرئاوای ئه‌فریقا ده‌گرێته‌وه، به‌ڵام له حوكمداریی‌و خه‌لافه‌ته‌وه ده‌گۆڕێت بۆ یاخیبوون‌و كرده‌وه‌ی تیرۆریستی، وه‌ك ئاماژه‌یه‌كیش بۆ سه‌ركه‌وتنیان ئه‌وه بوو ئه‌و گروپه مانگی رابردوو یه‌كه‌م هێرشی تیرۆریستی خۆیان له كۆماری كۆنگۆی دیموكراسی ئه‌نجام دا‌و له سریلانكاش چه‌ند ته‌قینه‌وه‌یه‌كیان ئه‌نجامدا.\nئه‌م ئاراسته نوێیه ناكرێ كوتوپڕ بێ‌و پێمان سه‌یر بێت، چونكه له 2016وه ئاماده‌كاریی بۆ ده‌كرێت، هه‌ر له‌و كاته‌وه به وتاره‌كانیاندا دیاربوو، لقه‌كانی سه‌ر به رێكخراوی ده‌وڵه‌تی ئیسلامی واته داعش تا راده‌یه‌كی زۆر هاوشێوه‌ی رێكخراوه مه‌ركه‌زییه‌كه كاریان ده‌كرد، بۆ نموونه له سینا‌و ئه‌فغانستان، ئه‌و لقانه ئایدۆیۆلۆژیای تایه‌فی‌و په‌لاماردانی تایه‌فه‌كانی دیكه‌یان گرته‌به‌ر وه‌ك مه‌سیحییه‌كان‌و شیعه، ئه‌مه‌ش ره‌نگدانه‌وه‌ی هه‌مان ئه‌و میتۆد‌و به‌رنامه‌یه‌یه كه ئه‌و گروپه له ساڵی 2003وه له عیراق په‌یڕه‌وی ده‌كه‌ن. دواتر رێكخراوه‌كه هه‌ندێكی كادری كۆن شاره‌زای خۆی نارد بۆ ئه‌و لقانه بۆ هاوكارییان له به‌ڕێوه‌بردندا، وادیاره داعش به شێوه‌یه‌كی سه‌ركه‌وتوانه ئه‌و لقه دووره‌ده‌ستانه‌ی داڕشتووه‌و له قاڵبی داوه، هه‌ر ئه‌وه‌ش وای كردووه ئه‌و لقانه به باشی كۆنترۆڵ بكات، له‌گه‌ڵ ئه‌وه‌ی كه له عیراق‌و سوریاش له بارودۆخێكی خراپدایه.\nبه‌و كرده‌وه‌یه‌شی داعش ئه‌و ماركه بازرگانییه جیهادییه تایبه‌ته‌ی خۆی كه له عیراق دروستی كرد هه‌نارده ده‌كات، ئه‌و ماركه‌یه‌ی كه به دڕنده‌و تایه‌فه‌گه‌ری ناسراوه‌و هیچ جۆره ئاگربه‌ست‌و رێكه‌وتنێك قبوڵ ناكات‌و ته‌نانه‌ت له رێكخراوی ئه‌لقاعیده‌و تاڵیبانیش دڕنده‌تره. له میسر له ماوه‌ی چه‌ند ساڵی رابردوودا ئه‌و گروپه ژماره‌یه‌كی زۆر كرده‌وه‌ی تیرۆریستییان به‌رامبه‌ر به قیبتییه‌كانی ئه‌و وڵاته ئه‌نجام دا، له ئه‌فغانستانیش كه‌م نه‌كرد به‌رامبه‌ر به شیعه‌كان، به تایبه‌ت له هێرش كردنه سه‌ر خه‌ڵكی مه‌ده‌نی شیعه له هه‌ر یه‌ك له ئه‌فغانستان‌و یه‌مه‌نیش. ئه‌و رێكخراوه ته‌نانه‌ت له راگه‌یاندنه‌كانیاندا باسی هۆكاری كوشتنه‌كه‌ش ناكه‌ن، چونكه هه‌ركه‌سێك شیعه بێت ئه‌وه ئامانجێكی ره‌وای گروپه‌كه‌و پرسیاری ناوێ، ئه‌م ره‌فتاره ته‌نانه‌ت له ناو گروپه جیهادییه‌كانی دیكه‌شدا ره‌فتارێكی ئاسایی نییه.\nله تێڕوانینی رێكخراوی ده‌وڵه‌تی ئیسلامییه‌وه، ستراتیژی زیاد كردن‌و بڵاوكردنه‌وه‌ی دڕنده‌یی‌و وه‌حشیگه‌ریی‌و تایه‌فی زۆر زه‌قه‌و چالاكانه‌ش به‌كاری هێناوه، هه‌ر ئه‌و ستراتیژه‌و ئه‌و جۆره بیركردنه‌وه‌یه یارمه‌تی دا كه له دوای تێكشكانی له 2008دا له عیراق، دووباره هه‌ستێته‌وه‌و له ناو كۆمه‌ڵگه‌دا پێكهاته‌كانی دژی یه‌كتر هاندا‌و وای لێكردن په‌لاماری په‌رستگه‌و شوێنه‌كانی خواپه‌رستی یه‌كتر بده‌ن، وای له دانیشتوانی ناوچه‌كه كرد له حكومه‌ت یاخی بن‌و هاوكاری نه‌كه‌ن، هه‌روه‌ها ئه‌و ركابه‌ره ناوخۆییانه‌ی هه‌بوون‌و ئه‌گه‌ری مه‌ترسییان بۆ سه‌ر رێكخراوه‌كه هه‌بوو له داهاتوودا راوه‌دووی نان، له‌و كاته‌شدا كه داعش توانی ده‌ست به‌سه‌ر یه‌ك له‌سه‌ر سێی عیراقدا بگرێت، به جۆرێك خۆی قایم كرد‌و خۆی جێگیر كرد، وه‌ك ئه‌وه‌ی هێزێك بێت توانای مانه‌وه‌و فراوان كردنی قه‌ڵه‌مڕه‌وی خۆی‌و شه‌ڕی دژی حكومه‌ت بكات، ئه‌وه‌ش له‌سه‌ر ئاستی ناوچه‌یی سه‌لماندی كه راست بوو، جێگه‌ی مشتومڕ نه‌بوو.\nئه‌بوبه‌كر به‌غدادی له لێدوانه‌كه‌یدا‌و له تێبنییه‌كانیدا ئاماژه‌ی بۆ ئه‌وه كرد، كه ستراتیژی گروپه‌كه‌ی له پێناو مانه‌وه‌دا بریتییه له خوێنڕشتن، هه‌ڵبه‌ت ئه‌م سیاسه‌ت‌و ستراتیژه‌ی رایگه‌یاندووه تازه نییه بۆ ئه‌وانه‌ش كه ئاگاداری كار‌و كرده‌وه‌كانی ناوبراون شتێكی سه‌یر یان جێی سه‌رسوڕمان نییه، پێشتریش هه‌ر كاری خوێنڕشتن بووه‌و ریكلام‌و پڕوپاگه‌نده‌ی گروپه‌كه‌شی له‌و كاته‌وه كه ورده ورده بنكه‌و باره‌گا گه‌وره‌كانی له ده‌ست دا، واته سێ ساڵ له‌مه‌وبه‌ر هه‌ر خوێنڕشتن بووه.\nبۆ ئه‌وه‌ی له‌وه تێبگه‌ین كه رێكخراوی ده‌وڵه‌تی ئیسلامی هه‌نگاوی دواتری روو له كوێیه‌و به‌ره‌و كوێ ده‌چێت، گرنگه وردبینانه چاوێك به‌و ستراتیژ‌و یارییه درێژخایه‌نه‌دا بخشێنین كه هه‌ر له سه‌ره‌تاوه گرتوویه‌ته‌به‌ر‌و بووه هۆی ده‌ركه‌وتن‌و سه‌ركه‌وتنی، نه‌ك ته‌نیا له‌وه ورد بینه‌وه‌و بڕوانین كه ئه‌م رێكخراوه له چه‌ند ساڵی رابردوودا چی كردووه له‌سه‌ر ئاستی ده‌ستبه‌سه‌را گرتنی زه‌وی‌و زار‌و فراوان كردنی قه‌ڵه‌مڕه‌وی خۆی.\nمێژووی سه‌رهه‌ڵدان‌و هه‌ڵكشانی رێكخراوی ده‌وڵه‌تی ئیسلامی له‌سه‌ر خۆڵه‌مێش‌و سوتماكی عیراقی دوای 2008وه گه‌شایه‌وه‌و ئه‌مه‌ش له هه‌ر شتێك زیاتر بیركردنه‌وه‌ی داعشی ته‌نیوه‌و له‌وه‌شدا به روونی ده‌رده‌كه‌وێ كه زوو زوو ئاماژه به ئه‌زموونی ئه‌و ماوه‌یه ده‌كه‌ن كه چۆن به درێژایی سێ ساڵ به‌و جۆره كاریان كردووه‌و بڵاوكراوه‌و به‌یاننامه‌یان بڵاو كردۆته‌وه. بارودۆخی ئێستای گروپه‌كه‌ش زۆر هاوشێوه‌ی ئه‌و ماوه‌یه‌یه، به‌ڵام له جوگرافیایه‌كی فراوانتردا، هه‌ر ئه‌مه‌ش هانی داوه كه هه‌مان پلان‌و هه‌مان ستراتیژ دووباره بكاته‌وه، چونكه به‌م ستراتیژه ئه‌و كات توانی ركابه‌ره‌كانی له‌ناو ببات‌و له‌سه‌ر ئاستی ناوخۆیی جێپێی خۆی قایم بكات‌و له كۆتایی یارییه‌كه‌دا وا خۆی پیشان بدات كه دواهه‌مین ئاڵایه كه شه‌ڕی دژی حكومه‌تی ناوه‌ندی بكات.\nله عیراق‌و سوریاش له ساڵی 2016 گروپی داعش گه‌ڕایه‌وه سه‌ر هه‌مان شێوازه كۆنه‌كه‌ی خۆی، ئه‌ویش شێوازی تیرۆر كردن‌و له‌ناوبردنی سه‌ركرده‌كانی كۆمه‌ڵگه بوو، له‌گه‌ڵ كڕینی ناوچه‌كه له‌سه‌ر ئاستی ناوخۆیی‌و چاندنی شانه‌ی نوستوو بۆ ئه‌نجامدانی پرۆسه‌و كاروباره نهێنییه‌كانی، ئه‌و پرۆسه‌و چالاكیانه‌ی ته‌نها بۆ دژایه‌تی كردن‌و شه‌ڕ له‌گه‌ڵ دوژمنه‌كانیدا نه‌بوو، به‌ڵكو بۆ چۆڵ كردنی ناوچه‌كه‌ش بوو له هه‌ر ركابه‌رێك كه بیه‌وێ جێگه‌ی بگرێته‌وه. ورده‌كاری ئه‌م تاكتیكه مانگی كانونی یه‌كه‌می 2009 له پلانێكدا‌و له ماڵپه‌ڕ‌و مونته‌دا جیهادییه‌كان‌و له رێگه‌ی ئینته‌رنێته‌وه بڵاو كرایه‌وه.\nئه‌بوبه‌كر به‌غدادی، ناوی راسته‌قینه‌ی ئیبراهیم عه‌واد عه‌لی ئه‌لبه‌در ئه‌لسامه‌رائییه، به‌ڵام به ئه‌بوبه‌كر به‌غدادی ناسراوه، خوێندنی له به‌غدا ته‌واو كردووه، ساڵێك له ئاماده‌یی ماوه‌ته‌وه‌و دواتر خوازیاری خوێندنی یاسا‌و زانستی زمانه‌وانی بووه، به‌ڵام له‌به‌ر كه‌میی نمره‌كانی له كۆلێژی شه‌ریعه وه‌رگیراوه، ماسته‌ر‌و دوكتۆرای له شێوازی قورئان خوێندندا هێناوه، ئیمام‌و خه‌تیبی یه‌كێك له مزگه‌وته‌كانی به‌غدا بووه تا پرۆسه‌ی ئازادی له‌و مێژووه به دواوه به‌رپرسی چالاكییه‌كانی رێكخراوی ئه‌لقاعیده بووه له عیراق به ناوی ئه‌میری ئه‌لقاعیده له ده‌وڵه‌تی عیراقی ئیسلامی. یه‌كه‌م هه‌نگاوی فراوانخوازییه‌كانی به‌ره‌و سوریا ئه‌وه‌بوو یه‌كێتی نێوان ده‌وڵه‌تی عیراقی ئیسلامی‌و به‌ره‌ی نوسره له شام كه رێكخراوێكی ئیسلامی بوو له سوریا‌و ئه‌و یه‌كگرتنه‌شی ناو نا ده‌وڵه‌تی ئیسلامی له عیراق‌و شام، ئه‌وه بوو كورتكراوه‌ی ناوه‌كه‌ی به (داعش) ناسرا‌و بڵاو بۆوه، به‌ڵام زۆری پێنه‌چوو ئه‌بو محه‌مه‌دی جۆلانی ده‌نگێكی تۆمار كراوی بڵاو كرده‌وه‌و وه‌ڵامی دایه‌وه‌و راگه‌یاندنی ئه‌و یه‌كێتییه‌ی ره‌ت كرده‌وه.\nدوای زنجیره‌یه‌ك چالاكی‌و كرده‌وه‌ی تیرۆریستی، وه‌زاره‌تی ده‌ره‌وه‌ی ئه‌مریكا له رۆژی چواری تشرینی یه‌كه‌می 2011دا گروپه‌كه‌ی ئه‌بوبه‌كری به تیرۆریست ناساند‌و بڕی 10 ملیۆن دۆلاریشی بۆ هه‌ر كه‌سێك ته‌رخان كرد كه زانیاری بدات‌و یارمه‌تیده‌ر بێت بۆ ده‌ستگیر كردنی، 2016 ئه‌مریكا ئه‌و بڕه پاره‌یه‌ی زیاد كرد بۆ 25 ملیۆن دۆلار. له رۆژی 29ی حوزه‌یرانی 2014دا رێكخراوی ده‌وڵه‌تی ئیسلامی له عیراق‌و شام، واته داعش دامه‌زراندنی ده‌وڵه‌تی ئیسلامی راگه‌یاند‌و ئه‌بوبه‌كر به‌غدادیش بوو به خه‌لیفه‌ی ده‌وڵه‌ته‌كه. تا ئێستا چه‌ند جارێك راگه‌یه‌نراوه گوایه ئه‌بوبه‌كر به‌غدادی له هێرشی ئاسمانی هێزه‌كانی ئه‌مریكادا پێكراوه یان له ناو چووه، به‌ڵام له 2015دا ده‌ركه‌وته‌وه‌و ئه‌و هه‌واڵانه به درۆ كه‌وتنه‌وه، له شه‌ره‌كانی ئه‌م دواییه‌ی عیراق‌و سوریاشدا كه داعش تیایدا شكستی هێنا ئه‌بوبه‌كر ده‌نگی نه‌ما، به‌ڵام به بڵاوكردنه‌وه‌ی ڤیدیۆكه‌ی ئه‌م دواییه‌ی ده‌ركه‌وت كه سه‌ركرده‌ی ئه‌و گروپه تیرۆریسته هێشتا ماوه‌و بگره پلانی درێژخایه‌ن‌و فراوانخوازی زیاتریشی هه‌یه له‌سه‌ر ئاستی پانتاییه‌كی جوگرافی گه‌وره‌تر.\n*گۆڤاری فۆرین پۆلیسی ئه‌مریكی


ئاژانسی ده نگو باسی کوردستان: من ئه‌و ئه‌زموونه‌م بۆ رۆژهه‌ڵاتی کوردستان ده‌وێ ، من شانازی به ده‌ستکه‌وته‌کانی باکووری کوردستان ده‌که‌م و پێویسته که پشتیوانی خۆمان بۆ باکوور به‌هێزتر بکه‌ین و ئاڵقه‌ی پیوه‌ندی نه‌ته‌وه‌یی تووند و گوتاری هاوبه‌شمان هه‌بێ.\nهه‌ندێک تاکی پاسیڤ و بێ مێشک و پاره په‌ره‌ست، ته‌واو خه‌رفاون و بێ فکر که ئاگایان له ره‌جه‌بیش نی‌یه، هاتوون بۆ ئێمه شرۆڤه‌ی سیاسی ده‌که‌ن و پشتیوانی کردن له خه‌باتیباکوور و رۆژئاوای کوردستان به خه‌یانه‌ت ده‌زانن و هێشتاش هه‌ر ده‌ڵێن رۆژهه‌ڵات پێشه‌نگه و ئێمه سه‌رقافله‌ی دێموکراسین و ته‌خریبی که‌سایه‌تی نووسه‌ران و چالاکان ده‌که‌ن و به تۆمه‌تی پشتیوانی کردن له باکوور به ئاپۆچی و لایه‌نگری په‌که‌که له قه‌ڵه‌میان ده‌ده‌ن، پێموابی ئه‌گه‌ر ئه‌و چالاکانه لایه‌نگری په‌که‌که و ئاپۆچی بن، ئه‌و جۆره تاکه ئاژانانه لانگری پان ئێرانیست و نووریزاده و ئه‌مسالی ئه‌وانن و نان خۆری سه‌ڵته‌نه‌تته‌له‌به‌کانن.\nئه‌و جۆره که‌سانه هێنده بێ مێشک و دواکه‌توون که له‌یلازانا و حه‌سیب کاپلان و ئه‌حمه‌د تورک و ده‌میرتاش و گولتان کشناک، نه‌ورۆزه‌کانی ملیۆنی باکوور و چالاکی‌یه‌کانی رێکخراوه‌کانی کۆمه‌لگای مه‌ده‌نی، دایکانی ئاشتی ، به‌رخۆدانی گه‌نجان و به‌ندکراوانی سیاسی و مه‌ده‌نی، شه‌ری پارڵمان ، ده‌یان میدیا و راگه‌ینداوی به‌هێزی کوردی، په‌یامی ئاشتی ئیمرالی، هێزی له‌بن نه‌هاتووی په‌که‌که، پشتوانی له مافی مرۆڤ و مافی ژنان، خه‌باتی یه‌کسانی و شۆرشی بێ پسانه‌وه و ده‌ستکه‌وته‌کانی کورد و به‌شداری باکووری کوردستان له هاوکێشه سیاسی‌یه‌کانی ناوچه و جیهان، نابینن و هه‌موویان ئینکار ده‌که‌ن و خۆشیان ئه‌وه‌ی نی‌یانه خوێنده‌واری سیاسی‌یه و بوونه به‌ربه‌ست و له‌مپه‌ر له به‌ده‌م خه‌باتی رۆژهه‌ڵاتی کوردستان و ته‌نانه‌ت توانانی پێکهێنانی وه‌ها که‌شیکێش‌یان نی‌یه له رۆژهه‌ڵات بگره هه‌ر حیسابیش‌یان بۆ ناکرێ،\nنا عه‌زیزی من ئه‌وه خه‌یاڵی که‌شکه.، ئه‌و عه‌قلی‌یه‌ته ده‌بێ وه‌لانرێ و هیچ که‌س ناتوانێ نکۆڵی له خه‌باتی باکووری و رۆژئاوای کوردستان بکه و ده‌ستکه‌وته‌کانی کورد له پارچه‌یه پشت گوێ بخا، ئێمه بۆ کوردایه‌تی خه‌بات ده‌که‌ین نه‌ک بۆ حیزبایه‌تی.\nئه‌گه‌ر چالاکی مافی مرۆڤی سه‌یری باکووری‌یه‌کان بکه.\nئه‌گه‌ر چالاکی مافی ژنانی سه‌یری دایکانی ئاشتی و خوشکانی په‌رلمان و شیره ژنه‌کانی قه‌ندیل بکه ئه‌زموون.\nئه‌گه‌ر سیاسی ده‌میرتاش و ئه‌حمه‌د تورک و ئۆجه‌لان ببینه.،\nئه‌گه‌ر چه‌کداری قه‌ندیل و ناوجه‌رگه‌ی باکوور و به‌رپرچدانه‌وه ئۆپۆراسیۆنه‌کان فاشیزمی تورکیه ببینه،\nئه‌گه‌ر که‌مپ نشینی به‌رخۆدانه‌کانی مه‌خموور ببینه.!\nده‌نا له ماڵی خۆت دانیشه و بیخولێنه‌وه و بۆ من مه‌به به رۆناکبیرو شرۆڤه‌کاری سیاسی.\nبۆ رۆژهه‌ڵات چی‌تان کردووه.\nراستی بابه‌ته‌که ئه‌وه‌یه که ئه‌و جۆره که‌سانه جگه له‌وه‌ی که خه‌باتی باکوور نابینن باوه‌ریان به خه‌باتی رۆژهه‌ڵاتی کوردستانیش نی‌یه و ته‌نانه‌ت بۆشیان گرینگ نی‌یه.، ئه‌وانه له ده‌رفه‌ت ده‌گه‌رێن و چاوه‌رێی ئیمامی زه‌مانی کوردین که رۆژهه‌ڵاتیان بۆ ئازاد بکه.،\nبه‌ڵام ئه‌گه‌ر به وردی سه‌یری رۆژهه‌ڵاتی کوردستان بکه‌ین ، دوور به بۆن و به‌رامی حیزبی ، ئه‌وه ئاماده‌ی حه‌ره‌که‌تێکی مه‌زنه و ئه‌و پتانسیله‌ش ئاماده‌یه و گۆره‌پانی کوردی پێویستی به یه‌ک جرقه هه‌یه و گری شۆرش و به‌رخۆدانی رۆژهه‌ڵات ده‌گاته لوتکه‌ی خۆی و به‌م زووانه نۆبه‌ی سه‌رهه‌لدانی گه‌لی رۆژهه‌ڵاتیش دێ.\nپرسی کورد و مه‌سه‌له‌ی به‌ندکراوانی سیاسی و مه‌ده‌نی کورد. کوشتنی کۆڵبه‌رانی کورد و پرسی زمانی دایک. ئێعدام و ته‌بعید، ملیتاریزه‌کردنی رۆژهه‌ڵاتی کوردستان و بوونی که‌شێکی توندی ئه‌منی‌یه‌تی، نه‌بوونی فه‌زای سیاسی، ئاسمیلاسیۆنی فه‌هه‌نگی، نه‌بوونی خزمه‌تگوزاری و بێکاری که بۆته هۆی ئیفلیجی خه‌ڵک، نه‌بوونی به‌نشداری سیاسی له ده‌سه‌ڵات، نه‌بوونی هیچ چالاکی‌یه‌کی سیاسی و مه‌ده‌نی و چه‌کداری، هه:ڵاتنی مێشکه‌کان و ده‌ربه‌ده‌ربوونی و ئاواره‌بوونی گه‌نجانی رۆژهه‌ڵات بۆ تاراوگه، ئه‌وانه و سه‌دان مه‌سائیلی تر که زۆر که‌س پشت گوێی خستوون و بۆته هۆی خامۆشی گڕی شۆرشی رۆژهه‌ڵاتی کوردستان.\nله لایه‌ن ئاژانسی ده نگو باسی کوردستان ajansknews kl. ۲/۰۹/۱۳۹۲ ۰۴:۵۹:۰۰ قبل‌ازظهر


📅 19-12-2018 - ئەمریکا بڕیاری کشانەوەی لە رۆژاوا-دا ℹ | Pol: Rêkewt û Rûdaw | Zimanê babetî: 🏳 کوردیی ناوەڕاست\n🏙 Bajêr: ⚪ Kamyaran\n🏟 Partî: S. Xebat\n➕ Ev babete ji layê: (Hawrê Baxewan) li: Nov 1 2018 9:41PM hatiye tumarkirin\n✍ Ev babete bu dwîmahîk car ji layê: (Hawrê Baxewan)ve: Dec 23 2018 11:42AM hatiye rast vekirin\n👁 Ev babete 2,111 car hatiye dîtin\n📷 Fayla wêneyî 1.0.1 29 KB Dec 19 2018 10:36AM Hawrê Baxewan\n📝 راگەیێندراوی هاوبەشی پارتی و گۆڕان لە سلێمانی 19-12-2018 | Pol: Belgename | Zimanê babetî: 🏳 کوردیی ناوەڕاست\nراگەیێندراوی هاوبەشی پارتی و گۆڕان لە سلێمانی 19-12-2018\nرۆژی 19-12-2018 شاندی دانوستاندنکاری بزووتنەوەی گۆڕانبزووتنەوەی گۆڕان و پارتیی دیموکراتی کوردستان بۆ گفتوگۆکردن لەسەر قۆناخی پاش هەڵبژاردنەکانی هەرێمی کوردستان و پرۆسەی پێکهێنانی کابینەی نۆیەمی حکومەتی هەرێم، کۆبوونەوە.\nکۆبوونەوەکە لە کەشوهەوایەکی بەرپرسانە و بە ئومێدی کارکردنی هاوبەش بەڕێوەچوو، هەردوولا جەختیان لەوەکردەوە کە پرۆسەی گفتوگۆکردن بەردەوامە بۆ دەستنیشانکردنی ئەو خاڵە هاوبەش و زۆرانەی لەروانگەی هەردوو شاند هەیە بۆ بەرنامەی کابینەی حکومەت بە ئامانجی باشترکردنی بژێوی خەڵک و چاکسازی ریشەیی لە هەموو بوارەکان.\nکۆبوونەوەکە جەختی لەوەکردەوە کە گرنگە بەرنامەیەکی تۆکمەی هاوبەش دابڕێژرێت بۆ بوارەکانی شەفافیەت و بەهێزکردنی دامەزراوەکانی حکومەت لە بەڕێوەبردنی زیاتری خزمەتگوزارییەکان و ئیدارەدانی پەیوەندییەکانی هەرێمی کوردستان لەگەڵ بەغدا و کۆمەڵگای نێودەوڵەتی.\nجەختیش کرایەوە لە دانانی بەرنامە و بەرپرسیارێتی هاوبەش بەمیکانیزمی گونجاوی جێ بڕوای لایەنە بەشداربووەکانی حکومەت، بنەمای سەرەکی بێت.\n#بزووتنەوەی گۆڕان | #پارتی دیموکراتی کوردستان | #19-12-2018 |\n➕ Ev babete ji layê: (Naliya Ibrahim) li: Dec 19 2018 2:33PM hatiye tumarkirin\n✍ Ev babete bu dwîmahîk car ji layê: (Naliya Ibrahim)ve: Dec 19 2018 4:30PM hatiye rast vekirin\n👁 Ev babete 701 car hatiye dîtin


سەبارەت بە مووچەی خاوەن پێداویستییە تایبەتەکان دڵنیایی دەدرێ\nبڕیار كۆیی 01/09/2020 - 22:14 ئابووری/كوردستان\nوەزارەتی کار و کاروباری کۆمەڵایەتیی حکوومەتی هەرێمی کوردستان لە راگەیەندراوێکدا دڵنیایی دەداتە خاوەن پێداویستییە تایبەتەکان کە مووچەکانیان نابڕدرێت و بە هیچ شێوەیەک باس لە بڕینی مووچە و هاوکارییەکانیان نەکراوە.\nلە راگەیەندراوەکەدا کە وێنەیەکی بۆ(باسنیوز) نێردراوە هاتووە “ئەدەین بە کەمئەندامان و خاوەن پێداویستیی تایبەت کە مووچەکانیان نابڕدرێ و بە هیچ شێوەیەک باس لە بڕینی مووچە و هاوکاری هیچ کەمئەندامێک نەکراوە.\nوەک ھەوڵێک بۆ خزمەتکردنی ئەو مووچەخۆرانەی خاوەن پێداویستی تایبەتن، وەزارەتی کارو کاروباری کۆمەڵایەتی رێنمایی ئاراستەی ئەنجومەنی وەزیران کردوە بۆ ئەوەی لە چوارچێوەی یاسای چاکسازیدا بڕین و دەستکاری لە دەرماڵەو مووچەی ئەو مووچەخۆرانەدا نەکرێت”.\nوەزارەتی کار ڕاشیگەیاندووە “هەرچەندە بەپێی یاسای چاکسازی نابێت کەسێک دوو مووچە لە حکوومەت وەربگرێت، بەڵام بڕیارە بە ھیچ شێوەیەک دەستکاری مووچەی ئەو مووچەخۆرانە نەکرێت کە ١٠٠ ھەزار دینار وەک ھاوکاریی خاوەن پێداویستیی تایبەت وەردەگرن، بۆ ئەو مەبەستە وەزارەت رێنمایی ئاراستەی ئەنجومەنی وەزیران کردوە کە ئەو بڕە پارەیە بکرێتە دەرماڵە و نابڕدرێت”.\nلە راگەیەندراوەکەدا وەزارەتەکە ئاماژەی بە ئەوە داوا کە خاوەن پێداویستییە مووچەخۆرەکان داوایان لە وەزارەت کردووە کە ئەو بڕە پارەیان لێ نەبڕدرێت و ببێتە دەرماڵە و لە یەک شوێن مووچەکانیان وەرگرن.\nلە بەشێکی دیکەدا هاتووە “ەزارەتی کار و کاروباری کۆمەڵایەتی وەک چۆن ھەمیشە لە خزمەت خاوەن پێداویستییە تایبەتەکان بوە و داکۆکیکاری مافەکانیان بووە، بەھەمان شێوە دڵنیایی دەدات کە دەستکاری مووچەی ئەو کەسانە ناکرێت و بە هیچ شێوەیەکیش باس لە بڕینی موچە و هاوکاری هیچ کەمئەندامێک نەکراوە و دڵنیایی ئەدەین بە کەمئەندامان کە مووچەکانیان نابڕدرێت”.


15.10.2019 09:11 AM\nجێگری سەرۆک کۆماری ئەمریکا ڕایگەیاند، سەرۆکی ئەمریکا تەواو نیگەرانە لەو ڕەوشەی کە ئێستا لە رۆژئاوای کوردستاندا دەگوزەرێت.\nمایک پێنس، جێگری سەرۆک کۆماری ئەمریکا، لە کۆنگرەیەکی ڕۆژنامەوانیدا ناوەڕۆکی پەیوەندییە تەلەفۆنییەکەی دۆناڵد ترەمپ سەرۆکی ئەمریکا و مەزڵوم کۆبانی فەرماندەی گشتی هێزەکانی سوریای دیموکراتیک ئاشکرا دەکات و دەڵێت، ترەمپ نیگەرانە لەبارەی گیان لەدەستدانی هاوڵاتیانی مەدەنی لە ڕۆژئاوای کوردستان.\nئاماژەی بەوەشکرد، لە دیدی ترەمپەوە ئەوەی تورکیا دەیکات داگیرکارییە و کاریگەری نەرێنی هەیە لەسەر سەقامگیریی ناوچەکە.\nدەشڵێت، سەرۆک ترەمپ لەگەڵ فەرماندەی کورد و هەسەدە، مەزڵوم کۆبانێ، قسەی کردووە، مەزڵوم کۆبانێ بە دۆناڵد ترەمپی راگەیاندووە، تورکیا تاکو ئێستا نەیتوانیووە لەو30 کیلۆمەترەی ناوچەی ئارام کە دانرابوو تێپەڕ بکەن.\nمەزڵوم لە پەیوەندییە تەلەفۆنییەکەیدا نیگەرانی خۆیانی گەیاندووەتە ترەمپ لەبارەی شاری کۆبانی و داوای لە ترەمپ کردووە تایبەت بەو پرسە پەیوەندی بە سەرۆکی تورکیاوە بکات.\nدوابەدوای پەیوەندییە تەلەفۆنییەکەی کۆبانێ و ترەمپ، سەرۆکی ئەمریکا پەیوەندی بە ئەردۆغان کردووە و بە فەرمی داوای وەستاندنی شەڕ و ڕاگەیاندنی ئاگربەستی لێکردووە، و هاوکات ئەردۆغان بەڵێنی ئەوەی داوە بە ترەمپ کە هێرش ناکاتە سەر کۆبانێ.\nواچاوەڕوان دەکرێت شاندێکی ئەمەریکی بە سەرۆکایەتی مایک پێنس، سەردانی تورکیا و ناوچەکە بکەن تاکو چارەسەرێکی ئاشتیانە بۆ ئەم ڕەوشەی ئێستا بدۆزنەوە.\n3885 جار بینراوە


گۆرستان. لوقمان زەهرایی – Giareng\nلە 7 نیسان , 2013\nله قوژبنی دیوارێک رووبه دارستانێک کزومات دانیشتبوو. غه‌مبارودڵ ته‌نگ بوو. به ته‌واوی له ژیان بێ هیوا ببوو. هه‌ستی به ته‌نیایی له ڕاده‌به‌ده‌ر ده‌کرد. که‌سی نه‌بوو که باسی ده‌ردوئازاروغه‌مه‌کانی بۆبکا. که‌سی شک نه‌ده‌برد که گوێ لێێ بگرێ وبه جۆرێک ببێته جێگای متمانه ورازداری.\nته‌مه‌نی گه‌یشتبوو 16. هه‌رچه‌ند به جه‌سته پیاوێکی ته‌واوبوو، به‌ڵام به عه‌قل جارێ هه‌ر منداڵ بوو. له ته‌مه‌نی هه‌رزه‌کاریدا هه‌ستی به قورسایی ژیان ده‌کرد. نزیکترین ئازیزانی، واته دایک وباب وخوشک وبراکه‌ی له ڕووداوی هاتۆچۆی جاده دا له ده‌ست دابوو. مابۆوه بێکه‌س وته‌نیا. له دوای مه‌رگی دایک وبابی، مامه گه‌وره‌که‌ی سه‌رپه‌رستی ئه‌وی گرتبوو ئه‌ستۆ. له ماڵی مامی هه‌ستی به ئاسوده‌یی نه‌ده‌کرد. نه‌یده‌زانی له گه‌ڵ ئامۆژن ومامی چۆن باسی گیروگرفته‌کانی ژیانی بکا. نه‌یده‌توانی لای ئه‌وان باسی که‌ماسی ونه‌هامه‌تیه‌کانی ژیانی بکا. نه ئامۆژنی ده‌یتوانی جێگای دایکی بۆبگرێته‌وه و نه مامی ده‌یتوانێ ببێ به باوکی. هیچکامیان نه‌یانده‌توانی ئه‌و بۆشاییه گه‌وره‌ی که له ژیانی دا دروست ببووبۆ پربکه‌نه‌وه.\nدڵی به هیچ که‌سێک نه‌ده‌کرایه‌وه جگه به ئازیزانی له ده‌ست چووی نه‌بێ وله هیچ شوێنێکیش ئۆقره وئارامی نه‌ده‌گرت جگه له گۆرستان نه‌بێ. له‌وێ بوو که رووح وجه‌سته ومێشکی ده‌حه‌سایه‌وه. ماندوویی له له‌شی ده‌رده‌چوو. هه‌ستی به ته‌نیایی نه‌ده‌کرد. هه‌ستی به‌وه ده‌کرد که ئازیزانی ده‌وریان داوه وئه‌وانی له ته‌نیشتی خۆی ده‌دیت وهه‌ستی به دڵنه‌وایی وخۆشه‌ویستیان ده‌کرد. هه‌موو ئه‌وانه‌ی که به ده‌وروبه‌ری ئازیزانیه‌وه نێژرابوون به که‌س وکاری خۆی ده‌زانی وله لای گۆری هیچیان خۆی پێی نامۆ نه‌بوو.\nزۆر که‌س هه‌ن که به ڕۆژی رووناک له چوونه ناو گۆرستان خۆیان ده‌بوێرن وناوێرن سه‌ری پێ دابکه‌ن. زۆر چیرۆک و ئه‌فسانه‌ی ترسناک له سه‌رقه‌برستان دروست کراوه، به تایبه‌ت له فه‌رهه‌نگی زاره‌کی دا. له‌و چیرۆک وئه‌فسانانه دا کوتراوه که گۆرستان له‌شه‌ودا رووحی تێدایه که هاوارده‌که‌ن وهه‌رکه‌س به وێدا تێپه‌ر بێ په‌لاماری ده‌ده‌ن.\nئازاد ئه‌و چیرۆک وئه‌فسانانه‌ی که له باره‌ی قه‌برستانه‌وه نوسرابوون وباسی ده‌رکه‌وتنی رووحیان له شه‌ودا ده‌کرد پێ ناراست وفشه بوو. ئه‌و له ماوه‌ی 2 ساڵی رابردووه وله‌وکاته‌وه که ئازیزانی ببوونه میوانی دایمی گۆرستان به ده‌یان جارله په‌نا گۆری ئازیزانی شه‌وی کردبووه به ڕۆژ. باسی نه‌هامه‌تی وبه‌دبه‌ختی وبێ هیوایی خۆی بۆ کردبوون. گله‌یی لێ کردبوون که بۆچی ئه‌ویان به ته‌نیا هێشتۆته‌وه وله گه‌ڵ خۆیان نه‌یان بردووه. پرسیاری لێ کردبوون که به‌راستی به ئانقه‌ست جێێان هێشتووه و خۆشیان نه‌ویستووه وڕقیان لێێ بووه وهه‌ربۆیه‌ش ئاماده نه‌بوون له گه‌ڵ خۆیان بیبه‌ن؟\nله‌و ماوه دوورودرێژه‌ی که سه‌ردانی گۆرستانی ده‌کرد، بۆجارێکیش نه رووحی دیبوونه هیچ ده‌نگێکی سامناک ومه‌خۆفی به‌رگوێ که‌وتبوو، به تایبه‌ت له نیوه‌شه‌ودا که هه‌موو وڵات تاریک وکش وماته وهه‌تاکوو رۆژهه‌ڵات له په‌نا گۆری ئازیزانی خه‌وتبوو.\nئازاد بۆ چرکه ساتێکیش هه‌ستی به نامۆیی وترس وخۆف له شه‌وانی ئه‌نگوسته چاویش له ناو گۆرستان دا نه‌کردبوو.\nئه‌گه‌ر چوارچێوه‌ی ماڵ بۆ منداڵان شوینێکی ئه‌من وئارام وهێوه‌ره، بۆ ئازاد ئه‌وه گۆرستان بوو که ئه‌و ئارامی ومتمانه‌ی پێ ده‌به‌خشی وهه‌ستی به ئه‌منیه‌ت ده‌کرد. ئه‌و چۆن ده‌یتوانی له قه‌برستان بترسێ وبه قسه‌ی ئه‌م وئه‌وله نزیک بونه‌وه له گۆرستان دووره‌په‌رێز بێ. ئاخر، هه‌مووخۆشه‌ویستان وئازیزانی له‌وێ ئارامیان گرتبوو. بۆ ئازاد گۆرستان له حوکمی ماڵ دابوو، نه‌ک شوێنی ناشتنی مردۆکان. ئه‌و به بوونی له گۆرستان وله ته‌نیشت گۆری ئازیزانی هه‌ستی به سوکنایی وبه ئارامی رووح و جه‌سته‌ی ده‌کرد. چوارده‌وری قه‌بری ئازیزانی به وێنه‌ی گولستانێک وابوو. به دایم گۆلی تازه‌ی له سه‌ر داده‌نان وپێێان ڕاده‌گه‌یشت وئاوی ده‌دان. ده‌روجیرانه‌کانی ئازیزانیشی له‌و گولانه بێ به‌ش نه‌ده‌بوون وئازاد له سه‌ر زۆریان گۆلی داده‌نا. ئازاد وه‌کوو باغه‌وانی گوڵخانه‌یه‌کی لێهاتبوو که دڵسۆزانه وئه‌ویندارانه به گۆله‌کانی ڕاده‌گه‌یشت وخزمه‌تی ده‌کردن وئاوی ده‌دان. له‌کاتی به‌هاران دا وه‌شاخی ده‌که‌وت وباوه‌شێکی گوڵی بۆن خۆش وره‌نگاوره‌نگ کۆده‌کرده‌وه ده‌یبرد بۆسه‌ر گۆری ئازیزانی. له کاتی پایزان دا گوله پایزه‌ی له سه‌ر گۆریان داده‌نا.\nئازاد هه‌روا له نێو ده‌ریای بیروخه‌یاڵاتی خۆیدا بوو که له پڕا را به ده‌نگی ماشێنێک وه‌خۆی هاته‌وه. چاوێکی به ده‌ورو‌به‌ری داگێرا، که‌سی به ده‌و‌ره‌وه نه‌بوو. زه‌رده‌ی خۆر ورده ورده خه‌ریک بوو له که‌ل ئاوا ده‌بوو. زۆر دڵ ته‌نگ بوو.\nلاقی چونه‌وه‌ی بۆ ماڵه مامی نه‌بوو. له سه‌رکۆنه کردن وپرته‌وبۆله‌ی مام وئامۆژنی وه‌ره‌ز ببوو. حه‌زی نه‌ده‌کرد بۆ شه‌و بڕواته‌وه ماڵه مامی.\nبڕیاری دا له جیاتی چونه‌وه بۆ ماله مامی، بڕواته ماڵی باب ودایکی ئازیزی خۆی. دڵی بۆئه‌وان زۆر ته‌نگ بوو. ئاره‌زووی ده‌کردن. سوکنایی دڵی ته‌نیا له ته‌نیشت ئه‌وان ده‌شکا. هه‌ستا سه‌رپێ. خۆی ته‌کاند وچاوێکی دیکه‌ی به ده‌وروبه‌ری خۆی دا گێرا. دونیا تاریک ببوو. چراکانی سه‌ر شه‌قام داگیرسابوون. رێگای گۆرستانی گرته به‌رو ڕۆیی تاکوو شه‌ومیوانی ئازیزانی خۆی بێ.\nئه‌و کورته چیرۆکه بۆ رێزگرتن له یادوبیره‌وه‌ری ئازایزانی له ده‌ست چومان. به تایبه‌ت هه‌موو ئه‌و خۆشه‌ویستانه‌ی که له دووره وڵات وله تاراوگه ده‌ژین و ئازیزێکی خۆیان له ناو خۆی کوردستان له ده‌ست داوه ونه‌یانتوانیوه له کاتی به خاک سپاردن وپرسه وسه‌ره‌خۆشی دا ئاماده بن. من خۆم یه‌کێکم له‌و که‌سانه که به داخه‌وه نه‌متوانی له کاتی ناشتن وبه خاک سپاردن وپرسه وسه‌ره‌خۆشی بابی خۆشه‌ویست وئازیزم ئاماده بم وله دووره وڵات هه‌ر توانیم فرمیسکی داخ وحه‌سره‌ت هه‌ڵبرێژم.


سلێمان عەبدوڵا یونس - 27-08-2016 - 20704 جار خوێندراوەتەوە\nكاتێك پارتی ڕێگای له‌سه‌رۆكی په‌رله‌مان گرت‌و وه‌زیره‌كانی گۆڕانی نارده‌وه بۆ گرده‌كه، نێچیرڤان بارزانی وتی "پارتی له‌نێوان خراپ‌و خراپتر، خراپی هه‌ڵبژارد".\nئه‌گه‌ر هه‌ڵبژاردنی ئه‌م خراپه، بۆ پارتی، له‌و وه‌خته‌دا، باش كه‌وتبێته‌وه‌و ده‌سكه‌وتی حزبی ماوه‌كورت‌و گه‌رماو گه‌رمی هه‌بوبێت، ئه‌وا له‌تێپه‌ڕبوونی كات‌و له‌وه‌ختی ئێستاو له‌ماوه‌كانی داهاتوودا، خه‌ریكه به‌سه‌ر پارتی‌و به‌سه‌ر ده‌سكه‌وته كوردیه‌كانیشدا، ئه‌م خراپه‌ی پارتی له‌هه‌ولێر هه‌ڵیبژارد، له‌به‌غدا به‌خراپتره‌كه ده‌شكێته‌وه.\nپێده‌چێت پرسی بانگهێشتكردن‌و لێسه‌ندنه‌وه‌ی متمانه له‌هوشیار زێباری، سه‌ره‌تای ئه‌و به‌خراپتر شكانه‌وه‌یه بێت، كه‌پارتی، ڕه‌نگه له‌كاتی خراپ هه‌ڵبژاردنه‌كه‌ی هه‌ولێردا، باش بیری لێنه‌كربێته‌وه‌و نه‌یزانیبێت، گۆڕان‌و یه‌كێتیش، ده‌توانن له‌به‌غداد، ده‌رفه‌تی ئه‌وه‌یان هه‌بێت، له‌نێوان خراپ‌و خراپتردا، خراپه‌كه هه‌ڵبژێرن.\nهاتنی نوری مالیكی‌و جه‌وله مه‌كۆكییه حزبیه‌كانی نێوان سلێمانی‌و به‌غداو پرسی بانگهێشتكردن‌و ئه‌گه‌ری لێسه‌ندنه‌وه‌ی متمانه له‌به‌شه حكومه‌تی پارتی له‌به‌غدا، پێده‌چێت كۆپی‌و په‌یستی هه‌مان خراپ‌و هه‌مان سیناریۆ‌و هه‌مان كشمه‌لیك بێت، له‌لایه‌ن گۆڕانه‌وه، له‌دژی پارتی‌و دووباره‌بوونه‌وه‌ی میتۆدی هه‌ڵبژاردنی هه‌مان ئه‌و خراپ‌و سیناریۆیه بێت، كه‌پارتی له‌هه‌ولێر ڕچه‌شكێنی بوو، كاتێك یه‌كلایه‌نه، كشمه‌لیكی له‌سه‌رۆكی په‌رله‌مان‌و وه‌زیره‌كانی گۆڕان كرد!


سلێمانی؛ كیلۆ كەبابی خالید حەسناوی داخرا - تۆڕی میدیایی خەڵک\nسەرۆكی لیژنەی دووی قائیمقامیەتی سلێمانی ڕایدەگەیەنێت ، لەناو كۆگای خواردەمەنی كیلۆكەباب لەگەڕەكی سەرچنار دەست بەسەر بڕێكی زۆر باڵ و مریشكی خراپبوودا گرتووە، بەهۆی پابەند نەبوون بە ڕێنماییەكان كیلۆ كەبابی خالد حەسناوی داخرا .\nكامەران عزەت، سەرۆكی لیژنەی دووی قائیمقامیەتی سلێمانی لە لێدوانێكی ڕۆژنامەوانیدا رایگەیاند، لەناو كۆگای خواردەمەنی كیلۆكەبابی خالید حەسناوی لە گەڕەكی سەرچنار دەستیان بەسەر بڕی (32) كیلۆگرام باڵ و (22) كیلۆگرام مریشكی خراپبوودا گرتووە، كە ئامادە دەكران بۆ فرۆشتن.\nڕاشیگەیاندووە، بەهۆی پەیڕەو نەكردنی رێنماییە تەندروستییەكان و مامەڵەكردنی نا تەندروست بۆ ئامادەكردنی خواردنەكان بە بڕیاری قائیمقامی سلێمانی، لیژنەهاوبەشەكانی قائیمقامیەت خواردەمەنی كیلۆكەبابی خالید حەسناوی داخست.\nسەرۆكی لیژنەی دووی قائیمقامیەتی سلێمانی


دلێر عه‌بدولخالق: لامان پرسیاره بۆچی خەزێنەی حیزبە دەسەڵاتدارەکان زۆری تێدایە کەچی باخەڵی خەڵک و میللەت و بازاڕ هیچی تێدا نییە\nرێکخەری ژووری رۆژنامەوانی بزوتنەوەی گۆڕان، ڕایده‌گه‌یه‌نێت: له كۆبونه‌وه‌ی ئه‌مڕۆی جڤاتی نیشتیمانی بزوتنه‌وه‌ی گۆڕاندا هەڵسەنگاندن ده‌كه‌ین بۆ ئەدای کارەکانی حکومەتی هه‌رێم بۆ ئەوەی بزانین تا چەند دەتوانێ هەنگاوە کردارییەکان بە ئاڕاستەی جێبەجێکردنی چاکسازی بنێت.\nدلێر عەبدولخالق رێکخەری ژووری رۆژنامەوانی بزوتنەوەی گۆڕان، به ڕۆژنامه‌نوسانی ڕاگه‌یاند: ئێستاش لامان پرسیارە و دەمانەوێت وڵامەکەی وەربگرینەوە بۆچی خەزێنەی حیزبە دەسەڵاتدارەکان زۆری تێدایە کەچی باخەڵی خەڵک و میللەت و بازاڕ هیچی تێدا نییە؟ بۆ کۆمپانیاکانی حیزب پارەیان هەیە و ژیانیان باشە کاسبکاران و خەڵک و بازاڕ ژیانیان باش نییە؟\nوتیشی: ئه‌مڕۆ بەئامادەبونی بەشێک لە تیمی وه‌زاری بزوتنەوەی گۆڕان، هه‌ڵسه‌نگاندن بۆ كاره‌كانی حكومه‌ت ده‌كه‌ین، ئێمه بۆ خزمەتکردنی خەڵک چوینەتە حکومەتەوە ئەرکە لەسەر شانمان لە رێگەی چاکسازییەوە مەینەتییەکانی خەڵک کەمبکەینەوە، ئێمە بە شەرعیەتی رەوایەتی خەڵک لە حکومەتین بۆیە چارمان ناچارەده‌بێت ملبدەین بۆ داواکارییەکانی خەڵک.\nدلێر عه‌بدولخالق وتیشی: بەشێک لەو رەخنانەی کە پەیوەستە بە گۆڕانەوە لای ئۆرگانه‌كانی گۆڕان پۆڵێن کراوە و ئیشی لەسەر دەکەین، داوامان لە هێزەکانی بەشدار لە حکومەت کردووە هەموان بەیەکەوە هەوڵ بدەن و کێشە و داواکاریی و داخوازییەکانی خەڵک لەبەرچاو بگرن.\nرێكخه‌ری ژوری ڕۆژنامه‌وانی وتیشی: به‌شێكی دیكه‌ی كۆبونه‌وه‌كه‌ی ئه‌مڕۆژی جڤاتی نیشتیمانی تایبه‌ته بە دۆخی ناوخۆیی و گۆڕانکارییە ناوخۆییەکان.


كیا، گەوهەرێكی ناوازە لە ئۆتۆمبێلە پاڵنەرە چوارییەكانی ڕاگەیاند – ئۆتۆمبێل\nسەرەتاڤیدیۆكیا، گەوهەرێكی ناوازە لە ئۆتۆمبێلە پاڵنەرە چوارییەكانی ڕاگەیاند\nلە بەرواری 2020/02/03 لە 12:24 pm\nلە ئێستادا كۆمپانیای كیای كۆریای باشوور، سەرقاڵی تاقیكاریی نوێترین نەوەی sorento یە، كە یەكێكە لە ئۆتۆمبێلە خواست لەسەر و پڕ جەماوەرییەكانی.\nبە پێی ئەو تۆمار و وێنانەی بڵاو بوونەتەوە، كیا لە سۆرینتۆی 2021 دا گۆِرانكاری تەواوی بەسەردا هاتووە و دیزاین و شێوەی زۆر جیاوازی لەگەڵ نەوەكانی پێشخۆی هەیە، بەجۆرێك گۆِرانكاری لە پێشی ئۆتۆمبێلەكەدا كراوە كە هێزو تواناو سەرنجڕاكێشی نیشان دەدات بەهۆی عەتەری ڕوپۆش بە كرۆم و لایتینی ناوازە كە لە هەر لایەكی ئۆتۆمبێلەكەدا 4 ڕووناكی دەری كارپێكەر بە LED بوونی هەیە.\nسۆرینتۆی نوێ، پەیوەستی پرۆگرامە تەكنەلۆجییەكانی سەردەمە و كامێرای چاودێری لاتەنیشتەكان و پێش و دوا ڕۆڵی بەرچاوی لە ئۆتۆمبێلەكەدا هەیە، هاوكات سیتمی هەڵسوڕێنەری تەگەری پێشوو دوا بە جیا و هەرچوار تەگەر پێكەوەی تیا ڕەچاو كراوە و سیستمەكانی ئاژووتنی خۆكار و هێنانەوە سەر ڕێگە و دژەخلیسكی تێدایە.\nبڕیارە بزوێنەری جیاواز لەم بەرهەمەدا بەگەڕ بخرێت لەوانە، بزوێنەری بەنزین بە قەبارەی 2.4 لیتر و توانای 188 ئەسپ، بزوێنەری تۆربۆچارج بە قەبارەی 1.6 ایتر و بزوێنەری گاز بە قەبارەی 3.0 لیتر كە سەرجەمیان گرێدراوی گێڕبۆكسی 7 نمرەیی كراون.


ریاڵ مەدرید بە گواستنەوەی پۆگبا كۆتایی بە مێركاتۆ ناهێنێت\n7/28/2019 3:02:00 PM 14090 جار خوێندراوەتەوە\nرۆژنامەی ئاسی ئیسپانی ئاشكرایكردوە كە یانەی ریاڵ مەدریدی ئیسپانی پلان بۆ ئەوە دادەنێت كە بە شێوەیەكی زۆر باش كۆتایی بە بازاڕی گواستنەوەی هاوینەی یاریزانان بهێنێت و بە تەواوی یانەكەی بۆ وەرزی داهاتو ئامادە بكات.\nدوای ئەنجامدانی گرێبەستی هازارد، یۆڤیچ ، رۆدریگۆ، میلیتاو و مێندی بەرپرسانی یانەی ریاڵ مەدرید لە هەوڵی ئەوەدا بون كۆتایی بهێنن بە بازاڕی گواستنەوەی یاریزانان، بەڵام بە هۆی شكستی یانەكە بەرامبەر ئەتلەتیكۆ مەدرید جارێكی دیكە كەوتونەتەوە خۆیان لە پێناو گواستنەوەی چەند یاریزانێك بۆ ریزەكانی یانەكەو لە نزیكترین هەنگاویشدا كار بۆ گواستنەوەی پۆڵ پۆگبا دەكەن.\nبەهۆی پێكانی ئەسینسیۆوە بەرپرسانی یانەكە جگە لە گواستنەوەی پۆگبا، هەوڵی گواستنەوەی یاریزانێكی دیكە دەدەن لە پێناو بەهێزكردنی هێڵی پێشەوەی یانەكە.\nئەو رۆژنامەیە ئەوەشی ئاشكرا كردوە كەدوای ئەو شكستەی ریاڵ مەدرید، زیدان بەرپرسانی یانەكەی ئاگاداركردۆتەوە كە بە تەنها گواستنەوی پۆگبا كێشەكانی یانەكە چارەسەر ناكات، پێویستە ئیریكسنی یاریزانی یانەی تۆتنهام بگوازنەوە، لەگەڵ یاریزانێكی هێرشبەر بۆ یانەكە.\nبەڵام وەك رۆژنامەكە باسی لێوە دەكات یانەی ریاڵ مەدرید پەلە ناكات لە گواستنەوەی ئەو یاریزانە دانیماركیەو دەیانەوێت چاودێری یاریی داهاتوی یانەكە بكەن لە جامی ئۆدی دۆستانە، بۆ ئەوەی بە تەواوی هەڵسەنگاندن بۆ ئاستی ئەو یاریزانە بكەن.


پەنیـری تەڵەکەی گۆڕان خۆماڵـی نییە\n2631 جار خوێندراوه‌ته‌وه\nسیاسەت کردن لە هەرێمـی کوردستان لە هیچ شوێنێکـی تر ناچێت و بە هەمان شێوەش حیـزبـی کوردی بە هەموو ڕەنگە جیاوازەکانیانەوە تا ئاستێکـی زۆر لەیەک ئەچن و لە هیچ حیـزبێکـی تری دنیا ناچن هەروەک چۆن ئەمە بۆ حکومەتـی هەرێمیش ڕاستە.\nحیـزبـی کوردی بە گشتـی و بە تایبەتـی هەرێمـی کوردستان دنیابینییەکـی جیاوازیان هەیە بۆ سیاسەت کردن کە تا ئاستێکـی باش تایبەتە بە خۆیان. لە دنیا بینـی سیاسـی کوردیدا (تاک چەقە و حیـزب ئامانجە) کە ئەم جۆرە لە سیاسەت و حیـزبـی سیاسـی وەک ئامێـری بەرهەمهێنانـی دیکتاتۆر تەماشا ئەکرێت.\nلای حیـزبـی کوردی کۆی چەمکەکان لە پێناوی مانەوەی کەسێک و خودی حیـزبەکەیا بەکارئەهێنـرێت و بەپێـی پێویست هەرجارەو دەست بۆ چەمکێک ئەبرێت بەپێـی پێویستـی حیـزب بۆ کۆکردنەوەی دەنگ یان گەڕانەوە بۆ گۆڕەپانـی سیاسـی لە دوای شکست هەروەک چەمکەکانـی "نەتەوە، نیشتمان، خاک، هاوڵاتـی، سەروەری، ئازادی ڕادەربڕێن ، فیدراڵـی، کۆنفیدراڵـی، سەربەخۆی، دیموکراتـی، سۆسیال، مۆدێرنە، پۆست مۆدێرنە، کەپتاڵیـزم، پرۆلیتاریا......هتد" کە هەر یەکێک لەم چەمکانە ئەگەر ڕاستگۆیانە بەکاربهێنرێن و مەبەست لێـی مەغزای واتای خودی ووشەکەبـێ ئەوا ئەکرێ گۆڕانکاری جەوهەری بهێنێتە ئاراوە کەچـی لە هەرێمـی کوردستان دەست بۆ کۆی ئەو چەمکانەو چەندینـی تریش براوەو هەندێک جار وەک ڕێکلامـی حیـزبـی و هەڵبـژاردنیش بەکارهێنـراوە بەبـێ ئەوەی کەمتـرین گۆڕانکاری بهێنێتە ئاراوە!\nلە پەیڕەو پرۆگرامـی حیـزبەکانـی کوردستانا پوخت ترین ڕەوانتـرین نوسـراو ئەبینـرێ بەڵام بە پراکتیک کاری پێناکرێ. ئایدۆلۆجیا بوونـی هەیە لای بەشێک لە حیـزبەکان بەڵام تەنها بەنوسـراو ئەگەرنا کاری پێناکرێ بۆ نمونە گوایە حیـزبێکـی لیبراڵ و دیموکراتە کەچـی هێزی چەکداری هەیە و "توندڕەوێکـی نەتەوەیی"ە و زیندانـی شاراوەیـی هەیە و ئازادی رادەربڕین لە قاڵب دراوە، خێـزان سەروەرەو تاکە کەسێک پیـرۆز کـراوە. یان حیـزبێکـی سۆسیال دیموکراتە کەچـی باوەڕی بە هەڵبـژاردن تەنها بۆ ناوبانگەکەیەتـی ئەگەرنا یەک کورسیش بهێنـێ هەر دەست لە دەسەڵات بەرنایا، هێـزی چەکداری هەیە، خێزانێک بڕیاردەری حـیزبە، تەقە لە خۆپیشاندەر ئەکات. یان حیـزبێکـی دوور لە ئایدۆلۆجییەکـی تایبەتە و هەموو ئایدیایەکـی جیاواز کاری تیا ئەکات کەچـی لەسەر میـراتـی مادی و سیاسـی یەکتـر تەخوین ئەکەن. یان حیزبـی ئیسلامـی جهادی، ئیخوانـی، وەهابـی، سەلەفـی و مەزهەبـییە کەچـی باسـی نەتەوە و خاک ئەکات بۆ خۆ گونجاندن و گەوجاندن و دەنگ کۆکردنەوە ئەگەرنا ئەوان کار بۆ خەلافەت ئەکەن. ئەمەوێ بڵێم حیـزبـی کوردی هیچیان نمایشـی پەیڕەو دەستورو دروشم و ناو و تەنانەت ڕەنگـی ئاڵای حیـزبەکانیشیان ناکەن.\nبە کورتـی سیاسەت لای حیـزبەکانـی باشور بەتایبەت لای دوو حیـزبە دەسەڵاتدارەکە تەنها لەسەر بەرژەوەندی مادی و حیزبـی ڕووت و خێـزان ئەبرێ بەڕێوە و ئامادەن هەموو پیـرۆزییەکان تەنانەت خاکیش بکەن بە قوربانـی مانەوەی خۆیان و سەربەخۆی و دەوڵەت دروست کردنیش تەنها لەو پێناوەیا بەکارئەهێنـرێ ئەگەرنا لەمامەڵەیەکـی سیاسـی/بازرگانیا هیچ سنورێکیان نیە بۆخیانەت بەرامبەر مانەوەی خۆیان و حێـزبەکانیان.\nئەوەی لێـرەیا مەبەستە بـزوتنەوەی گۆڕانە کە لە دروست بوونیەوە جیاوازتـر دەرکەوت و بە گوژمێک خۆی کرد بە ناو گۆمـی مەنگ و دامرکاوی هەرێما کە تا ئێستاش شەپۆلەکانـی کاریگەری هەیە و هەموو ماسییە خەوتووەکانـی لە دانـی تیـژی قرشەکان و تۆڕی ڕاوچییە بازرگان و تەقینەوەی بۆمبـی دەستـی ماسـیگرەکان بە ئاگا هێنا.\nگۆڕان لە دامەزراندنیەوە لە شکڵ و کڵێشە و ختاب و بانگەشە و ئەدایـی کارکردنا زۆر جیاوازتر دەرکەوت هەربۆیە بووە ئومێدی نەک زۆربەی خەڵکـی ناڕازی کوردستان بەگشتـی بەڵکو بوو بووە ئومێدی بەشێکـی زۆر لە خەڵک و کادێری حیـزبەکانـی ترو تەنانەت سەرکردە ناڕازییەکانـی هەردوو حیـزبـی دەسەڵاتداری هەرێمیش بەڵام مەخابن لەیەکەم تاقـی کردنەوەی گۆڕانکاری ناوخۆی هەڵبـژاردنـی سەرکرادیەتـی و جێگرەوەو دانانـی کەسـی یەکەمـی حیـزبەکە نەک هەر سەرنەکەوت بەڵکو تووشـی کێشەی قوڵیش بۆوە.\nکێشەی میـراتـی سیاسـی و میراتـی مادی کە ئەمەش کت و مت کیشەی حیـزبە تەقلیدییە ڕۆژهەڵاتییەکانە کە تاک و خێزان و دەستەیەک هەوڵ ئەیەن بۆ هەتا خاونداری حیـزب بکەن، حیـزب ئەکرێ بەکاڵاو میـراتگری بۆ ئەچنـرێ، ئەگەرچـی ئەمە بە هیچ جۆرێک خواستـی نەوشیـروان مستەفا نەبوو بەڵام ئەوەی لە دوای کۆچـی دوایـی ئەو سەرکردە خۆنەویستە لەناو ئەو حیـزبەیا ئەگوزەرێ هەمان کێشەی حیـزبە ڕۆژهەڵاتییەکانە جــــا ئیتـر بە پلان یان بەبـێ پلان سەرەنجام گۆڕان لە جیاواز بوونـی دائەماڵن!\nجەوهەری کێشەکانـی گۆڕان بە بەشداری کردن لە حکومەت یان بوون بە ئۆپۆزسیۆنەوە چارەسەر نابـێ و نیە هێندەی کێشەی ئەو حیـزبە وابەستەی (متمان، ئیدارە و بڕیاردانە).\nمتمانەی خەڵکـی و دەنگدەرانـی گۆڕان بە گۆڕانـی دوای نەوشیـروان مستەفاو توانای بۆ گۆڕانکاری، متمانەی هەڵسوڕاو و گۆڕانخوازەکان بە سەرکردەی کاربەدەست و کار جێهێشتـوو یان ناو و دەرەوەی خانەی ڕاپەڕاندن، متمانەی سەرکردە بە سەرکردە، متمانەی بەشێک لەسەرکردەکان بە کوڕەکانـی نەوشیروان مستەفاو متمانەی کوڕەکانـی نەوشیروان مستەفاش بە کەسێک یان کەسانێک کە بتوانن شوێن پێـی باوکیان هەڵگرێ و ئەمانیش لە بازنەی بڕیاردان بهێڵنەوە.\nکێشەیەکـی تری گۆڕان کێشەی ئیدارەدانە کە ئەوەش زیاتر پەیوەندی بە ناشارەزایــی ئیدارەدان و ئیداری بوونـی تاکـی کوردەوە هەیە بۆ بەڕێوەبردن کە ئەمەیان کێشەیەکـی بۆماوەیـی مێـژووی کوردە کە هیچ کاتێک لە مێـژووی دوورو نزیکا سەرکەوتوو نەبووە لە ئیدارەدانـی مێرنشین، هەرێم، شار، حیزب و ڕێکخراو چونکە کورد تەنها شارەزایـی لە بەڕێوەبردنـی خێڵا هەیە و هەر بە عەقڵـی خێڵیش مامەڵە لەگەڵ دەوڵەت و حیزبا ئەکات، هەرئەوەش هۆکاری نەبوون و دروست بوونـی دەوڵەت بووە. لێـرەوە ئەوەمان بۆ ڕوون ئەبێتەوە کە سەرکردەکانـی گۆڕانیش هەمان کێشەی مێـژووی پێشینەکانـی خۆیان هەیە ئەگەرچـی نەوشیروان مستەفا لەهەوڵـی تێپەڕاندنیا بوو بەڵام مەخابن تەمەنـی بەشـی نەکرد.\nکێشەیەکـی تری جەوهەری بزوتنەوەی گۆڕان کێشەی بڕیاردانە. ڕاستە بـڕیاران لە سیاسەتی گۆڕان دیموکراتییە بەڵام داڕشتنەکەی دراسەکراو نیە! دەسەڵاتـی بریاردان لەناو بزوتنەوەی گۆڕان لای جڤاتـی نیشتمانیە. ئەم جڤاتە تێکەڵەیەکە لە خەڵکانـی پلە باڵا لە خوێندن و خەڵکانـی تا ئاستـێکـی بەرچاوی نەخوێنەواریش، تێکەڵەیەکە لە خەڵکانـی هەلگرانـی ئایدیای جۆراوجۆر لە دیندارێکـی ووشکەوە بۆ کۆمۆنیستێکـی توندڕەو، لە خەڵکانـی شارەزیـی سیاسـی و خەڵکانـی نامۆ بە سیاسەت، لە خەڵکانـی ڕۆشنبیـرو ڕەخنەگرو لە خەڵکانـی گوندی و دوورە دەستیش هەربۆیە سەرەنجام بڕیاردان لە جڤاتـی نیشتمانـی مەزاجـی و دراسەکراو نابـێ خۆ ئەگەرچـی ژوورە جیاجاکانـی ئەو حیزبە پێشتـر هەر پرسێک تاوتوێ ئەکەن بەڵام سەرەنجام بڕیاردان لای جڤاتـی نیشتمانیە.\nوەک لەسەرەوە ئاماژەی پێدرا بزوتنەوەی گۆڕان سـێ کێشەی سەرەکـی و جەوهەری هەیە کێشەی (متمانە، ئیدارە و بڕیاردان) خۆ ئەگەر بزوتنەوەی گۆڕان خواستـی گۆڕانکاری هەبـێ بۆ چاکسازی کردن لە هەرێم ئەوا ئەبـێ بز سەرەتا چارەسەری ئەو کێشە ناوخۆییانە بکات و زاڵبـێ بەسەریا و لێوەی فێربـێ بۆ هەنگاوە گەورەترەکە کە گۆڕانکاری و ڕێفۆرمە لە سەرتاسەری هەرێمـا.\nبیـر کردنەوە و ڕێگەچارەی چارەسەری ئەم کێشانە بۆ گۆڕان لە بیـرکردنەوە لە ئۆپۆزسیۆن بوون یان چوونە حکومەتەوە گرنگتـرە بۆ ئێستەی بزوتنەوەکە چونکە لەم قۆناغەی کە ئێستا بزوتنەوەی گۆڕانـی تیایە ئەگەر کێشە ناوخۆییەکانـی چارەسەر نەکا ئەوا ئەگەر بزوتنەوەی گۆڕان لە حکومەتابێت یان ئۆپۆزسیۆن هیچیانـی بۆ باش نابن و هەرلایەکیشیان هەڵبـژێرێ پاشەکشەی زیاتر ئەکات.\nچارەسەری کێشە ناوخۆییەکانـی گۆڕان ئاسانە چونکە تا ئەم ساتەش لەناو بزوتنەوەی گۆڕانا تەنها "ئاڕاستەی فکری جیاواز" بوونـی هەیە نەک "دوو تەکەتولـی جیاواز" کە ئەمە خاڵێکـی جەوهەرییە و ئەتوانرێ کاری لەسەر بکرێ وبەزوترین کات ئاڕاستە فکرییە جیاوازەکان لێک نزیک بکرێنەوە بۆیە ئەگەر خواستـی چارەسەر هەبـێ کاێکـی زۆر گران نیە. خۆ هەر کاتێک ئارستە فکرییە جیاوازەکان بوون بە تەکەتولـی جیاواز ئیتـر چارەسەری گرانەبـێ بۆ گۆڕان چونکوم ئەم بزوتنەوەیە تا ئێستا خاوەنـدارێتـی نادیارەو ئەکرێ هەر تەکەتولێک خۆی بکا بەخاونـی لەبری گۆڕانێک چەندین گۆڕان دروست بکرێ کە ئەمەش نەک زەرەر لە خودی بزوتنەوەی گۆڕان بەڵکو لە کۆێ شەقامـی ناڕازیـی کورد و هەرێمێ کوردستانیش ئەیا کە نەوشیروان مستەفا توانـی ڕقـی پەنگخواردووی نزیکەی ٢٠ ساڵـی خەڵکـی لەو بزوتنەوەیەیا ڕێکبخاتەوە و کۆبکاتەوە خۆ هەرکاتـێ بزوتنەوەی گۆڕان کۆنترۆڵـی ئەو دەنگە ناڕازییە پەنگخواردووە ٢٧ ساڵ تەمەنە لەدەستبدات توانایـی ئیدارە دانـی نەمێنـێ ئەوا کۆی ئەزموونەکە ئەکەوێتە مەترسیەوەو ناتوانرێ پێشبینـی بکرێ کە ئاکامەی چـێ و چۆنیـش ئەبـێ.\nلە ئێستایا گۆڕان ناسنامەی لـێ وون بووەو بەدوای ناسنامەیەکـی تردا ئەگەڕێ، ئیتـر لە کۆتاییا بۆمان دەرەکەوێ کە ئایا بزوتنەوەی گۆڕان ناسنامەیەك بە کەسایەتییەکـی جیاواز لەوەی کە هەیە هەڵەگرێ؟ ئایا دوو ناسنامە ئەخاتە گیـرفانییەوە؟ یان ناسنامەی "بدل ضائع" دەرەکا؟ وەڵام لای ڕاستگۆی هەموو ئەوانەیە کە لەسەر میـراتـی مادی و دەسەڵاتـی بڕیاری سیاسـی دوای کۆچـی ڕێکخەرە گشتییەکەی ناکۆکن، خۆ ئەگەر نەرمـی بۆیەکتـر نەنوێنن ئەوا ئەکرێ ئەم کێشانەی گۆڕان لەلایەن نەیارەکانـی ئەو بزوتنەوەیەوە سوودی لێوەرگیـرێ بۆ هەڵتەکانـی زیاتری ئەو حیـزبە کە وەک چۆن پێشتـریش سوودی لێبینـراوە.\nلێـرەوە بۆمان دەرەکەوێ بزوتنەوەی گۆڕان کێشەی (متمانە، ئیدارە و بڕیاردان)ی هەیە و پەلکێش کردنـی ئەو حیزبە و سەرقاڵ کردنـی بۆ بوون بە ئۆپۆزسیۆن یان چوونە ناو حکومەتەوە لەبـری چارەسەر کردنـی کێشە ناوخۆییەکانـی گرفتەکان قوڵتـر ئەکا کە هەر ئەوەش ئامانجەکەیە هەربۆیە (پەنیری تەڵەکەی گۆڕان خۆماڵـی نییە)!


وه‌زیرا چاندنێ و ژێده‌رێن ئاڤێ : پڕۆژێن نه‌هـ بەنداڤێن ستراتیژی هاتینە بەرهەڤكرن | Evro News\nسه‌ره‌كى ئابوور وه‌زیرا چاندنێ و ژێده‌رێن ئاڤێ : پڕۆژێن نه‌هـ بەنداڤێن ستراتیژی هاتینە بەرهەڤكرن\nوەزیرا چاندن و ژێدەرێن ئاڤێ یا حكومەتا هەرێما كوردستانێ دیار كر، پڕۆژێ دورستكرنا نه‌هـ بەنداڤێن مەزن و ستراتیژی ل هەرێمێ هاتیە بەرهەڤكرن، بۆ جێبەجێكرنا وان پڕۆژان هەرێمێ پێدڤی ب شارەزایی و ئەزموونا وەلاتێن پێشكەفتی هەیە.\nبێگەرد تالەبانی وەزیرا چاندن و ژێدەرێن ئاڤێ دەرباره‌ى ئاسایشا خوارنێ و داهاتیێ هەڤپشكێ وزێ دناڤبەرا ئەمریكا و عیراقێدا راگەهاند، وەزارەتا چاندنێ و ژێده‌رێن ئاڤێ یا حكومه‌تا هه‌رێمێ لژنەكا تایبەت بۆ دووڤچوونا داخوازیێن وان وەلات و كۆمپانیێن حەزا كاركرنێ هەی بۆ دورستكرنا بەنداڤان ل هەرێمێ پێكئینایه.\nناڤهاتیێ ئاشكرا كر ژى، وەزارتا چاندنێ پڕۆژەك بەرهەڤ كرییە ژ پێخەمەت دابینكرن و ڕاكێشانا ئاڤێ بۆ زەڤیێن چاندنێ ژ ڕووباران، ئەو پێنگاڤە بزاڤه‌كه بۆ بەرهنگارییا هشكەسالیێ و دیاردا بیابانیبوونێ،بۆ جێبەجێكرنا وان پڕۆژان ژى هەرێمێ پێدڤی ب سەرمایێ ئەمریكی هەیە.\nوەزیرا چاندنێ گۆت ژى: ژ پێخەمەت پشتەڤانیا وان كۆمپانیێن دخوازن وەبەرهێنانێ دوارێ چاندنێدا بكەن، باج لسەر بەرهەمێن هاوردەكری هاتییە زێدەكرن، ڤێ پێنگاڤێ دێ كاریگەری هەبیت لسەر زێدەكرنا بەرهەمێ ناڤخۆیی و دیسان بڕیارەك هەیە بۆ قەدەغەكرنا وان بەرهەمان، داكو جوتیارێن هەرێمێ بشێن پێدڤییا ناڤخۆیی پڕ بكەن.\n79 queries in 0.873 seconds.


بۆ په‌رله‌مان وپه‌رله‌مانتارانی كوردستان ... پارێزه‌ر- حمد كریم\nسه‌ره‌تا پره‌نسیپی بوون به په‌رله‌مانتار له بیردۆزی گرێبه‌ستی كۆمه‌ڵایه‌تی هاتووه له نێوانی فه‌رمانڕه‌وا و فه‌رمان به سه‌ربراودا كه له سیسته‌می سیاسی ئه‌مرِۆی ووڵاتان له شێوه‌ی دیموكراسیه‌تی ناڕاسته‌وخۆ (نوێنه‌رایه‌تی یان په‌رله‌مانی) دا به‌رجه‌سته‌یه. كه‌وایه به پێ ی ئه‌م گرێبه‌سته گه‌ل له ده‌وڵه‌تدا له ڕێگای هه‌لبژاردن كه‌سانێك هه‌ڵده‌بژێرێ وه‌ك نوێنه‌ری خۆی بۆ ئه‌وه‌ی كاروباری ووڵات به‌ڕێوه ببه‌ن و واز دێنن له به شێك له مافی خۆیان و ماف ده‌ده‌ن به نوینه‌ره‌كانیان تا فه‌رماندارێتیان بكه‌ن له به‌رامبه‌ر دابین كردنی ئاسایش و ژیانێكی باش و پاراستنی به‌رژه‌وه‌ندیه‌كانیان . . . وه هه‌رئه‌م گرێبه‌سته‌ش بناغه‌ی ده‌ستووری هه‌موو ووڵاتێكه كه كاری سه‌ره‌كی ده‌ستووریش ڕێكخستنی ده‌سه‌ڵاته له ده‌وڵه‌تدا له سێ ڕوانگه‌ی سه‌ره‌كی دا:\nیه‌كه‌م/ دیاری كردنی جۆری سیسته‌می سیاسی و ئابوری ده‌وڵه‌ت و جۆری ده‌سه‌ڵاته گشتیه‌كان وه‌ك (یاسادانان و جێبه‌جێ كردن و دادوه‌ری) وه كارو تایبه‌تمه‌ندی هه‌ریه‌كه‌یان و په‌یوه‌ندیان له گه‌ڵ یه‌كتر .\nدووه‌م/ دیاری كردنی ئه‌رك و ماف و ئازادیه گشتیه‌كانی تاك كه ئه‌ركی ده‌سه‌ڵاته ماف و ئازادیه‌كان دابین بكات به‌رامبه‌ر ئه‌وه‌ی كه گه‌ل كردونی به ده‌سه‌ڵات, وه سه‌پاندنی ئه‌ركه‌كانیش ده‌بێت تا ئه‌ندازه‌و سنووری پێویستی پاراستنی به‌رژه‌وه‌ندی گشتی بێت له دابین كردنی ژیانێكی ئاسووده‌و هێمنی و ئاسایش بۆ خه‌ڵك كه ئه‌مه‌ش ئه‌ركه له سه‌ر ده‌سه‌ڵات وه‌ك به‌شێك له گرێبه‌سته كۆمه‌ڵاتیه‌كه.\nسێ یه‌م/ دیاری كردنی جۆری په‌یوه‌ندی له نێوان ده‌سه‌ڵات و گه‌ل و ئالیه‌ته‌كانی چاودێری گه‌ل به‌سه ر ده‌سه‌ڵاتداران له ڕێگای پره‌نسیپه‌كانی هه‌ڵبژاردن و ده‌ستاو ده‌ست كردنی ده‌سه‌ڵات و گه‌ڕانه‌وه بۆ خه‌ڵك و لانه‌دانی ده‌سه‌ڵاته‌كان و ده‌سه‌ڵاتداران له تایبه‌تمه‌ندی سنووری ئه‌و ده‌سه‌ڵاتانه‌ی كه گه‌ل پێ ی داون.\nبه واتایه‌كی تر لێره‌دا مه‌به‌ستی نووسینه‌كه‌م ده‌به‌ستمه‌وه به خاڵی سێیه‌م كه نابێ ده‌سه‌ڵاتداران كه بۆ ئه‌م نووسینه‌م (په‌رله‌مانتارانن) وه‌ك به‌شێك له ده‌سه‌ڵاته‌كانی ده‌وڵه‌ت مامه‌ڵه بكه‌ن له ده‌ره‌وه‌ی سنووری ئه‌م ده‌سه‌ڵاتانه‌ی كه گه‌ل پێ ی داون له ده‌ستور . ئه‌گه‌رچی ڕاسته یه‌كێك له كاره سه‌ره‌كیه‌كانی په‌رله‌مان دانانی یاسایه بۆ ڕێكخستنی بواره جیاوازه‌كانی سیاسی و ئابووری و كۆمه‌ڵایه‌تی . . . ده‌وڵه‌ت به قازانجی خه‌ڵك به‌ڵام له هه‌موو حاڵه‌تێكدا نابێ تجاوزی ده‌سه‌ڵاته‌كانی بكات كه له ده‌ستوور بۆی دیاری كراوه كه بناغه‌كه‌ی گرێبه‌سته كۆمه‌ڵایه‌تیه‌كه‌یه‌تی له گه‌ڵ گه‌ل دا. كه‌واته بۆ ئه‌و بابه‌تانه‌ی كه ده‌سه‌ڵاتی پێنه‌دراوه ده‌بێت بگه‌ڕێته‌وه بۆ ڕای گه‌ل له ڕێگای پرس پێ كردن و ڕاسته‌وخۆ بڕیار وه‌رگرتن لێ ی له سه‌ر بابه‌ته‌كه. ئه‌مه‌ش به ئالیه‌تی ڕاپرسی (ڕێفراندیوم) , وه پێوه‌ر بۆ دیاری كردنی ئه و بابه‌تانه ی كه پێویسته په‌رله‌مان بگه‌ڕێته‌وه بۆ گه‌ل بریتیه له ئه‌ندازه‌ی چاودێری خه‌ڵك به سه‌ر په‌رله‌مان .\nبه نمونه یه‌كێك له‌و یاسایانه‌ی په‌رله‌مان ده‌ری ده‌كات یاسای ماف و ئیمتیازه‌كانی ئه‌ندامانی په‌رله‌مانه, كه لێره‌دا ڕاسته ئه‌مه بابه‌تێكه ده بێ به یاسا ڕێك بخرێت وه ده‌ركردنی یاساش كاری په‌رله‌مانه, به‌ڵام كێشه لێره دا ئه‌وه‌یه كه ئه‌و یاسایه تایبه‌ته به ماف و به‌رژه‌وه‌ندی خودی په‌رله‌مانتاران خۆیان، وه له ڕووی ئالیه‌تی چاودێری خه‌ڵك به سه‌ریانه‌وه له‌م بابه‌ته هیچ ئالیه‌تێكی یاسایی نیه ڕێگه له په‌رله‌مانتاران بگرێت كه به انصافه‌وه ئه‌م یاسایه ده‌ربكه‌ن و تعسف نه‌كه‌ن بۆ به‌رژه‌وه‌ندی خۆیان له به‌كارهێنانی ئه‌و مافه‌ی كه هه‌یانه بۆ دانانی یاسا. بۆیه له بارێكی وه‌هادا ده‌بێ په‌رله‌مان بگه‌ڕێته‌وه بۆ گه‌ل و ڕای وه‌ربگرێت. لێره‌دا بۆ ڕه‌واندنه‌وه‌ی گله‌یی ڕه‌وای خه‌ڵك له زۆری ماف و ئیمتیازاتی ئه‌ندامانی په‌رله‌مان له موچه‌ی زۆرو مافی خانه‌نشینی و پاسه‌وان ,كه جیاوازیان له گه‌ڵ خه‌ڵكی ئاسایی زۆر نا دادپه‌روه‌رانه‌یه وه هۆكاره بۆ دروست كردنی جیاوازی چینایه‌تی له كۆمه‌ڵگه ئه‌مه جگه له‌وه‌ی پێچه‌وانه‌ی خودی پره‌نسیپی نوێنه‌رایه‌تی كردنه كه ده‌بێت په‌رله‌مانتار له خزمه‌تی گه‌ل دابێت نه‌ك له سه‌ر باری گه‌ل و به ده‌نگ و نوێنه‌رایه‌تی ئه‌وانه‌وه له سامانی گشتی بخوات بێ ئه‌وه‌ی گه‌ل ئه‌و ماف و ده‌سه‌ڵات و مۆڵه‌ته‌ی پێدابێت .\nدوای ئه‌م باسه ئێستا كاتیه‌تی كه داوایه‌ك بكه‌م له په‌رله‌مان و په‌رله‌مانتارانی كوردستان كه به‌م نزیكانه به ئومێده‌وه ده‌بینه خاوه‌نی ده‌ستووریش. داواده‌كه‌م په‌رله‌مان یاساكانی تایبه‌ت به ماف و ئیمتیازاته‌كانی ئه‌ندامانی په‌رله‌مان هه‌موار بكاته‌وه و بیانگه‌ڕێنێته‌وه بۆ ئاستی دادپه‌روه‌ری به شێوه‌یه‌ك كه ماف وئیمتیازاته‌كان ئه‌وه‌نده كه‌م نه‌بن كه په‌رله‌مانتار نه‌توانێت ئه‌ركه‌كانی ڕاپه‌رێنێت وه ئه‌ونده زۆریش نه‌بن كه جیاوازی چینایه‌تی و نایه‌كسانی له كۆمه‌ڵگه دروست بكات . بۆ دڵنه‌وایی خه‌ڵكیش باشتر ده‌بێت ئه‌م یاسایانه ڕاپرسی بۆ بكرێت و گه‌ل بڕیاری له سه‌ر بدات، چونكه له كۆتایی دا په‌رله‌مانتار نوێنه‌ری ئه‌وانه بۆیه ده‌بێ گه‌ل خۆی ڕازی بێت چ ماف و ئیمتیازێك ده‌دات به نوێنه‌ره‌كه‌ی. یاخود گه‌ر ڕاپرسیش نه‌بێت پێویسته په‌ر‌له‌مانتاران به هه‌ست كردن به به‌رپرسیاره‌تی و بۆ جێبه‌جێ كردنی دادپه‌روه‌ری, خودی خۆیان له‌م قۆناغه دا یاساكان له‌م بواره هه‌موار بكه‌نه‌وه‌و تا له داهاتوو ده‌كرێت له ده‌ستوری هه‌رێمی كوردستان ئالیه‌تێكی چاودێری به نمونه وه‌ك (چاودێری دادگای ده‌ستوری. . . ) جێگیر بكرێت له سه‌ر په‌رله‌مان بۆ یاساو بڕیاره‌كانی تایبه‌ت به دیاری كردنی ماف و ئیمتیازاته‌كانی ئه‌ندامانی په‌رله‌مان وكاربه‌ده‌سته باڵاكانی تری ده‌سه‌ڵاته‌كانی تر له هه‌رێم دا. له هه‌مان كاتدا به‌م هه‌نگاوه په‌رله‌مانتارانی كوردستانیش ده‌توانن ڕاسته‌وانه له گه‌ڵ ڕاپه‌ڕاندنی ئه‌ركه یاسایی وسیاسیه‌كانی خۆیان، شانبه‌شانی چین و توێژه‌كانی تربه‌شداری بكه‌ن له ڕووبه‌ڕووبوونه‌وه‌ی ئه‌وقه‌یرانه ئابووریه‌ی خراوه‌ته سه‌رهه‌رێمی كوردستان و هاوڵاتیانی به گشتی.